ســــــــــــێكس : Mallperrî Derunnasy\nسەرەتا / Archive by category 'ســــــــــــێكس'\nسێکس وەک هۆکارێکی شاراوەی جیابوونەوەی هاوسەران – ئەحمەد مەلا\nهەموومان دەزانین ڕێژەی جیابوونەوە لە کۆمەڵگەی کوردیدا ڕوو لە زیاد بوونە، هەریەکەمان و دەزگایەکی ڕاگەیاندن و ڕێکخراوێك و توێژەرێك، چەند هۆکارێك دەست نیشان دەکەین وەکو هۆکاری سەرەکی جیابوونەوە، بەڵام هۆکارێك لە پشت زۆربەی ئەو هۆکارانە خۆی حەشارداوە ئەوەیش سێکسە، لەوانەیە ئەوانەی کە هێشتا ژیانی هاوسەریان پێکنەهێناوە، ئەوەندە درك بە گرنگی و بایەخی سێكس نەکەن، لە ژیانی نێوان ژن وپیاوێك.\nزۆرجار بیانوی ئەو هاوسەرانەی کە لەیەکتری جیادەبنەوە، ئەوەیە، کە لە یەکتری تێناگەین، یان لەگەڵ یەکتری ناگونجێین، یان دەڵێن بەیەکەوە بڕیارمانداوە جیابینەوە و کەس نەیەتە نیوانمان و ئەوە کێشەی خۆمانە، یان هەندێك بیانووی سادە کە قابیلی چارەسەرکردنەوە، بەڵام یەکێکیان کەلـلە رەقی دەکات و جیابوونەوەی دەوێت، ئەمانە و چەندین بیانووی تر، کە هۆکارە ڕاتەقینەکەی سێکسە کە بە گشتی خۆی لە چەند خاڵێك دەبینێتەوە.\n-\tساردی و کەمی ئارەزووی سێکسی لە ژن یان پیاو بەهەر بیانوویەك بێت.\n-\tنەزانینی ئەنجامدانی سێكس بە شێوەیەکی راست و تەندروست بە هۆی کەم شارەزایی و نەبوونی هۆشیاری و پەروەردەی سێکسی.\n-\tلە هەموویشی گرنگتر و بڵاوتر خۆسەپێنەری و خۆویستی پیاوە بەرامبەر بە ژن و گوێنەدانە بە حەز و ویستی ئافرەت لەسەر جیگەدا.\nکێشە سێکسیەکان ئەگەر تەندروستی بن یان دەرونی ئەوە بێگومان چارەسەریان هەیە، بەڵام چونکە لە کۆمەڵگەی کوردی باس کردن لە کێشە سێکسیەکان عەیبە و نابێت باس بکرێن، بە تایبەتی لە لایەن ئافرەتەوە ئیدی دەبێتە کێشەیەك کە چارەسەری زۆر گرانترە لە کێشە سێکسیەکان، چونکە کەسێک نییە باسی کێشەکان بکات، زۆر حاڵەت هەیە دەکرێت چارەسەر بکرێت، بەڵام بەهۆی ئەوەی کەسەکان شەرم دەکەن باسی بکەن و چارەسەر وەربگرن، وەك ساردی سێکسی و وەرنەگتنی چێژ و هەڵە ئەنجام دان بە هۆی کەم ئەزمونی ژیانی سێکسی، سێکسی نا تەندروست کە ئەمانە هەموویان چارەسەریان هەیە، بەڵام شاردنەوەی کێشەکان و باسنەکردنیان و نەگەڕان بە دوای چارەسەریان کێشەکان دەگەیەنێتە جیابونەوە.\nزۆربەی کێشەکان لەلایەن پیاوانەوەیە چونکە زیاتر گرنگی بە حەزو و ویستی خۆیان دەدەن و ئەوەندە گرنگی بە ویستی خێزانەکانیانن نادەن بزانن خێزانەکەیان چی پێ خۆشە و چی پێناخۆشە پیاوانێك وا دەزانن دەبێت پیاو ئارەزوی سێکسی هەبێت و ئەو کاتەی ئارەزوی لێی بوو ئەوە بانگی خێزانەکەی بکات بۆ سەر جێگە و بە دوو سێ دەقە سێکسێکی کەڵەشێری ئەنجام بدات و تەواو چونکە زۆر پیاو هەیە وا دەزانێت مەبەست لە هاوسەرگیری ئەنجامدانی سێکسە و دەڵێن ژن (هاوسەرگیری) بۆ سێکس نەبێت بۆچییە ئافرەتیش خوای گەورە تەنها بۆ سێکس دروستی کردووە ئەو کاتەی پیاو ویستی بانگی جێگەی بکات و بە چەند دەقەیەك خۆی تیادا بەتاڵ بکات و دووربکەوێتەوە لە جێگەکەی، ئەمەش بۆ ئافرەت هەستێکی زۆر ناخۆشە و وا هەست دەکات کە کاڵایەکە و هیچ هەست بە مرۆڤ بوون و ئافرەت بوونی خۆی ناکات هەمیشە ئەو هەستەی دەبێت کە پیاوەکەی تەنها بۆ سێکس ئەوی دەوێت بۆیە زۆرجار ئافرەت خۆی لەو ژیانە پێ ناگیرێت و داوای جیابوونەوە دەکات وە هەندێك ئافرەتیش خۆی دەکاتە قوربانی و لەو ژیانە دا دەمێنێتەوە یان هەندێك ئافرەت پەنا دەبەنە بەر خیانەت و لەگەڵ کەسانی دیکەدا سێكس دەکەن و ئەو پیداویستیەیان پڕدەکەوە لە کۆمەڵگەی کوردیدا نەنگی و عەیبەیە باسی کێشەی سێکسی بکرێت بە تایبەت لە لایەن ئافرەت کە عەیبەیەکی هەر زۆر گەورەیە ئافرەت ناتوانێت ڕاشکاوانە بڵێت کێشەکەیان لەسەر سێکسە چونکە ئەو کاتە کۆمەڵگە هەزار قسە و توانج و بوهتانی بۆ دروست دەکەن و وای لێدەکەن کە ئەوە ئافرەتێکی لەشفرۆشە و یەك پیاو بەشی ناکات و ئافرەتێکی هەوەس بازە و بە دوای پیاودا دەگەڕێت نەوەك ژیان …..هتد.\nهەموو کێشەیەکی سێکسی لە نێوان ژن و پیاو قابیلی چارەسەرکردنە و چارەسەری هەیە تا ئەوکاتەی کەبە دوای چارەسەری کێشەکاندا بگەڕێن، بەڵام ئەگەر بە عەیبی بزانن بچنە لای پزیشکی پسپۆڕ یان سەردانی چەند تویژەرێک بکەن بۆ چارەسەری بابەتەکەیان ئەوە بێگومان ژیان تامی نامێنێت و لەیەتکتری بێزار دەبن ناچار لەیەکتری جیادەبنەوە بۆ ئەوەی لەگەڵ کەسێکیدیکە دەست بە ژیان بکەنەوە ئەگەر ژن و پیاو هەر کێشەیەکیان هەبێت کێشەکەیان تێکەڵ بە سێکس نەکەن ئەوە هەرگیز لەیەکتری جیانابنەوە .\nشوبات 9, 2016 سەرنج نوسین سی و یەک هۆكاری گرنگ بۆ ئه‌وه‌ی واز له خوه نهێنی بهێنیت\nخوه‌نهێنی، بریتیه له به‌كارهێنانی ده‌ست بۆ گه‌یشتن به ئۆرگازم و خویه‌كی باوه لای زۆرێك له گه‌نجان به كوڕ و كچه‌وه، به‌ڵام ئه‌و كرداره زیانی ته‌ندروستی زۆری هه‌یه‌و ئه‌مه‌ی خواریشه‌وه 31 هۆكاره بۆ ئه‌وه‌ی بڕیاربده‌یت كه واز له خوه نهێنی بهێنیت:\n1- له خوه‌نهێنیدا مێشك مادده‌ی كیمیای جیاواز له‌و مادده كیمیایانه ده‌رده‌دات كه له سێكسی ئاسایدا ده‌ری ده‌دات و ئه‌و مادده كیمیایانه‌ش زیانبه‌خشن.\n2- زۆرجار خووه‌نهێنی ده‌گاته ئاستێك كه مێشك له‌سه‌ری ڕادێت و به‌رده‌وام داوای ده‌كات، به‌وه‌ش توشی ئالوده‌بون ده‌بیت پێیه‌وه.\n3- خوه‌نهێنی زیان به مادده‌ی كیمیای (دوبامین) ده‌گه‌یه‌نێت له مێشكدا كه ئه‌و مادده‌یه به‌رپرسه له هۆشیاری و ئاڕاسته‌كردنی فه‌رمان بۆ جوڵه‌ی جه‌سته.\n4- خوه نهێنی حه‌زو خولیت بۆ شته ئاساییه‌كانی رۆژانه كه‌مده‌كاته‌وه كه پێشتر ئه‌نجامت ده‌دان، وه‌ك وه‌رزشكردن و خوێندنه‌وه‌و ته‌ماشاكردنی پرۆگرامی ته‌له‌فیزیۆن و كاره ساده‌كانی دیكه‌ی رۆژانه.\n5- خوه‌نهێنی ده‌بێته هۆی زوو گه‌یشتن به ئۆرگازم و كه‌مبونه‌وه‌ی توانای ئاماده‌گی بۆ سێكس.\n6- خوه‌نهێنی له ژیانی ڕاستی دورت ده‌خاته‌وه، به‌و پێیه‌ی چێژ له سێكسی ڕاسته‌قینه نابینیت و ته‌نانه‌ت هه‌ستیشت بۆ ڕه‌گه‌زی به‌رامبه‌ر كه‌متر ده‌جوڵێت.\n7- خوه‌نهێنی ئه‌و هه‌سته‌ت لا دروستده‌كات كه ناتوانی كۆنتڕۆڵی خۆت بكه‌یت و به‌وه‌ش بڕوابه‌خۆبونت كه‌مده‌كاته‌وه.\n8- ئه‌وانه‌ی خوه‌نهێنی ئه‌نجام ناده‌ن لای ڕه‌گه‌زی به‌رامبه‌ر سه‌رنجڕاكێشترن، چونكه ئه‌وه‌ش وه‌ك كێشانی جگه‌ره‌و خواردنی مه‌شروب وایه كه كارێكی سه‌رنجڕاكێش نیه.\n9- خوه‌نهێنی له ڕوانگه‌ی ئاینیه‌وه حه‌رام و تاوانه، ئه‌وه‌ش كاریگه‌ری ده‌رونی خراپی هه‌یه بۆ ئه‌و كه‌سانه‌ی باوه‌ڕدارن و دواتر هه‌ست به تاوان ده‌كه‌ن.\n10- ده‌بێته هۆی لاوازبونی به‌رگری له‌ش و ئه‌ندامی نێرینه و كه‌م بونه‌وه‌ی تۆوه‌كان(چونكه گونه‌كان فریای دروست كردنی تۆو ناكه‌ون له ئه‌نجامی ئه‌و زه‌خته زۆره‌ی ده‌كه‌وێته سه‌ی)\n11- خوه‌نهێنی كاریگه‌ری له‌سه‌ر روخسار هه‌یه‌و ئه‌وانی زۆر خو ده‌گرن به‌م كاره ده‌موچاویان سو‌ر هه‌ڵ ده‌گه‌رێ یاخود زه‌رد.\n12- له ڕووی ده‌رونیه‌وه كاریگه‌ری خراپی هه‌یه چونكه زۆر قه‌له‌ق ده‌بێت و شه‌رم ده‌كات ناتوانێت به روبه‌روی خه‌ڵك قسه بكات به‌رونی شه‌رم دایده‌گرێت.\n13- مێشك لاوازده‌بێت و به‌هۆی ئه‌وه‌شه‌وه توشی زوو برچونه‌وه‌ی روداوه‌كان و دواكه‌وتن له خوێندن به هۆی زۆر سه‌رقاڵ بون به سێكس و وێنه‌ی وروژێنه‌ره‌وه.\n14- خوه‌نهێنی زیانێكی زۆری ده‌بێت بۆ هه‌رسكردنی خۆراك به شێوه‌یه‌ك كه‌سود له‌و خۆراكانه نابینین وه‌ك پێویست كه ده‌یخۆین.\n15- خوه‌نهێنی ئه‌و هه‌سته‌ت لا دروستكه‌دات كه خۆت وه‌ك كه‌سێكی (شكستخواردوو) له ژیاندا ببینیت، چونكه چه‌ند خوله‌كێك پاش كاره‌كه ئه‌و بیركردنه‌وه‌یه‌ت لا دروستده‌بێت كه ئه‌وه ناهێنێت و تۆ كه‌سێكی شكستخواردویت.\n16- خوه‌نهێنی به لادانی سێكسی هه‌ژمارده‌كرێت و كارێكی سروشتی نییه، بۆیه تۆش هه‌ركاتێك ئه‌و كاره بكه‌یت وه‌ك لادان له ژیانی ئاسایی داده‌نرێیت.\n17- خووه نهێنی ده‌تكاته كه‌سێكی گۆشه‌گیر و تاقه‌تی تێكه‌ڵبون به خه‌ڵكی ده‌ره‌وه‌ت نامێنێت و حه‌ز به تێكه‌لبون له‌گه‌ڵ كۆمه‌ڵگه له‌ده‌ستده‌ده‌یت.\n18- خوه‌نهێنی هیچكاتیك له ڕووی سێكسیه‌وه تێرت ناكات، چونكه به‌رده‌وام مێشكت داوای زیاتر و توندتر ده‌گات و ناشتوانی بگه‌یت پێی، به‌و پێیه‌ی كاره‌كه خێرا و ئاسایی نییه.\n19- خوه‌نهێنی ده‌تكاته كه‌سێكی (پێنه‌گه‌شتوو) چونكه ئه‌وه زیاتر له نێو هه‌رزه‌كاره‌كان كه ئێستاش ڕاست و چه‌پی خۆیان به‌باشی جیاناكه‌نه‌وه ئه‌نجامی ده‌ده‌ن.\n20- خوه‌نهێنی واتلێده‌كات كه نه‌توانی به باشی هه‌سته‌كانی خۆت ده‌رببڕیت یاخود كۆنتڕۆڵیان بكه‌یت.\n21- خووه‌نهێنی رێزگرتنی خودت لا كه‌مده‌كاته‌وه‌و وێنه‌یه‌كی خراپت له‌سه‌ر خۆت پێده‌به‌خشێت.\n22- خووه‌نهێنی وێنایه‌كی جیاوازت پێده‌دات به‌رامبه‌ر به ڕه‌گه‌زی به‌رامبه‌ر وه‌ك له‌وه‌ی كه هه‌یه، چونكه ئه‌و وێنایه‌ی لای تۆ هه‌یه له فیلمه سێكسیه‌كانه‌وه وه‌رگیراوه كه ڕاسته‌قینه نین.\n23- خووه‌نهێنی واتلێده‌كات كه ببیته كۆیله‌ی حه‌زو ئاره‌زوه سێكسیه‌كانت، یاخود لانیكه‌م ئه‌و هه‌سته‌ت بۆ دروستده‌كات.\n24- خوه‌نهێنی هۆرمۆنی تستۆستیرۆن كه‌مده‌كاته‌وه و زیانی پێده‌گه‌یه‌نێت، كه به‌هۆی ئه‌وه‌شه‌وه توشی قژ ڕواتنه‌وه‌و كه‌مبونه‌وه‌ی هۆرمۆنه پیاوانه‌كان ده‌بیت.\n25- خوه نهێنی زیانی بۆ شێواز و شێوه‌ی جه‌سته‌ت هه‌یه‌و زیاتر قه‌ڵه‌وتده‌كات و واده‌كات كه له‌شێكی ناڕیكت هه‌بێت.\n26- خوه‌نهێنی به‌هێزی و جوانی ماسولكه‌كانی له‌ش ناهێڵێت و لاواز ده‌ریانده‌خات.\n27- به‌هۆی له ده‌ستدانی هۆرمۆنی تستۆستیرۆن، خوه نهێنی ده‌بێته هۆی ئه‌وه‌ی كه ئازار له به‌شی خواره‌وه‌ی پشتدا دروستبكات.\n28- خوه‌نهێنی رێژه‌ی ڕه‌پبونی چوك كه‌مده‌كاته‌وه، ئه‌وه‌ش به‌هۆی كه‌مبونه‌وه‌ی توانای سێكسیه‌وه.\n29- خوه‌نهێنی هه‌رچه‌نده به‌هۆی ماندوبونی مێشكه‌وه واتلێده‌كات كه بخه‌ویت، به‌ڵام سوود له‌و خه‌وه‌نابینیت و كه هه‌لده‌ستیت جه‌سته‌ت ماندووه، له كاتێكدا وازهێنان له خوه نهێنی خه‌وێكی باشترت پێده‌به‌خشێت.\n30- خوه‌نهێنه له پیاواندا هۆكارێكه بۆ زیانگه‌یاندن به پرۆستات و شێرپه‌نجه، له كاتێكدا وازلێهێنانی ده‌بێته هۆی ئه‌وه‌ی كه پرۆستات به باشی بمێنێته‌وه.\n31- ئه‌نجامنه‌دانی خوه‌نهێنی ده‌بێته هۆی ئه‌وه‌ی هه‌ستی ئه‌وه‌ت لادروستبكات كه تۆ له ژیانتا كارێكی زیانبه‌خش ناكه‌یت و به‌وه‌ش به‌خته‌وه‌رتر ده‌بیت.\n١-ئەم بابەتە لە تۆڕی میدیایی خەڵکەوە وەرگیراوە.\n٢-ئێمە لە سایتی دەروونناسی تێبینیمان لەسەر خاڵی (٩) هەیە.\nكانونی یه‌كه‌م 25, 2015 سەرنج نوسین وەڕسی سێکسی پاش ژیانی هاوسەری – د . ڕێدار محەمەد ئەمین – پسپۆری نەخۆشیە دەروونییەکان\nئه‌مانه هه‌مووی ڕیگای نادروستن بۆ بۆچاره‌سه‌ركردنی ئه‌م گرفته‌و نه‌ك گرفته‌كه چاره‌سه‌رناكه‌ن به‌ڵكو گرفته‌كه گه‌وره‌ترده‌كه‌ن وبگره كاره‌ساتیشی لێ په‌یداده‌بێت.\nڕیگای دروست بۆ چاره‌سه‌ركردنی ئه‌م گرفته بریتیه له هه‌وڵدان بۆ ده‌ستنیشانكردنی ئه‌و فاكته‌رانه‌ی بونه‌ته هۆی سه‌رهه‌ڵدانی ئه‌م گرفته،كه‌وا گرنگترینیان بریتیه له په‌یوه‌ندی نێان ژن ومێرد وچاره‌سه‌ركردنی گرفته‌كانیانه،ئه‌ویش به‌هه‌وڵدان بۆكه‌مكردنه‌وه‌ی ده‌مه‌قاڵێ ومقومۆی نێوانیان وله‌جیاتی ئه‌و به‌كارهێنانی شێوازی هێمنانه‌و له‌یه‌ك گه‌یشتن و شێوازی دروست بۆ گوزارشتكردن له هه‌ڵچون وتوڕه‌بوون،وه‌ك قسه‌كردن له‌سه‌ر بابه‌ته‌كه‌و دۆزینه‌وه‌ی چاره‌سه‌ر بۆی نه‌ك په‌نگخواردنه‌وه‌ی له‌ناو سینگ ودوایش ده‌ربڕینی به شێوازێكی ناڕیك وتوندوتیژ،جگه له‌وه هه‌وڵدان بۆ گۆڕینی ڕۆتینی ڕۆژانه،كه‌وا بێگومان ئه‌مڕۆكه بۆته ده‌ردێكی گه‌وره‌ی زۆربه‌ی خه‌ڵك،به‌هۆی سه‌رقاڵ بوونی پیاو وژن به ئیشوكار یان مانه‌وه‌ی ئافره‌ت له ماڵه‌وه،ئه‌مه واده‌كات هه‌ریه‌ك له پیاو وژن بێزاربن له‌و ڕۆتینه‌ی ژیان،چاكترین ڕیگه‌ی چاره‌سه‌ریش گۆڕینی ئه‌م ڕوتینه‌یه به ئه‌نجامدانی گه‌شت وسه‌فه‌ركردن به شیوه‌یه‌كی ڕیكوپێك وه‌ك بۆ نموونه هه‌فته‌ی جارێك بۆ ده‌ره‌ه‌وی شارو دوو سێ شه‌و جارێك بۆ سه‌ردانی خزموكه‌س ودۆستان،چاره‌سه‌رێكی تر ئه‌گه‌رچی لای هه‌ندێك كه‌س په‌سند نیه بریتیه له دووركه‌وتنه‌وه‌ی ژن ومیرد بۆ ماوه‌یه‌ك(ئه‌مه له كاتێكدا یه‌كێك یان هه‌ردووكیان تووشی وه‌ڕسی سێكسی بوونه،كه هۆیه‌كه‌ی گرفتێكی ده‌روونیكۆمه‌ڵایه‌تیه)له‌م دووركه‌وتنه هه‌ریه‌كه‌یان نرخ و پێویستی ئه‌ویتری بۆ دیارده‌كه‌وێت،هه‌روه‌ها له‌م ماوه‌یه هه‌وڵبده‌ن به‌هیچ شێوه‌یه‌ك په‌یوه‌ندی به‌یه‌ك نه‌كه‌ن وهه‌ریه‌كه‌شیان چه‌ند گۆڕانێك له ڕوخساروئاكاریان دروستبكه‌ن وه‌ك گۆڕینی ستایلی قژو به‌ژن ڕێكی وجلوبه‌رگی نوێ….هتد.\nئاب 1, 2015 سەرنج نوسین ئالوودەبوون بە سێکس – د . ڕێدار محەمەد ئەمین – پسپۆری نەخۆشییە دەروونیەکان\nیه‌كێك له گرفته گه‌وره‌كانی جیهان له‌م سه‌رده‌مه‌دا، بریتیه له ئالوده‌بوون. ئالووده‌بوون به مانا ساده‌كه‌ی واته: بوونی پاڵنه‌رێكی جه‌سته‌یی‌و ده‌روونی بۆ ئه‌نجامدانی كارێك به به‌رده‌وامی، له‌گه‌ڵ ئالۆزبوونی ژیان وپێشكه‌وتنی ته‌كنۆلۆژیا، ڕۆژ دوای ڕۆژ جۆری نوێ له ئالوده‌بوون دێته كایه‌وه، وه‌ك ئالووده بوون به ده‌رمان و مادده هۆشبه‌ره‌كان، ئالووده‌بوون به ئینته‌رنێت، پلێستێشن، قومار…هتد. ڕه‌نگه ئالووده‌بوون به سێكسیش كۆنترین جۆری ئالووده‌بوون بێت له مێژووی مرۆڤایه‌تی، به‌ڵام كه‌مترینیان بێت كه قسه‌و باسی له سه‌ر كرابێت، ئه‌مه‌ش له‌به‌ر ئه‌وه‌یه مرۆڤ هه‌میشه حه‌ز ده‌كات ڕه‌فتاره نه‌شیاوه‌كانی له خه‌ڵك بشارێته‌وه‌و لای كه‌س باسیان نه‌كات، له كاتێكدا ئه‌م ڕه‌فتارانه ده‌بنه مایه‌ی توانج و په‌لارو ڕه‌خنه گرتنی خه‌ڵك‌و دووركه‌وتنه‌وه‌یان لێی، بۆیه هه‌موو كات هه‌وڵده‌دات به نهێنی ئه‌نجامیان بدات و له سه‌ره‌تادا به دوای هیچ چاره‌سه‌ریه‌ك ناگه‌ڕێت، تا ئه‌و كاته‌ی ته‌واو له ده‌ستی بێزار ده‌بێت و گرفته‌كه‌ی گه‌وره ده‌بێت.\nكه‌سی ئالووده‌بوو هه‌موو ده‌م ده‌زانێت گرفتێكی بۆ خۆی دروستكردووه، به‌ڵام له ترسی په‌راوێزكردنی له كۆمه‌ڵگه به دوای چاره‌سه‌ركردندا ناگه‌ڕێ و هه‌ندێكجاریش بڕوایان به چاكبوونه‌وه نییه لای هیچ كه‌سێك، به‌ڵكو پێیایوایه گرفته‌كه تایبه‌ته به خۆی و هه‌ر كاتێك بیه‌وێت ده‌توانێ چاره‌سه‌ری خۆی بكات. ئه‌مه‌ش گرفتی ئالووده‌بوون زیاتر ده‌كات‌و سه‌ره‌نجام ئاڵۆزیه‌كانی ئالووده‌بوون به دیار ده‌كه‌ون، كه بریتین له خه‌مۆكیه‌كی توند، هه‌ستكردن به نزمی كه‌سایه‌تی، شه‌رم‌و ڕقبوونه‌وه له خود، بێئومێدی، بێزاری و دڵه‌ڕاوكێی زۆرو ململانێ له‌گه‌ڵ دابونه‌ریته‌كان، شێواوی له بیركردنه‌وه و نه‌مانی توانای بیركردنه‌وه و ته‌ركیزكردن، په‌شیمان بوونه‌وه‌ی به‌رده‌وام و خود سه‌رزه‌نشتكردن و ترس له په‌رواێزكردن، كه ئه‌مانه ده‌بنه هۆی گۆشه‌گیری‌و دوور كه‌وتنه‌وه له خه‌ڵك، خۆ په‌رواێزكردن له گۆشه‌یه‌ك، له جیاتی به‌شداریكردن له چالاكیه كۆمه‌ڵایه‌تییه‌كان، دانیشتن له ماڵه‌وه و سه‌یركردنی گۆڤارو فیلمی ئێرۆتیك، كه له كۆتاییدا و به هۆی ئه‌م ڕه‌فتارانه تووشی چه‌ندین گرفتی ده‌روونی، كۆمه‌ڵایه‌تی،جه‌سته‌یی، ماددی، خێزانی، پیشه‌یی، ته‌نانه‌ت یاسایشی ده‌كه‌ن.\nسێكسی دروست بریتییه له شیوازێك له شێوازه‌كانی خۆشگوزه‌رانی و نیشانه‌ی ده‌رووندروستی ته‌ندروستییه، به‌ڵام كاتێك ده‌بێت به ئالووده‌بوون، ئه‌وا مه‌ترسی له مه‌ترسی هیچ ئالووده‌بوونێك كه‌متر نیه، له لێكوڵینه‌وه‌یه‌كدا ده‌ركه‌وتووه له3-6% ئه‌مریكیه‌كان به سێكس ئالووده‌بوونه، له‌وانه‌ش 70-75% هه‌وڵی خۆكوشتنیان داوه 40-45%گرفتی گه‌وره‌ی خێزانیان دروستكردووه، له 75% له منداڵیه‌وه له‌ڕووی جه‌سته‌ییه‌وه خراپ مامه‌ڵیان له‌گه‌ڵ كراوه81%ده‌ستدرێژی سێكسی و97% له رووی ده‌روونی و سۆزداری خراپ مامه‌ڵه‌یان له‌گه‌ڵ كراوه. مه‌رج نیه كه‌سی ئالووده‌بوو به سێكس له خه‌ڵكی تر زیاتر سێكس بكات، به‌ڵكو چه‌ند نیشانه‌یه‌ك هه‌یه، یان چه‌ند پرسیارێك هه‌یه له‌خۆی بكات، ئه‌وا ده‌زانێت تووشی ئالووده‌بوون بووه، به‌ڵام به‌ر له‌م پرسیارانه دوو خاڵی گرنگ هه‌ن، یه‌كه‌میان: ئایا ئه‌م ئالووده‌بوونه وای لێكردووه توانای ئه‌نجامدانی كاركردنی نه‌مابێت‌و له خه‌ڵك دوور كه‌وتبێته‌وه؟ دووه‌میان له جیاتی تام و چێژ ئازار بچێژێت، بوونی پاڵنه‌رێكی زۆر بۆ ئه‌نجامدانی كاره‌كه ، به‌ڵام یه‌كسه‌ر دوای كاره‌كه هه‌ست به شه‌رم و په‌شیمانی كردن یان ڕق له خۆ بوونه‌وه بكات، چونكه كارێك ده‌كات زیان به جه‌سته‌و ده‌روونی ده‌گه‌یه‌نێت. له پرسیاره‌كانیش:\n*ئایا(خووی نهێنی) زۆر ئه‌نجام ده‌ده‌یت، یان ئایا هه‌ست ده‌كه‌یت به‌ره‌به‌ره ئه‌م كاره زیاتر ده‌كه‌یت؟\n*ئایا هه‌ست ده‌كه‌یت كه پێویستیت به سه‌یركردنی سایتێكی سێكسی هه‌یه به‌ر له جووتبوون له‌گه‌ڵ خێزانه‌كه‌ت؟\n*ئایا هیچ په‌یوه‌ندیه‌كی سێكسیت هه‌یه له ده‌ره‌وه‌ی خێزانه‌كه‌ت؟\nئه‌گه‌ر وه‌ڵامی هه‌ر كام له‌م پرسیارانه به به‌ڵی بوو، ئه‌وا تۆ خه‌ریكی تووشی ئالوده‌بوون به سێكس ده‌بیت، بۆ زیاتر دڵنیا بوون ئه‌م پرسیارانه وه‌ڵام بده‌وه.\n*ئایا تۆ ڕۆژانه زیاتر له 3-4 جار (خوی نهێنی ده‌كه‌یت)؟\nئایا زیاتر له په‌یوه‌ندیه‌كی سێكسیت هه‌یه؟\n*ئایا هیچ چالاكیه‌كی سێكسیت ئه‌نجامداوه، كه به‌هۆیه‌وه تووشی گرفت یان زیندانی كردن بووبیت؟\n*ئایا هه‌وڵت داوه هیچ كامێك له ره‌فتاره‌كان له پرسیاره‌كانی یه‌كه‌م وازلێبهێنیت بۆ ماوه‌یه‌كی زۆر و نه‌تتوانیوه؟\n*ئایا هیچ نهێنیه‌كی سێكست هه‌یه، كه نزیكترین كه‌سیش له خۆت نایزانێت؟\nئه‌گه‌ر وه‌ڵام بۆ هه‌ركام له مانه به به‌ڵی بوو، ئه‌وا تۆ تووشی ئالووده‌بوون بوویت، به‌ڵام بشزانه كه هه‌واڵی خۆش ئه‌وه‌یه هێشتا ماوه‌ی زۆر ماوه بۆ یارمه‌تیدانت.\nیه‌كێك له سه‌ختترین چاره‌سه‌ری ده‌روونی له‌م ڕۆژگاره بریتیه له ئالووده‌بوون، هه‌ر یه‌كێك بابه‌تێك بخوێنێته‌وه ده‌رباره‌ی ئالووده‌بوون هه‌ست به گه‌وره‌یی گرفته‌كه ده‌كات، له ئالووده‌بوونه ، مرۆڤ له قۆناغه سه‌ره‌تاییه‌كانیدا هه‌ست به تام و له‌ززه‌تێكی زۆر ده‌كات، كه‌وا ده‌گاته قۆناغی جۆش و خرۆش، له‌م كاته‌شدا مێشك چه‌ند مادده‌یه‌كی كیمیاوی ده‌رده‌دات، كه‌وا به‌به‌رده‌وامبوون و دووباره بوونه‌وه‌ی ئه‌م كاره مێشك له‌سه‌ری ڕادێت و هه‌موو ده‌م داوای دووباره بوونه‌وه‌ی ئه‌م كارانه ده‌كات، تاكو هه‌مان مادده ده‌ربداته‌وه، بۆیه كه‌سی ئالووده‌بوو پێویستی به ماندووبوون و ئازارو ئارامی زۆر هه‌یه تا له‌م گرفته رزگاری بێت، پێویسته سه‌ردانی بنكه‌ی تایبه‌ت و پزیشكی ده‌روونی بكات، كه‌سی ئالووده‌بوو ده‌بێت هۆشیارتر بێت و به‌سه‌ر كۆت و به‌نده‌كانی وه‌ك شه‌رم وعه‌یبه‌دا زاڵبێت، واهه‌ست نه‌كات تاوان یان گوناهی ئه‌نجامداوه، چونكه گه‌ر تاوان یان گوناهه، ئه‌وا ته‌نها تاوانی ئه‌و نییه و هی هه‌موو كۆمه‌ڵگایه، بۆیه ئه‌ركی هه‌موو كۆمه‌ڵگایه به‌شداربن له چاره‌سه‌ركردن، نه‌ك سه‌رزه‌نشتكردن.\nئایار 22, 2015 سەرنج نوسین سێکس لەسایەی نەخۆشییەکاندا – دەروونناس: سامان سیوەیلی\nدەرووندروستی و تەندروستی دوو مەرجی سەرەکین بۆ ئەوەی کەسێک بتوانێت بەشێوەیەکی دروست پرۆسەی سێکسیی ئەنجام بدات، ئەو هۆکارانەی وا لە هاوسەران دەکات گرفتیان بۆ دروست ببێت لەپەیوەندیە سێکسییەکاندا زۆرن، لەوانە (باری دەروونی نائاسایی و نەخۆشی دەروونی، تێكچوونی هۆرمۆنەکان، بەکارهێنانی دەرمان بەمەبەستی چارەسەرکردنی نەخۆشییەک بەڵام نیشانەی لاوەکی لێدەکەوێتەوە وەک لاوازی سێکسیی، خەتەنەکردنی کچان، هەست بەئازارکردن لەکاتی ئەنجامدانی پرۆسەی سێکسیدا، ئازارگەیشتن بەبڕبڕەی پشت، شەکرە، فشاری خوێن، نەخۆشییەکانی دڵ، بوونی کێشە و ئاژاوەی خێزانی بەبەردەوام، ناپاکی هاوسەریی، ئەزموونە سێکسییە شۆکهێنەرەکان وەکو تووشبوون بەدەستدرێژی سێکسی لەقۆناغێکی ژیاندا، ئالوودەبوون لەسەر ئەلکهول و مادە هۆشبەرەکان و ….. تد)، لەم وتارەدا تیشک دەخەینە سەر کاریگەریەکانی هەندێ لە نەخۆشییە باوەکان لەسەر پرۆسەی سێکسی:\n١-سێکس لەپاش تووبوون بە (سنگەکوژە – الذبحة الصدریة):\nپاش ئەوەی کەسێک دووچاری (سنگەکوژە) دەبێت و چاک دەبێتەوە پێویستە پرۆسەی سێکسی بەپێی باری تەندروستی خۆی ئەنجام بدات، هەربۆیە پێویستە لەبەرواری تووشبوون بە سنگەکوژەکەوە کەسەکە، ماوەی دوو هەتا چوار مانگ تێپەڕێت ئینجا دەستبکاتەوە بەئەنجامدانی پرۆسەی سێکسی، چونکە وەک زانراوە وزەی پێویست بۆ ئەنجامدانی پرۆسەی سێکسی بۆ یەک جار، هاوتای ڕێکردنە (پیادەڕەوی) بۆ ماوەی (شەش کیلۆمەتر) بەپێ و بەخێرایی. هەروەها پێویستە ئەو کەسانەی دووچاری سنگەکوژە بوون و چاک بوونەتەوە بەرلەوەی دەستبکەنەوە بەئەنجامدانی پرۆسەی سێکسی پشکنینی پێویست بکەن بەمەبەستی دڵنیابوون لە ساغڵەمی دڵیان، چونکە ئەنجامدانی پرۆسەی سێکسی خۆی لەخۆیدا دەبێتە هۆی زیادبوونی لێدانەکانی دڵ و بەرزبوونەوەی فشاری خوێن و خێراکردنی هەناسەدان، هەموو ئەمانەش ڕێژەی ئەو ئۆکسجینە کەم دەکەنەوە کە دڵ پێویستی پێیەتی.\nبۆچوونی پیاوان لەمنێوەندەدا جیاوازە، هەندێکیان پێیان وایە کە دەستبەرداربوون لەئەنجامدانی پرۆسەی سێکسی بۆ ماوەیەکی کاتی قوربانیدانێکی سادە و ئاساییە، بەڵام هەندێکی تریان ئەم کارە بە شکستخواردن لەژیان دەبینن کە ڕەنگە بۆیان ببێتە هۆی بێزاری و پەژارەی قوڵ، هەروەکو چۆن پەیوەندیە سێکسییەکان لای هەندێ پیاو پرۆسەیەکی ماندووکارە و جۆرێک لەپەشێوی بەرۆکی ئەو جۆرە پیاوانە دەگرێت بەڵام لای هەندێکی تر پرۆسەیەکی چێژبەخش و نوێبوونەوەیە.\nهەروەک زانراوە کە ئەگەر کەسێک تووشی سنگەکوژە هاتبێت و دواتر چاک بووبێتەوە ئەگەر توانی سێ شەقامی درێژ بەخێرایی بە پیادەڕەوی ببڕێت بێئەوەی ئازاری هەبێت یان بێئەوەی هەناسەی تەنگ ببێت ئەوا دەتوانێت دەست بە پەیوەندیە سێکسیەکانی بکاتەوە.\nبێگومان ئەنجامدانی پرۆسەی سێکسی پێویستی بەبارێکی دەروونی ئارام و دەروون و مێشکێکی حەساوە هەیە، فشاری دەروونی زۆر و بەردەوام، ترس، هەستنەکردن بەدڵنیایی، دڵەڕاوکێی بەهێز، خەمۆکی و … تد، دەبنە ڕێگر لە ئەنجامدانی پرۆسەی سێکسی بەشێوەیەکی دروست، کە بەپێی جۆر و توندی حاڵەتە دەروونییەکە کاریگەرییەکەش گۆڕانی بەسەردا دێت، بەجۆرێک لەنێوان (نەمانی ئارەزووی سێکسی بەتەواوی، کەمبوونەوەی ئارەزووی سێکسی، نەگەیشتن بەئۆرگازم، ڕەپنەبوونی چوکی پیاو و چەندین جێکەوتەی تر) حاڵەتەکان گۆڕانکاریان بەسەردا دێت.\n٣-فشاری خوێن: فشاری خوێنی مرۆڤ بەئەنجامدانی پرۆسەی سێکسی بەرز دەبێتەوە، هەر بۆیە ئەگەر کەسێک خۆی نەخۆشی بەرزە فشاری خوێنی هەبێت ئەوا لەکاتی ئەنجامدانی پرۆسەی سێکسییدا فشاری خوێنەکەی زیاتر بەرز دەبێتەوە و کێشە و گرفت بۆ تەندروستی مرۆڤ دروست دەبێت، کەواتە پێویستە ئەو کەسانەی بەرزە فشاری خوێنیان هەیە لەکاتی فشار بەرزی خوێنیاندا سێکس یان هیچ کردەیەکی ماندووکارانە ئەنجام نەدەن هەتا حاڵەتەکەیان ئاسایی دەبێتەوە، هەروەها لەسەر ئەو کەسانەی بەرزە فشاری خوێنیان هەیە هەر کاتێک پرۆسەی سێکسیی ئەنجام دەدەن ڕەچاوی باری تەندروستی خۆیان بکەن بەجۆرێک نابێت زۆر بەتوندی و بەهێزەوە ئاوێزانی پرۆسەی سێکسیی ببن تاکو فشاری بەهێز لەسەر (دڵ)یان دروست نەبێت، هەروەها ئەو کەسانەی نەخۆشی بەرزە فشاری خوێنیان هەیە پێویستە لەدوای ئەنجامدانی پرۆسەی سێکسی پشووی تەواو بدەن، هەر کاتێکیش لەدوای ئەنجامدانی پرۆسەکە فشاری خوێنیان بەرز بووەوە پێویستە دەرمانی پێویست بەکاربهێنن بۆ دابەزاندنی فشاری خوێنیان بەپێی ڕێنمایی پزیشکەکانیان.\nڕێژەی کۆلیسترۆل لەخوێندا خۆی لەخۆیدا کاریگەری ناکاتە سەر فەرمانە سێکسییەکان، بەڵام بەرزبووونەوەی ڕێژەی کۆلیسترۆل چەند ئاماژەیەک لەخۆدەگرێت، بۆ نموونە، کاتێک ڕژێنەکانی (ثایرۆیدە ڕژێن – الغدة الدرقیة) کەم بکات ئەوا ڕێژەی کۆلیسترۆل لەخوێندا زیاد دەکات، هەروەها نەخۆشییەکانی جگەر ڕێژەی کۆلیسترۆل لەخوێندا بەرز دەکاتەوە، هەروەها لەکاتی بوونی نەخۆشی شەکرەدا کۆلیسترۆل لەناو خوێنبەرەکاندا دەنیشێت لەناویشیاندا خوێنبەرەکانی کۆئەندامی زاووزێ، بەمەش خوێن وەک پێویست ناچێت بۆ کۆئەندامی زاووزێ و لاوازی سێکسی دروست دەبێت.\nنەخۆشیی شەکرە کاریکەری لەسەر باری سێکسی (٣٠%) نەخۆشەکان دروست دەکات، نەخۆشی شەکرە دەبێتە هۆی لاوازی (ڕەپبوون) چونکە شەکرە دەمارە خۆنەویستەکان کە خوێن دەبەخشێتە کۆئەندامی زاووزێ دووچاری هەوکردن دەکات، هەروەها یەکێک لەنیشانەکانی تری نەخۆشی شەکرە لای هەندێ لەنەخۆشەکان بریتییە لەنەڕژانی تۆواو (سپێرم) پاش گەیشتن بە ترۆپکی چێژ (ئۆرگازم)، لەجیاتی ئەمە سپێرمەکان دەگەڕێنەوە ناو میزەڵدان و دواتر لەگەڵ میزدا دەرژێنە دەرەوە، ئەمەش دەبێتە بەربەست لەبەردەم مەسەلەی منداڵبوون لەڕەگەزی مێینەدا، نەخۆشی شەکرە لەهەندێ باردا دەبێتە هۆی نەگەیشتن بە ئۆرگازم، هەروەها دەبێتە هۆی زیادکردنی چەند میکرۆبێکی دیاریکراو لەناو (زێ) و کۆئەندامی زاووزێدا کە ئەمانەش بەربەست دروست دەکەن لەبەردەم پرۆسەی سێکسی یان کارێکی وەها دەکەن پرۆسەیەکی نەخواستراو بێت.\nهەروەها نەخۆشی شەکرە کاردەکاتە سەر پرۆسەی (ڕەپبوون) بەڵام کار ناکاتە سەر ئارەزووی سێکسی، ڕەنگە (لاوازی ڕەپبوون)ەکە بەر لەتووشبوونی کەسێک بەنەخۆشی شەکرە بوونی هەبووبێت بۆیە پێویستە کاتێک تووشی نەخۆشی شەکرە دەبێت ئایا ئەم (لاوازی ڕەپبوون)ە لەئەنجامی هەوکردنی دەمارەکانەوەیە یان لەئەنجامی حاڵەتێکی دەروونی پێش تووشبوون بە نەخۆشی شەکرەکەیە، چونکە ئەگەر لەئەنجامی تووشبوون بەبارێکی دەروونی دیاریکراوەوە ڕوویدا بێت ئەوا مامەڵەکردن لەگەڵ ئەم حاڵەتە ئاسانترە.\nئەو کەسانەی کەخۆیان لەبنەڕەتدا ژانەسەری نیوەیی (شەقەسەر – الصداع النصفي)یان هەیە، ئەوا ئەنجامدانی پرۆسەی سێکسی دەبێتە فاکتەرێک بۆ ژانەسەر، بۆیە بەکارهێنانی دەرمانی پێویست لەژێر چاودێری پزیشکدا دەبێتە پێوستییەک بۆ ئەو کەسانە بەمەبەستی نەهێشتنی سەرئێشەکە، بەڵام ئەگەر بەوجۆرەش سەرئێشەکە هەر زیادی کرد ئەوا پێویستە ئەو کەسە سەردانی پزیشکی پسپۆر بکات.\nهەندێ کەس لەدوای ئەنجامدانی پرۆسەی سێکسی دووچاری سەرئێشەی ئاسایی دەبن، هۆکاری ئەم ژانەسەرە دەگەڕێتەوە بۆ بەرزبوونەوەیەکی کاتی فشاری خوێن یان دڵەڕاوکێ و گرژبوونی دەمارەکان کە بەر لەدەستپێکردنی پرۆسە سێکسییەکە ڕوودەدەن، یان ڕەنگە کەسەکە لەوجۆرە بێت کە لەپەیوەندی سێکسیی سڵ دەکاتەوە و هەزار و یەک لێکدانەوە بۆ ئەنجامدانی دەکات.\nلای ئافرەتان ڕوودانی سەرئێشە لەمبوارەدا دەگەڕێتەوە بۆ شکستهێنان بەگەیشتن بەئۆرگازم لەکاتێکدا ئافرەتەکە ئارەزووی زۆر هەبێت بەڵام نەتوانێت بگاتە ترۆپکی چێژ بەهەر هۆکارێک بێت کە لەدەسەڵاتی خۆیدا نەبێت.\nكانونی یه‌كه‌م 23, 2014 سەرنج نوسین سی و پێنج (35) پرسیار و وه‌ڵام ده‌رباره‌ی سێکس\nپرسیار 1: من كچێكی ده‌ستگیراندارم، ئایا ئه‌و هه‌ڵانه چییه كه ئه‌گه‌ر ژن ئه‌نجامی بدات ده‌بێته‌وه هۆی دووركه‌وتنه‌وه‌ی پیاو له‌په‌یوه‌ندییه سێكسییه‌كانی له‌گه‌ڵ هاوسه‌ره‌كه‌ی؟ وه‌ڵام: دیاره هۆكاره‌كان زۆرن به‌ڵام گرنگترینیان بریتین له:\n1- گرنگی نه‌دانی ژن به‌پاكوخاوێنی جه‌سته و پۆشاكی.\n2- گرنگی نه‌دان به‌خۆڕازاندنه‌وه له‌ژووری نووستندا و فه‌رامۆش كردنی كه‌شێكی له‌بار بۆ ئه‌نجامدانی پرۆسه‌ی سێكسیی.\n3- ڕه‌چاونه‌كردنی توانا سێكسییه‌كانی پیاو و جۆری كار و پیشه‌ی پیاو.\n4- باسكردنی كێشه و گرفت و گله‌یی و گازنده‌كان له‌ژووری نووستن و پێش ئه‌نجامدانی پرۆسه‌ی سێكسیی.\nپرسیار2: من ژنێكم چه‌ند ڕۆژێكه بۆ ده‌ركه‌وتووه كه دووگیانم، ئایا ئه‌نجامدانی پرۆسه‌ی سێكسیی له‌گه‌ڵ هاوسه‌ره‌كه‌م له‌ماوه‌ی دووگیانیدا زیانی نابێت بۆ دووگیانییه‌كه‌م؟\nوه‌ڵام: له سێ مانگی یه‌كه‌می دووگیانیدا ژنان دووچاری هه‌ندێ نیشانه‌ی وه‌ك ڕشانه‌وه و ماندووبوون و گێژبوون ده‌بنه‌وه، هه‌روه‌ها له‌م ماوه‌یه‌دا ئاره‌زووی ژنی دووگیان بۆ خواردن كه‌م ده‌بێته‌وه، بۆیه له سێ مانگی یه‌كه‌می دووگیانیدا ئاره‌زووی سێكسیی ژنی دووگیان كه‌م ده‌بێته‌وه، ئه‌م ڕاستییه‌ش ده‌بێت له‌لایه‌ن هاوسه‌ره پیاوه‌كانه‌وه ڕه‌چاو بكرێت، به‌ڵام مانگه‌كانی چواره‌م و پێنجه‌م و شه‌شه‌م گونجاوترین سێ مانگن بۆ ئه‌نجامدانی پرۆسه‌ی سێكسیی بۆ ژنی دووگیان، سێ مانگی كۆتاییش هه‌ستیاره و ده‌بێت پیاوان زۆر به‌وریاییه‌وه مامه‌ڵه‌ی سێكسیی بكه‌ن له‌گه‌ڵ هاوسه‌ره دووگیانه‌كانیادا، وه‌ده‌بێت له سێكسی ڕووبه‌ڕوو خۆیان بپارێزن(واته پیاو نابێت خۆی بدات به‌سه‌ر سكی هاوسه‌ره‌كه‌یدا) بۆ ئه‌وه‌ی زیان هاوسه‌ر و كۆرپه‌له‌كه‌ی نه‌گات، وه‌ده‌بێت له‌هه‌ردوو باری ته‌نیشت یان له‌دواوه بۆ پێشه‌وه پرۆسه‌كه ئه‌نجام بدرێت. باشتریش وایه له‌و ماوه‌یه‌دا ژنی دووگیان نه‌گاته ئۆرگازم له‌به‌ر گرژبوونی ماسولكه‌كانی منداڵدانی.\nپرسیار 3: من دووچاری خه‌مۆكێ بووم به‌ڵام هه‌ست ده‌كه‌م ئاره‌زووی سێكسیم زیادی كردووه، له‌كاتێدا بۆچوون وایه ده‌بێت ئاره‌زووی سێكسیی له‌كاتی بوونی ئه‌و نه‌خۆشییه‌دا كه‌م بێته‌وه یان نه‌مێنێت؟\nوه‌ڵام: به‌ڕێز نه‌خۆشی خه‌مۆكێ چه‌ند پله‌یه‌ك یان چه‌ند جۆرێكی هه‌یه، له‌كاتی بوونی خه‌مۆكێی ساده و خه‌مۆكێی مامناوه‌ند ئه‌وا ئه‌گه‌ری زیادبوونی ئاره‌زووی سێكسیی ده‌كرێت، به‌ڵام له‌كاتی بوونی خه‌مۆكیی تونددا ئه‌وا ئاره‌زووی سێكسیی كه‌م ده‌بێته‌وه یان نامێنێت.\nپرسیار4: ئایا زێ یان قیتكه كامیان هه‌ستیارترن بۆ وروژاندن و چێژ له‌كاتی ئه‌نجامدانی پرۆسه‌ی سێكسیدا لای ڕه‌گه‌زی مێینه؟\nوه‌ڵام: بێگومان قیتكه هه‌ستیارتره بۆ وروژاندن و چێژ وه‌رگرتن لای ڕه‌گه‌زی مێینه، ئه‌و چێژه ده‌مارانه‌ی له‌قیتكه‌دا بوونیان هه‌یه نزیكه‌ی هه‌شت ئه‌وه‌نده‌ی ژماره‌ی ئه‌و چێژه ده‌مارانه‌ن كه له‌خودی زێدا هه‌یه، هه‌روه‌ها قیتكه ته‌نها فه‌رمانی وه‌رگرتنی چێژ و وروژاندنه، به‌ڵام زێ وێڕای ئه‌ندامێكی سێكسیی مێینه بۆ مه‌به‌ستی میزكردن و خوێن دانان و منداڵ بوونیش به‌كاردێت، بۆیه پێویسته له‌سه‌ر هه‌موو هاوسه‌رێك كه وروژاندنی قیتكه فه‌رامۆش نه‌كات له‌كاتی ئه‌نجامدانی پرۆسه‌ی سێكسییدا، ڕێژه‌یه‌كی زۆر به‌رزی ژنان له‌ڕێی قیتكه‌وه نه‌بێت ناگه‌ن بۆ ئۆرگازم.\nپرسیار5: پیاو چۆن بتوانێت پارێزگاری له‌هێزی سێكسیی خۆی بكات؟\nوه‌ڵام: بۆ پارێزگاری كردن له‌هێزی سێكسیی، پیاوان ده‌بێت ڕه‌چاوی چه‌ند خاڵێك بكه‌ن:\n1- ڕێكخستنی كاروباره‌كانی ژیان و دووركه‌وتنه‌وه له‌جه‌نجاڵی، خۆ به‌دوورگرتن له‌شه‌كه‌تی جه‌سته‌یی و ماندوبوونی فیكری.\n2- دووركه‌وتنه‌وه له‌جگه‌ره كێشان.\n3- زۆر نه‌خواردن، چونكه قه‌ڵه‌وی كارده‌كاته سه‌ر هێزی سێكسیی پیاوان.\n4- ئه‌نجامدانی وه‌رزش، لانیكه‌م ڕۆیشتنی چه‌ند كیلۆمه‌ترێك به‌پیاده و له‌هه‌وایه‌كی پاكژدا.\n5- گرنگیدان به‌خواردمه‌نیانه‌ی ڤیتامیناتی تێدایه.\n6- گرنگیدان به‌پاكوخاوێنی و ته‌ندروستی ناوچه و ئه‌ندامی زاووزێ.\nپرسیار6: من ژنێكی هاوسه‌ردارم دووچاری باری ده‌روونی ئاڵۆز هاتووم، تاقه‌تی ئه‌نجامدانی كاری سێكسیم له‌گه‌ڵ مێرده‌كه‌مدا نه‌ماوه، ئایا ئه‌م دوو حاڵه‌ته په‌یوه‌ندییان به‌یه‌كه‌وه هه‌یه؟\nوه‌ڵام: بێگومان تێكچوون و شڵه‌ژانی باری ده‌روونی كاریگه‌ری زۆر ده‌بێت له‌سه‌ر ئاره‌زوو و هێزی سێكسیی لای هه‌ردوو ڕه‌گه‌ز، باشتر وایه به‌ڕێزتان سه‌ردانی پسۆرێكی ده‌روونی بكه‌ن بۆئه‌وه‌ی ده‌ستنیشانی باره ده‌روونییه‌كه‌ت بكات و چاره‌سه‌ری پێویست وه‌ربگریت (ده‌رمان و ده‌روونی)، دڵنیابه به‌گه‌ڕانه‌وه‌ی باری ده‌روونی بۆ بارێكی جێگیر و ئارام، هێز و ئاره‌زووی سێكسیت بۆ ده‌گه‌ڕێته‌وه.\nپرسیار7: من کچێکم نه‌خۆشی شه‌کره‌م هه‌یه، ماوه‌ی دوو ساڵه تووشم بووه، پێم ده‌ڵێن شه‌کره سێکس لاواز ده‌کات، ئایا ئه‌مه ڕاسته؟ ئایا ده‌ستپه‌ڕکردن بۆ من خراپه؟\nوه‌ڵام: به‌ڕێز شه‌کره به‌زۆری کاریگه‌ری بۆ سه‌ر سێکس لای ڕه‌گه‌زی نێر ده‌بێت تاکو ڕه‌گه‌زی مێ، وه به‌ڕێزتان هێشتا له‌سه‌ره‌تای قۆناغه‌کانی ئه‌م نه‌خۆشییه‌دان، بۆیه هیچ کاریگه‌ری نابێت بۆ سه‌ر ئاره‌زوو و توانای سێکسیتان، به‌ڵام ئه‌گه‌ر ده‌رمانی چاره‌سه‌ر به‌شێوه‌یه‌کی ڕێک و پێک به‌کار نه‌هێنیت و نه‌خۆشییه‌که کۆنترۆڵ نه‌که‌یت ئه‌وا له‌ئایینده‌دا کاریگه‌ری ده‌بێت بۆ سه‌ر لایه‌نی سێکسی به‌ڕێزتان. نه‌خێر ده‌ستپه‌ڕکردن هیچ کاریگه‌رییه‌کی بۆ سه‌ر نه‌خۆشی شه‌کره نابێت.\nپرسیار8: من کوڕێکم، ئایا ده‌رمانی نه‌خۆشییه ده‌روونییه‌کان کاریگه‌ری هه‌یه له‌سه‌ر گۆڕینی شێوه‌ی سپێرم؟ من ماوه‌ی پێنج ساڵه ده‌رمانی نه‌خۆشییه ده‌روونییه‌کان به‌کارده‌هێنم و هه‌ست ده‌که‌م شێوه‌ی سپێرمه‌کانم گۆڕاوه.\nوه‌ڵام: به‌ڵێ به‌ڕێز به‌کارهێنانی ده‌رمانی نه‌خۆشییه ده‌روونییه‌کان به‌بڕی زۆر و بۆماوه‌ی درێژ کاریگه‌ری ده‌کاته سه‌ر پێکهاته‌ی سپێرم و شێوه‌یان ده‌گۆڕێت به‌ڵام هیچ کاریگه‌ری نابێت بۆ سه‌ر توانای منداڵبوون.\nپرسیار9: من کوڕێکم، ئایا خواری ئه‌ندامی زاووزێی نێر کاریگه‌ری هه‌یه له‌سه‌ر جووتبوون؟\nوه‌ڵام: به‌ڕێز ئه‌گه‌ر خواری چووک وه‌ک چه‌مانه‌وه یان شێوه‌ی مۆز له‌سنورێکی ئاساییدا بێت ئه‌وا هیچ کاریگه‌ری نابێت بۆ سه‌ر جووتبوون، به‌ڵام ئه‌گه‌ر خوارییه‌که زۆر و نائاسایی بوو ئه‌وا ده‌کرێت له‌ڕێی نه‌شته‌رگه‌ری جوانکارییه‌وه گرفته‌که چاره‌سه‌ر بکرێت.\nپرسیار10: من ژنێکم تووشی ساردی سێکسی هاتووم، هۆکاره‌که‌ی ئه‌وه‌یه که‌که‌سی دووه‌م له‌ژیانمدا هه‌یه، باوه‌ڕ بکه‌ن نازانم چی بکه‌م زۆر بێزاربووم له‌ژیانی خۆم، تکایه ڕێنماییم بکه‌ن؟\nوه‌ڵام: به‌ڕێز خۆت ده‌ستنیشانی هۆکاره‌که‌ت کردووه، له‌به‌ر ڕۆشنایی ئه‌و هۆکاره‌ش چاره‌سه‌ره‌که ڕوونه، که‌خۆی له‌دوو ڕێگادا ده‌بینێته‌وه: یان ئه‌وه‌تا هاوسه‌ری ئێستات په‌سه‌ند بکه و وه‌ک ئه‌مری واقع مامه‌ڵه‌ی له‌گه‌ڵ بکه و هه‌وڵبده ورده ورده خۆت له‌ڕابردوو دوور بخه‌ره‌وه، به‌تایبه‌تی ئه‌گه‌ر منداڵیشتان له‌نێواندا بێت ئه‌م ڕێگه‌یه‌یان په‌سه‌ندتر و ژیرانه‌تره. یاخود ئه‌وه‌یه که‌تۆ له‌م هاوسه‌ره‌ت جیابیته‌وه و خۆت بکه‌یته قوربانی نادیار، ئایا که‌سی دووه‌م که‌له‌ژیانتدا هه‌یه، نه‌چۆته ژیانی هاوسه‌ریی؟ ئایا ئه‌و ئاماده‌یه واقعی تۆ له‌پاش جیابوونه‌وه په‌سه‌ند بکات؟ ئایا ئه‌گه‌ر منداڵت هه‌بێت چاره‌نووسی منداڵه‌که‌ت چی لێدێت؟…تد. له‌به‌رئه‌مه ئه‌م ڕێگه چاره‌یه په‌سه‌ند نییه. ئه‌گه‌ر به‌ڕێزتان دانیشتووی کوردستانن ده‌توانن سه‌ردانی سه‌نته‌ری ڕاوێژکاریی خێزان بکه‌ن له‌سلێمانی تاله‌نزیکه‌وه ڕێنمایی زیاتر بکرێیت.\nپرسیار11: من گه‌نجێکم ته‌مه‌نم 21 ساڵه، خوێندکاری زانکۆم، تووشی خووگیری بووم له‌سه‌ر ده‌ستپه‌ڕ کردن، ئایا ده‌ستپه‌ڕ زیانی زۆره؟ نیگه‌رانم به‌رامبه‌ر ته‌ندروستی خۆم.\nوه‌ڵام: ئه‌گه‌ر تووشی خووگیری هاتبیت بێگومان زیانی هه‌یه، ئه‌و که‌سانه‌ی زۆر موماره‌سه‌ی ده‌ستپه‌ڕ ده‌که‌ن به‌جۆرێک دووچاری خووگیری هاتبن، ئه‌وا دووچاری چه‌ندین کێشه‌ی ته‌ندروستی ده‌بنه‌وه، وه‌ک شه‌که‌تی و هه‌ست کردن به‌ماندووێتی به‌رده‌وام، ئازاری به‌شی خواره‌وه‌ی پشت، ته‌نک بوونه‌وه‌ی موو له‌گه‌ڵ موو وه‌رین، لاوازبوونی ڕه‌پ بوون، ئاوهاتنه‌وه‌ی پێشوه‌خت، لێڵی له‌بینیندا، ئازاری گونه‌کان و ناوچه‌ی زاووزێ، ئازاری به‌شی خواره‌وه‌ی سک و ئێسکه‌کان، که‌م بوونه‌وه‌ی ته‌رکیز و بیرچوونه‌وه به‌هۆی ده‌ردانی ماده‌ی (ئه‌ستایک کۆلین).\nپرسیار12: من ته‌مه‌نم 31 ساڵه، پێش ئه‌وه‌ی بچمه ژیانی هاوسه‌رییه‌وه زۆر ده‌ستپه‌ڕم ده‌کرد، ساڵ و نیوێکه ژنم هێناوه منداڵمان نابێت، بیستوومه ده‌ڵێن ئه‌و که‌سه‌ی زۆر ده‌ستپه‌ڕ بکات پێش چوونه ژیانی هاوسه‌ریی ئه‌وا له‌ئایینده‌دا منداڵی نابێت، ئایا ئه‌مه ڕاسته؟\nوه‌ڵام : نه‌خێر هیچ په‌یوه‌ندییه‌ک له‌نێوان ده‌ستپه‌ڕ و منداڵبووندا نیه.\nپرسیار13: من ژنێکی هاوسه‌ردارم، واهه‌ست ده‌که‌م هاوسه‌ره‌که‌م زێده‌ڕۆیی ده‌کات له‌ئه‌نجامدانی سێکس له‌گه‌ڵمدا، ئایا چه‌ند جار له‌هه‌فته‌یه‌کدا سێکس ئه‌نجام بدرێت له‌نێوان ژن و مێردا؟\nوه‌ڵام: مه‌سه‌له‌ی ژماره‌ی ئه‌نجامدانی پرۆسه‌ی سێکسی نیوان ژن و مێرد له‌که‌سێکه‌وه بۆ که‌سێکی تر جیاوازه، ته‌نانه‌ت له‌یه‌ک که‌سیشدا له‌کاتێکه‌وه بۆ کاتێکی تر جیاوازه به‌پێی باری مه‌زاژی که‌سه‌که و باری ته‌ندروستیی و ڕاده‌ی وروژاندنی، به‌ڵام به‌گشتی ئه‌نجامدانی پرۆسه‌ی سێکسیی زیانی نییه، بگره سوودیشی هه‌یه له‌نه‌هێشتنی فشار و زیادبوونی هۆگری و په‌یوه‌ندی نێوان هاوسه‌ران، به‌ڵام نابێت ئه‌وه‌ش له‌یاد بکرێت، که پێویسته هاوسه‌ره‌که‌ت ڕه‌چاوی توانا و ئاماده‌گی تۆش بکات له‌مبواره‌دا.\nپرسیار14: من گه‌نجێکم ده‌ستگیراندارم، پاش چه‌ند مانگێکی تر ده‌چمه ژیانی هاوسه‌رییه‌وه، هه‌ست ده‌که‌م چووکم کورت و بچووک بێت، ئایائایا کورتی چووکی پیاو گرفت دروست ناکات له‌په‌یوه‌ندی سێکسییدا له‌نێوان هاوسه‌راندا، مه‌به‌ستم چێژ به‌خشینه به‌هاوسه‌ر، ئایا درێژی ئاسایی چه‌نده بۆ چووکی پیاو؟\nوه‌ڵام: درێژی ئاسایی چووکی نێری پێگه‌یشتوو له‌نێوان (11-17)سم، درێژی چووکی (90%) میاوان له‌م نێوه‌نده‌دایه. به‌ڵام درێژی چووکی (10%) پیاوان کورتتر له(11) سم یان درێژتر له(17)سم ده‌بێت. هه‌تا چووک له‌کاتی خاوبوونه‌وه‌دا بچووک بێت له‌کاتی ڕه‌پ بووندا درێژ ده‌بێت، که‌سێک که‌چووکی (11)سم یان (12)سم ئه‌وا ئه‌م درێژییه گونجاوه بۆ ئه‌نجامدانی جووتبوون له‌گه‌ڵ هاوسه‌ردا و چێژ وه‌رگرتن و چێژ به‌خشین، ده‌بێت ئه‌وه‌ش بزانیت که چووکی درێژ مانای زیاد وه‌رگرتن و به‌خشینی چێژ ناگه‌یه‌نێت، بگره هه‌ندێ جار چووکی درێژ ده‌بێته مایه‌ی ئازار بۆ هاوسه‌ر و به‌هۆی ئازاره‌وه چێژیش نابینێت، به‌پێچه‌وانه‌وه چووکی کورت (له‌نێوه‌ندی ئه‌و درێژییه ئاساییه‌دا) باشتره له‌پرۆسه‌ی سێکسییدا چونکه ده‌توانێت له‌کاتی جووتبووندا زوو زوو بێته ده‌ره‌وه له‌ناو زێی هاوسه‌ر، به‌مه‌ش ئه‌ندامه سێکسییه‌کانی ئافره‌ت زیاتر ده‌روژێت و چێژ زیاتر وه‌رده‌گرێ\nپرسیار 15: ماوه‌ی پێوانه‌یی جووتبوون چه‌نده ؟\nوه‌ڵام : ئه‌وه ده‌که‌وێته سه‌ر ژن و مێرد خۆیان و باری فسیۆلۆژی و جه‌سته‌ییان ، به‌شێوه‌یه‌کی گشتی پیاو له‌و کاتانه‌دا ته‌نها وروژاندنێکی ساکاری به‌سه بۆ ڕه‌پبوونی و ئه‌نجامدانی کاری سێکسی ، به‌ڵام ژن پێویستی به‌پێشه‌کییه‌ک هه‌یه بۆ وروژاندنی ته‌واو که له‌نێوان ( 8 – 10 ) خوله‌ک ده‌بێت بۆ ئه‌وه‌ی به‌ته‌واوی ئاماده‌باشی ده‌روونی و جه‌سته‌یی تیادا دروست بێت بۆ کاره سێکسییه‌که ، بۆیه زۆر پێویسته پیاو له‌و حاڵه‌ته‌دا هیچ په‌له په‌لێک نه‌کات و زۆر خۆی به‌مه‌سه‌له‌ی وروژاندنی هاوسه‌ره‌که‌یه‌وه خه‌ریک بکات له‌ڕێگه‌ی گه‌مه‌بازی و ماچ و ده‌ستپیادا هێنان به‌تایبه‌تی ئه‌و ناوچانه‌ی که‌زۆر هه‌ستیارن ، له‌پێش هه‌موویانه‌وه میتکه و هه‌ردوو لچی بچووک و به‌شی خواره‌وه‌ی ئه‌ندامی مێینه و نزیکبوونه‌وه‌ی په‌نجه‌ی له‌دیواره‌کانی زێ و ملی منداڵدان و یاریکردن به مه‌مکه‌کان ، له‌پاش په‌یدابوونی ئاماده‌باشی له‌ژنه‌که‌یدا جۆرێک له وروژاندن و هه‌ست به‌خۆشی و به‌ره‌وپیره‌چوونی کاره سێکسییه‌که‌ی تێدا به‌دی ده‌کرێت ، له‌و کاتانه‌شدا پیاو پێویسته په‌له نه‌کات و ورده ورده کاره‌که ئه‌نجام بدات و له‌گه‌مه یارییه‌کانی نه‌که‌وێت و په‌له نه‌کات له هاتنه‌وه و ڕژاندن تا به‌ته‌واوی هه‌ست به له‌رزی یه‌ک له‌دوای یه‌کی هاوسه‌ره‌که‌ی ده‌کات و هه‌ست ده‌کات گه‌یشتۆته ئۆرگازم یان لوتکه‌ی چێژ و ورده ورده خاوبوونه‌وه .\nپرسیار16 : ئایا ده‌رهێنانی منداڵدان هیچ کاریگه‌رییه‌کی به‌سه‌ر حه‌زی سێکسییه‌وه هه‌یه ؟\nوه‌ڵام : هه‌ندێ جار به‌هۆی بوونی وه‌ره‌م یان پۆلیبی زۆر یان خوێن به‌ربوونی به‌رده‌وام یان تێکچوونه‌کانی ناوپۆشی منداڵدان ، پزیشک وای به‌باش ده‌زانێت که منداڵدان ده‌ربهێنرێت ، به‌ڵام له‌ڕاستیدا ئه‌م ده‌رهێنانه به‌هیچ شێوه‌یه‌ک کاریگه‌ری له‌سه‌ر حه‌ز و ئاره‌زووی سێکسی ژن ناکات و داینابه‌زێنێت ، ڕه‌نگه به‌پێچه‌وانه‌شه‌وه بێت واته حه‌زه‌که زیاتر بکات له‌به‌رئه‌وه‌ی ترسی منداڵبوون نامێنێت و ده‌توانێت له‌گه‌ڵ مێرده‌که‌یدا به‌وپه‌ڕی ئازادی و بێ ترسییه‌وه جووت ببێت بێئه‌وه‌ی هیچ خه‌یاڵێکی لای سکپڕبوون بێت.\nپرسیار 17: بۆ ئه‌و دوو به‌ڕێزه‌ی پرسیاریان سه‌باره‌ت به زوو ئاوهاتنه‌وه کردووه له‌پرۆسه‌ی جووتبوونی سێکسیدا و داوای ڕێنمایی ده‌که‌ن له‌مباره‌یه‌وه ؟\nوه‌ڵام : به‌ڕێزان ئه‌مه کێشه‌یه‌کی بڵاوه له‌ناو پیاواندا و هه‌ندێک بۆ ماوه‌یه‌ک له‌م حاڵه‌ته‌دا ده‌ژی و هه‌ندێکی تر له‌گه‌ڵیان ده‌مێنێته‌وه ، ده‌بێت ئه‌و ڕاستیه له‌به‌رچاو بێت که پرۆسه‌ی سێکسی هاوبه‌شی تێدایه که‌ئه‌ویش هاوسه‌ره ئه‌گه‌ر تۆ به‌م زووییه ته‌واو ببیت و بگه‌یته چێژ ئه‌وا به‌رامبه‌ره‌که‌ت نه‌گه‌یشتۆته چێژ و بێگومان ئه‌م حاڵه‌ته گرفت و کێشه ده‌خوڵقێنێت له‌نێوان هاوسه‌راندا . هه‌ندێک پیاو زۆر به‌هه‌ڵچوونه‌وه ده‌ست ده‌که‌ن به‌جووت بوون ئه‌مه وای لێده‌کات که زوو ئاوی بێته‌وه ، هه‌ندێ جار به‌هۆی وه‌ڕسی و باری ده‌روونی و شه‌که‌ت بوونی جه‌سته‌ییه‌وه پیاو خوازیاره به‌خێرایی پرۆسه‌که ئه‌نجام بدات وه‌ک بڵێی بۆ ڕایی کردنی ئه‌رکی هاوسه‌رێتی سه‌رشانی ، جاری وا هه‌یه به‌هۆی بوونی هه‌وکردنێکی ( التهاب ) ساکار له‌سه‌ر چووکی پیاو وایلێده‌کات هه‌سته‌وه‌ری چووک زیاد بکات زوو ته‌واو بێت ، ئه‌وه‌ش له‌یاد نه‌که‌ین که نه‌زانی و خۆپه‌رستی پیاو فاکته‌رێکه بۆ زوو ئاوهاتنه‌وه له‌کاتێکدا گرنگی نا‌دات به‌گه‌یشتنی هاوسه‌ره‌که‌ی به ئۆرگازم . به‌گشتی زوو ئاوهاتنه‌وه ژانکۆیه‌که نه‌ک هه‌ر بۆ پیاو به‌ڵکو بۆ هاوسه‌ره‌که‌یشی بۆیه پێویسته ئه‌و که‌سانه‌ی ئه‌م حاڵه‌ته‌یان له‌گه‌ڵدایه ئه‌م لایه‌نه فه‌رامۆش نه‌که‌ن و هه‌وڵ بده‌ن تێیپه‌ڕێنن تاکو زیاتر به‌خته‌وه‌ر بن و هاوبه‌شه‌که‌ی ژیانیشیان ئاسووده‌تر بکه‌ن .\nبه‌ڕێزان : سه‌باره‌ت به‌چاره‌سه‌ری زوو ئاوهاتنه‌وه پێش هه‌موو شتێک ئه‌وه‌ت له‌به‌رچاو بێت که تۆ ته‌نها نیت بۆ ئه‌وه‌ی چێژ وه‌ربگریت ده‌بێت ئه‌م مافه‌ش بۆ به‌رامبه‌ره‌که‌ت ده‌سته‌به‌ر بێت ئه‌مه خۆی له‌خۆیدا قه‌ناعه‌تێکت لا دروست ده‌کات که زیاتر زاڵ بیت به‌سه‌ر خۆتدا و په‌له نه‌که‌یت له چێژ وه‌رگرتن . هه‌روه‌ها ده‌بێت هاوسه‌ر و هاوبه‌شی پرۆسه‌ی سێکسیش له‌م حاڵه‌ته تێبگه‌یه‌ندرێت تا هاوکار بێت بۆ تێپه‌ڕاندنی ئه‌م حاڵه‌ته ، باشترین و په‌سه‌ندترین ڕێگه‌چاره بۆ ئه‌م باره مه‌شق کردنه به ڕێگه‌ی سیمانز ( بوه‌سته و ده‌ستپێکه‌ره‌وه ) ، ئه‌م ڕێگه‌یه یاریده‌ده‌رێکی گرنگه بۆ ڕزگاربوون له‌م حاڵه‌ته ، ئه‌ویش به‌م جۆره‌یه : هه‌رکاتێک هه‌ستت کرد خه‌ریکه له‌چێژ وه‌رگرتن و ئاوهاتنه‌وه نزیک بوویته‌وه بوه‌سته و با هاوسه‌ره‌که‌شت ده‌ست له وروژاندنت هه‌ڵبگرێت و ئه‌ویش بوه‌ستێت به‌مه‌ش تۆ خاو ده‌بیته‌وه پاشان ده‌ستپێبکه‌نه‌وه ، بۆ ماوه‌ی مانگێک ( به‌نزیکه‌یی ) ئه‌م مه‌شقه پیاده بکه ، وورده وورده خۆت هه‌ست به‌زاڵ بوون له‌سه‌ر خۆت ده‌که‌یت و به‌ته‌واوی ئه‌م حاڵه‌ته تێده‌په‌ڕێنیت .\nڕێگه‌یه‌کی تریش هه‌یه که‌ناسراوه به ڕێگه‌ی ( ماسته‌رز و جۆنسۆن ) که گۆڕانێک له‌ڕێگه‌ی ( سیمانز ) دا کراوه ، ئه‌میش بریتیه له‌وه‌ی که هاوسه‌ره‌که‌ت به‌و شێوه‌یه‌ی خوازیارن بتوروژێنێت تاکاتی نزیک ئاو هاتنه‌وه ، پێش ئه‌وه‌ی ئاوت بێته‌وه هاوسه‌ره‌که‌ت چووکت به‌ده‌ست بگوشێت ( له‌خوار سه‌ری چووکه‌وه ) به‌مه‌ش ڕێگه له‌ڕژاندنی تۆ ده‌گرێت ، چه‌ند جارێک ئه‌مه دووباره بکه‌نه‌وه ، ئه‌م مه‌شقه بۆماوه‌ی دوو هه‌فته تا مانگێک ئه‌نجام بده‌ن ، ده‌رئه‌نجامی باشی ده‌بێت .\nباس له‌هه‌ندێ جۆری ده‌رمان و مه‌رهه‌میش ده‌کرێت که هه‌ستیاری چووک که‌م ده‌که‌نه‌وه و ئاوهاتنه‌وه دواده‌خه‌ن ، باشتر وایه هه‌رله‌خۆوه په‌نا بۆ مادانه نه‌برێت به‌ڕێنمایی دروستی ده‌رمانساز یان پزیشک نه‌بێت . به‌ڵام له‌هه‌مووی گرنگتر بۆ تێپه‌ڕاندنی ئه‌م حاڵه‌ته هێمنی و بارێکی جێگیری ده‌روونی و زاڵ بوونی پیاوه‌که‌یه له‌سه‌ر خۆی و لێک تێگه‌یشتنی هاوبه‌شه له‌گه‌ڵ هاوسه‌ره‌که‌ی و هاوکاری کردنه هاوبه‌شی پرۆسه‌که‌یه . به‌قه‌د خۆی قورسایی و گرنگی بده‌ن به‌م لایه‌نه و زیاد له‌پێویست مێشکی خۆتانی پێوه جه‌نجاڵ مه‌که‌ن چونکه ده‌توانن ئه‌م حاڵه‌ته تێپه‌ڕێنن و خۆتان به‌راورد مه‌که‌ن له‌گه‌ڵ که‌سانی تردا چونکه هه‌ریه‌که توانا و پێکهاته‌ی جه‌سته‌یی و ده‌روونی خۆی جیایه .\nڕایه‌کیش هه‌یه ده‌ڵێت ئه‌وانه‌ی به‌هه‌ر‌زه‌کاری و لاوی پێش چوونه ژیانی هاوسه‌رێتیه‌وه به‌شێوه‌یه‌کی زۆر و نائاسایی ده‌ستپه‌ڕ ئه‌نجام ئه‌ده‌ن ، له‌پاشه‌ڕۆژدا و له‌ژیانی هاوسه‌رێتیدا زیاتر دووچاری زوو ئاوهاتنه‌وه ده‌بن .\nبۆ ئه‌و به‌ڕێزه‌ی له نامه‌که‌یدا ده‌ڵێت ده‌مه‌وێت پرۆسه‌ی جووتبوونم زۆر درێژه بکێشێت : به‌ڕێز : ئه‌و ماوه‌یه‌ی به‌ڕێزت ئاماژه‌ت پێداوه ئه‌وه ته‌نها له فیلمه سێکسیه‌کاندا بینیووتن یان ده‌یانبینی یان بیستووته ئه‌وانه مه‌به‌ستی بازرگانی و ڕه‌واج په‌یداکردنه بۆ بازاڕه‌کانی کۆمپانیا به‌رهه‌مهێنه‌کانی فیلمه سێکسیه‌کان هه‌وڵ مه‌ده لاسایی ئه‌وانه بکه‌یته‌وه ، توانای ڕاسته‌قینه‌ی خۆت چه‌نده به‌وه‌نده قایل به و حساب بۆ هاوبه‌شه‌که‌ت یان هاوسه‌ره‌که‌ت بکه له‌مبواره‌دا چونکه ئه‌م بۆچوونانه واتلێده‌که‌ن باوه‌ڕت به‌خۆت نه‌مێنێت و خۆت به‌لاواز بێته به‌رچاو له‌کاتێکدا خۆت که‌سێکی ئاساییت و ده‌روونی خۆت به‌م بۆچوونانه ئاڵۆز مه‌که و به‌خته‌وه‌ربه و تواناکانی خۆت به‌که‌م ته‌ماشا مه‌که\nپرسیار 18: مێرده‌که‌م گرفتێکی هه‌یه له جووت بوونی سێکسیدا ، توانای باشی هه‌یه له‌سێکسدا و جووت بوونه‌که‌ی درێژ خایه‌نه ، به‌ڵام کێشه‌که له‌وه‌دایه توانای ئاوهاتنه‌وه‌ی نیه زۆر به‌که‌می نه‌بێت ، بۆ ئه‌مه‌ش هێز و ووزه‌یه‌کی زۆر ده‌خاته کار و زۆر ماندوو ده‌بێت ده‌رئه‌نجام ده‌ڵێت ڕه‌حه‌ت نابم ، گرفته‌که له چیدایه ؟\nوه‌ڵام : خانمی به‌ڕێز ئه‌م کێشه‌یه وه‌ک باست کردووه دڵه‌ڕاوکێ له کردندا هاوه‌ڵی مێرده‌که‌ته . ئایا جاران ده‌گه‌یشته ئۆرگازم ؟ ، ئه‌گه‌ر وه‌ڵامه‌که‌ت به‌ڵێیه ، له‌که‌یه‌که‌وه ئه‌م گۆڕانه‌ی تیادا ڕووداوه ؟ ئایا ئه‌گه‌ر ده‌ستپه‌ڕ بکات ده‌گاته چێژ و ئاوی دێته‌وه ؟ ئه‌گه‌ر به‌ده‌ستی خۆی بگاته چێژ و له‌جووت بوون له‌گه‌ڵ تۆدا نه‌گات له‌وانه‌یه ترس و دڵه‌ڕاوکێ وای لێبکات به‌هۆی ئه‌وه‌ی ده‌یه‌وێت تۆ ڕازی بکات ، ئه‌م حاڵه‌ته به‌تایبه‌تی لای ئه‌و پیاوانه ڕووده‌دات که زۆر خه‌میانه هاوسه‌ره‌کانیان به‌خته‌وه‌ر بکه‌ن ، ڕه‌نگه پیاوه‌که‌ت بۆ ئه‌وه‌ی پێی بڵێیت پیاوێکی به‌توانایه له‌ڕووی سێکسیه‌وه خۆی زیاد له‌پێویست ماندوو بکات ، ده‌رئه‌نجام هێنده بیر له‌م حاڵه‌ته ده‌کاته‌وه ، ئه‌وه‌نده خۆی له ئۆرگازم دوور ده‌خاته‌وه .\nبۆیه باشترین پێشنیار ئه‌وه‌یه به‌یه‌که‌وه دانیشن و ئه‌م کێشه‌یه له‌گه‌ڵ یه‌کدا باس بکه‌ن و بزانن ئه‌و فشاره چیه له‌سه‌ر مێرده‌که‌ت که ده‌یگه‌یه‌نێته ئه‌م حاڵه‌ته ، ڕه‌نگه ئه‌و وا هه‌ست بکات که تۆ چاوه‌ڕوانی شتێکی لێده‌که‌یت که له‌ڕاستیدا وا نیه ، بۆیه ئه‌گه‌ر دڵنیابێت زیاتر گۆڕانی پۆزه‌تیفی به‌سه‌ردا دێت و تۆش هاوکاری بکه که پێکه‌وه بۆ وروژاندنی زیاتر و گه‌یشتن به ئۆرگازم ، بۆ زانیاریت به‌کارهێنانی هه‌ندێ داووده‌رمان کارده‌کاته سه‌ر ئاوهاتنه‌وه‌ی پیاوان ، ئه‌گه‌ر هاوسه‌ره‌که‌ت داووده‌رمان به‌کارناهێنێت که‌واته هه‌ر به‌هاندان و باسکردنی کێشه‌که له‌گه‌ڵیدا هه‌وڵ بده ، ئه‌گه‌ر ئه‌مه‌ش که‌ڵکی نه‌بوو ئه‌وا با سه‌ردانی پزیشکی پسپۆر بکات .\nبه‌ڕێز : ده‌کرێت ئێوه وه‌ک هاوسه‌ر به ئه‌رکی هاوسه‌ری خۆتان هه‌ستن ، له‌و لایه‌نانه‌ی په‌یوه‌سته به تۆی پیاوه‌وه وروژاندنی ته‌واو ئه‌نجام بده بۆ هاوسه‌ره‌که‌ت به‌تایبه‌تی بۆ ناوچه هه‌ستیاره‌کانی جه‌سته‌ی خێزانه‌که‌ت ، له‌سه‌روو هه‌موویانه‌وه قیتکه ، خۆپه‌رست مه‌به له‌کاتی جووت بوونی سێکسیدا ، خۆشه‌ویستی و ئارامی ببه‌خشه به هاوسه‌ره‌که‌ت ، له‌کێشه و ئاژاوه‌ی خێزانی خۆت به‌دوور بگره ، گه‌لێک شتی تر که خۆت به گونجاوی بزانیت له‌م بواره‌دا . ئه‌گه‌ر خوا نه‌کرده به‌م هه‌نگاوانه‌ت گۆڕانی به‌سه‌ردا نه‌هات ده‌بێت لای پزیشکی پسپۆر پشکنینی بۆ ئه‌نجام بده‌یت به‌مه‌به‌ستی ده‌ستنیشانکردنی هۆکاره‌که‌ی و وه‌رگرتنی چاره‌سه‌ری گونجاو .\nپرسیار 20: ده‌کرێت ماچ وه‌ک فاکته‌رێکی گرنگ ته‌ماشا بکه‌ین له ژیانی هاوسه‌ریدا ؟ ،خێزانه‌که‌م زۆر حه‌زی لێیه ماچی بکه‌م به‌ڵام من وانیم چونکه به‌گرنگی نازانم ، تکایه ڕای ئێوه له‌مباره‌یه‌وه ؟\nوه‌ڵام : : به‌ڕێز ، ماچ ڕۆڵێکی گرنگ ده‌گێڕێت له گوزارشت کردنی سۆز و خۆشه‌ویستی له‌نێوان هاوسه‌راندا ، ده‌کرێت بڵێین ئه‌و پرده‌یه که دوو جه‌مسه‌ری خۆشه‌ویستی به‌یه‌ک ده‌گه‌یه‌نێت ، ته‌نانه‌ت ده‌وترێت ماچ ئه‌و ته‌رمۆمه‌تره‌یه که گه‌رمی ژیانی هاوسه‌ری ده‌پێوێت . مه‌رج نیه ماچ کردن ته‌نها له‌کاتی سێکس کردندا بێت ، ده‌کرێت له‌هه‌رکاتێکی تردا ئه‌نجام بدرێت ، به‌ڵام هێنده هه‌یه ماچ له پێش ده‌سپێکردنی پرۆسه‌ی سێکسی ڕۆڵێکی گرنگ ده‌گێڕێت له وروژاندنی هاوسه‌ردا و ده‌بێت زۆر شوێنی جیاوازی جه‌سته‌ی به‌رامبه‌ره‌که‌ت ماچ بکه‌یت نه‌ک ته‌نها گۆنا یان لێوه‌کانی . بۆیه به‌دڵنیاییه‌وه پێت ده‌ڵێین گرنگی بده به‌م لایه‌نه ئاسووده‌یی و ئارامی و چێژ زیاتر ده‌گه‌یه‌نیت به هاوسه‌ره‌که‌ت و خۆشت چێژی زیاتر وه‌رده‌گریت و خۆشه‌ویستی نێوانتان زیاتر و زیاتر ده‌بێت .\nپرسیار 21: بۆ ئه‌و به‌ڕێزانه‌ی پرسیاریان سه‌باره‌ت به زوو ئاوهاتنه‌وه کردووه له‌پرۆسه‌ی جووتبوونی سێکسیدا و داوای ڕێنمایی ده‌که‌ن له‌مباره‌یه‌وه ؟\nڕێگه‌یه‌کی تریش هه‌یه که‌ناسراوه به ڕێگه‌ی ( ماسته‌رز و جۆنسۆن ) که گۆڕانێک له‌ڕێگه‌ی ( سیمانز) دا کراوه ، ئه‌میش بریتیه له‌وه‌ی که هاوسه‌ره‌که‌ت به‌و شێوه‌یه‌ی خوازیارن بتوروژێنێت تاکاتی نزیک ئاو هاتنه‌وه ، پێش ئه‌وه‌ی ئاوت بێته‌وه هاوسه‌ره‌که‌ت چووکت به‌ده‌ست بگوشێت ( له‌خوار سه‌ری چووکه‌وه ) به‌مه‌ش ڕێگه له‌ڕژاندنی تۆ ده‌گرێت ، چه‌ند جارێک ئه‌مه دووباره بکه‌نه‌وه ، ئه‌م مه‌شقه بۆماوه‌ی دوو هه‌فته تا مانگێک ئه‌نجام بده‌ن ، ده‌رئه‌نجامی باشی ده‌بێت .\nپرسیار 22: بۆ ئه‌و به‌ڕێزه‌ی له نامه‌که‌یدا ده‌ڵێت ده‌مه‌وێت پرۆسه‌ی جووتبوونم زۆر درێژه بکێشێت.\nوه‌ڵام: به‌ڕێز : ئه‌و ماوه‌یه‌ی به‌ڕێزت ئاماژه‌ت پێداوه ئه‌وه ته‌نها له فیلمه سێکسیه‌کاندا بینیووتن یان ده‌یانبینی یان بیستووته ئه‌وانه مه‌به‌ستی بازرگانی و ڕه‌واج په‌یداکردنه بۆ بازاڕه‌کانی کۆمپانیا به‌رهه‌مهێنه‌کانی فیلمه سێکسیه‌کان هه‌وڵ مه‌ده لاسایی ئه‌وانه بکه‌یته‌وه ، توانای ڕاسته‌قینه‌ی خۆت چه‌نده به‌وه‌نده قایل به و حساب بۆ هاوبه‌شه‌که‌ت یان هاوسه‌ره‌که‌ت بکه له‌مبواره‌دا چونکه ئه‌م بۆچوونانه واتلێده‌که‌ن باوه‌ڕت به‌خۆت نه‌مێنێت و خۆت به‌لاواز بێته به‌رچاو له‌کاتێکدا خۆت که‌سێکی ئاساییت و ده‌روونی خۆت به‌م بۆچوونانه ئاڵۆز مه‌که و به‌خته‌وه‌ربه و تواناکانی خۆت به‌که‌م ته‌ماشا مه‌که\nپرسیار23 : ئایا ده‌رهێنانی منداڵدان هیچ کاریگه‌رییه‌کی به‌سه‌ر حه‌زی سێکسییه‌وه هه‌یه ؟\nپرسیار 24: ماوه‌ی پێوانه‌یی جووتبوون چه‌نده ؟\nوه‌ڵام : ئه‌وه ده‌که‌وێته سه‌ر ژن و مێرد خۆیان و باری فسیۆلۆژی و جه‌سته‌ییان ، به‌شێوه‌یه‌کی گشتی پیاو له‌و کاتانه‌دا ته‌نها وروژاندنێکی ساکاری به‌سه بۆ ڕه‌پبوون و ئه‌نجامدانی کاری سێکسی ، به‌ڵام ژن پێویستی به‌پێشه‌کییه‌ک هه‌یه بۆ وروژاندنی ته‌واو که له‌نێوان ( 8 – 10 ) خوله‌ک ده‌بێت بۆ ئه‌وه‌ی به‌ته‌واوی ئاماده‌باشی ده‌روونی و جه‌سته‌یی تیادا دروست بێت بۆ کاره سێکسییه‌که ، بۆیه زۆر پێویسته پیاو له‌و حاڵه‌ته‌دا هیچ په‌له په‌لێک نه‌کات و زۆر خۆی به‌مه‌سه‌له‌ی وروژاندنی هاوسه‌ره‌که‌یه‌وه خه‌ریک بکات له‌ڕێگه‌ی گه‌مه‌بازی و ماچ و ده‌ستپیادا هێنان به‌تایبه‌تی ئه‌و ناوچانه‌ی که‌زۆر هه‌ستیارن ، له‌پێش هه‌موویانه‌وه میتکه و هه‌ردوو لچی بچووک و به‌شی خواره‌وه‌ی ئه‌ندامی مێینه و نزیکبوونه‌وه‌ی په‌نجه‌ی له‌دیواره‌کانی زێ و ملی منداڵدان و یاریکردن به مه‌مکه‌کان ، له‌پاش په‌یدابوونی ئاماده‌باشی له‌ژنه‌که‌یدا جۆرێک له وروژاندن و هه‌ست به‌خۆشی و به‌ره‌وپیره‌چوونی کاره سێکسییه‌که‌ی تێدا به‌دی ده‌کرێت ، له‌و کاتانه‌شدا پیاو پێویسته په‌له نه‌کات و ورده ورده کاره‌که ئه‌نجام بدات و له‌گه‌مه یارییه‌کانی نه‌که‌وێت و په‌له نه‌کات له هاتنه‌وه و ڕژاندن تا به‌ته‌واوی هه‌ست به له‌رزی یه‌ک له‌دوای یه‌کی هاوسه‌ره‌که‌ی ده‌کات و هه‌ست ده‌کات گه‌یشتۆته ئۆرگازم یان لوتکه‌ی چێژ و ورده ورده خاوبوونه‌وه .\nپرسیار 25: هۆکاری هه‌وی پرۆستات چیه ؟\n5- هه‌ندێ جار هاتنه‌ده‌ره‌وه‌ی خوێن له‌دوای میز کردن یان له‌گه‌ڵ هاتنه ده‌ره‌وه‌ی تۆواودا.\n8- تێکچوونی ته‌ندروستی گشتی که‌سه‌که.\nپرسیار 26: ئایا ژن لەكاتی گەیشتن بەئۆرگازمدا چی تیا ڕوودەدات؟\n• لەرزی ژن لەو كاتەدا دەبێت كە تۆواو پیاو دەچێتە ناو زێیەوە ئەو لەرزەش بۆ ئەوەیە كە تەواوی تۆواوەكە بەرەو برە و ملی منداڵدان بەرێت, بۆئەوەی تۆواكەن بە منداڵداندا سەربكەون بەرە و جۆگەی فالوب تا دەگەنە بە هێلكەكە. كاتێك بەركەوتنێك لە دوای یەكەكانی چوك بە دیوار و ناپۆشی زێدا ڕوودەدات, ماسولكە و دەمارەكانی ناوچەكە, تا ڕاەدەیەكی زۆر دەهروژێن بەوەش دەرچەی زێ دێتەوە یەك بۆ ئەوەی قەدەغەی چونە دەرەوەی تۆواوەكە بكات ئەو كاتە منداڵدان شلەیەكی لینج دەردەداتە ناو زێوە بۆ ئەوەی تۆواوەكان بۆ لای خۆی ڕابكێشێت لەو كاتەدا لەرزێكی لەپڕ لە ناوچەی منداڵدانی ژنەكەدا ڕوودەداتەوە و منداڵدان زۆر گرژ دەبێت ورەپ دەبێت و ملی بۆ خوارەوە درێژدەكات و دەمی منداڵدان دەگاتە شوێنی ڕشتنی تۆوەكان و دەست دەكات بە هەڵمژینی چونكە بە گرژ بوونی منداڵدان هەرچی هەوایەك بێت تێدا نامێنێت و بەوەش لەپڕ تواوەكە هروژم دەكاتە ناویەوە, هەروەك ترومپایەك كە بە كرژبوونی لاستیكەكەی هەوای تێدا ناهێڵرێت و دەخرێتە ناوەوە پاش خاوبونەوەی لاستیكەكە ڕاستەوخۆ ئاوەكە لە پڕ ڕادەكێشێتە ناویەوە, لە هەمان كاتدا زێ لەرزە و جوڵەی یەك لەدوای یەكی خۆی بەردەوام دەبێت و بەوەش زیاتر پاڵ بە تۆواوەكانەوە دەنێت بۆ بەردەم ملی منداڵدان و دەرچەكەی, و لەرز لە ژنكەدا دەگاتە ئەو پەڕی كە پێی دەڵێن لەرزی گەورە لەو كاتەدا تەواو وەك لەرزی پیاو وایە كە تۆواوەكان فڕێ دەداتە دەرەوە ژن لەو كاتەدا زۆرتر خۆی بە حەوزی پیاوەكەوە دەنوسێنێت, لە پاشدا وردە وردە خوێن لە ئەندامەكانی زاوزێیەوە دەكێشنەوە تا خاو دەبێتەوە, هەندێك جار ئەو لەرزە گەورەیە تا ڕادەی لە هۆش خۆچوون و بورانەوە دەیبات و چاوەكانی بە تەواوی دەنیشن و توانای هیچ جوڵەیەكی لە ڕاستیشدا نامێنێت و دەگاتە لوتكەی خۆشی و چێژی.\nپرسیار 27: ئەو كێشانە چین كە ئەندامی زاوزێی نێر توشیان دەبێت؟\n• ئەندامی نێر وەك هەموو بەشەكانی دیكەی جەستەی مرۆڤ توشی گەلێك نەخۆشی دەبێت ئەمانەی خوارەوە هەندێكیانن:\n• هەوكردنی چوك Balanitis:\nنەخۆشیەكە توشی چەرمی چوك دەبێت كە تیایدا هەو دەكات و گەلێك پەڵەی سوری تێدا دەردەكەوێت. هەروەها برین و حەز بە خوراندن, بە زۆریش لەو كەسانەدا زۆرە كە خەتەنە نەكراون, بەشتنی بەردەوام و ڕاگرتنی پاك و خاوێنی زۆجار هەر لە خۆیەوە دەڕوات و چاك دەبێتەوە, ئەگەر وانەبوو پێویستە پیشانی پزیشكی پسپۆڕ بدرێت.\nحاڵەتێكە كە چوك لە كاتی ڕەپبوندا بەشێوەیەكی كەوانەیی بۆ سەرەوە هەڵدەگەڕێتەوە ڕەنگە یەكێك لە هۆیەكان ئەوە بێت كە هەندێك وەرەمی پاك لە ئەندامەكەدا پەیدابوبێت, ڕەنگە لە كاتی جوتبووندا ئازارێك بۆ كەسەكە دروست بكات زۆربەی حەڵەتەكان پاش چەند مانگێك لە پەیدابوونیان لە خۆیانەوە چاك دەبن بەڵام لە هەندێكیاندا پێویستیان بە نەشتەرگەری هەیە.\n• خنكاندنی پۆپەی چوك paraphimosis:\nحاڵەتێكە كە پۆپەی چوك ناتوانێت لە چەرمی چوك بگەڕێتوە لەوانەیە هۆیەكە ئەوە بێت كە توشی میكرۆب بوبێت یا هەوی كردبێت, پێویستە كەسەكە خۆی پیشانی پزیشكی پسپۆڕ بدات.\nحاڵەتێكی زۆر ترسناكە و لە هەندێك كەسدا ڕوودەدات تیایدا چوك بە ڕەپی بۆ ماوەی 4 سەعات زیاتر دەمێنێتەوە, بە هۆی بارێكی دەرونی یا فسیۆلۆژیەوە پەیدادەبێت, مەترسیەكە لە وەدایە كە دەبێتە هۆی لە ناوبردنی زۆرێك لە خانە ئیسفەنجینەكانی ناو چوك یا توشبونی جەڵتە لە چوكدا و خوێن بۆ دواوە ناگەڕێتەوە, لەم حاڵەتەدا زۆر پێویستە كەسەكە خۆی پیشانی پزیشك بدات و دوای نەخات, چونكە زۆرجار جگە لەو حاڵەتانە دەشبێتە هۆی نەزۆكی.\n• تەسكی پۆپەی چوك phimosis:\nحاڵەتێكە كە تیایدا پۆپەی چوك زۆر تەسكە و نایەتە دواوە و ئازارێكی زۆر بۆ كەسەكە پەیدادەكات, سەرەڕای كۆبونەوەی میكرۆب تیایدا, پێویستە كەسەكە خۆی پیشانی پزیشكی پسپۆڕ بدات.\nحاڵەتێكە جۆگەی میز لە شوێنی سروشتی خۆیدا نیە واتە نەكەوتۆتە كۆتایی ئەندامی نێرەوە, ئەوەش دەبێتە هۆی خواربونەوەی چوك, دەتوانرێت بە نەشتەرگەری چارەسەربكرێت.\nپرسیار 28: ئایا توخمی توتیا(زنك) چ بایەخێكی هەیە لە كاری سێكسی دا؟\n- ئێستا بڕوایەكی تەواو هەیە كە (زنك) ڕۆلێكی گەورە دەبینێت لە نەخۆشخیەكانی نەزۆكی و پەككەوتنی سێكسی دا, واتە لەو كەسانەی كە كەمی زنكیان هەیە ناتوانن بڕی تەواو لە تۆو دروست بكەن, چونكە ئەم توخمە ڕۆڵێكی سەرەكی دەبینێت لە ڕێكخستنی ئاستی هۆرمۆنی نێر (تێستۆستیرۆن testosteron) دا هەروەها ئەگەر لە سەردەمی هەرزەكاریدا ئاستی ئەم هۆرمۆنە لە لەشدا كەم بوو, ئەندامەكانی زاوزێی كەسەكە بچوك دەبێت و باش گەشە ناكات و ئارەزووی سێكسیشی كەم دەبێت.\nسەرچاوەكانی وەرگرتنی زنك لە خۆراكدا بریتین لە خۆراكە دەریاییەكان بە زۆریش گوێچكەماسی, هەروەها گۆشتی سوری ئاژەڵ و دانەوێڵەی تەواو و هێلكە و پەنیر و پاقلەی سودانی تۆوی گوڵەبەڕۆژە و ئاردی هەرزن و هەوێن و شیر.\nپرسیار 29: ئەو هۆكارانە چین كە دەبنە هۆی گرانی كاری سێكسی ژن و مێرد؟\nگەلێك هۆكار لەم لایەنەوە هەیە:\n• تێكچونەكانی چوك\n• زۆر قەڵەوی كە هەندێكجار دەگاتە حاڵەتی نەتوانینی جوت بوون\n• دروست نەكردنی ئالودەیی و جۆرێك لە خۆشەویستی و یەكتری ویستن پێش كارە سێكسیەكە\n• ئەستوری و ڕەقی پەردەی كچێنی و نەبونی دەرچە تیایدا\n• تەسكی و ڕەقی دەرچەی زێ بەتایبەتی لە ژنی بەتەمەندا\n• تەسك بوونەوەی زێ بەتایبەتی بە هۆی سك كردنی زۆر و پەیدابونی چرچ و لۆچی و زیادە گۆشت لە زێ دا\n• وشكی ناو زێ بەهۆی نەڕژاندنی لینجە مادەی ڕژێنی بارسۆلین\n• سێكس ساردی ژن\n• ترس و دڵەڕاوكێ\n• نەمانی هۆرمۆنی مێ وەك لەدوای تەمەنی نائومێدیەوە\n• كورتی ناو زێ\n• بەهۆی نەشتەركاریەوە وەك لابردنی منداڵدان\n• هەڵگەڕانەوەی منداڵدان\n• داكشانی هێلكەدان بۆ خوارەوە\n• گرژبوونی كۆڵۆن\nپرسیار 30: ئایا بوونی مایه‌سیری کاریگه‌ری له‌سه‌ر خاوبونه‌وه‌ی چووک هه‌یه؟\nبه‌ڵێ به‌تاقیکردنه‌وه ده‌رکه‌وتووه ئه‌و که‌سانه‌ی که تووشی مایه‌سیری توند بوون به‌تایبه‌تی به ئازار یا سورهه‌ڵگه‌ڕاوه کاریگه‌ری له‌سه‌ر خاوبونه‌وه‌ی چوکیان ده‌کات له‌کاتی جوتبوندا، واته ماوه‌یه‌ک چووک ڕه‌پ ده‌بێت به‌ڵام له‌کاتی جوتبوندا پێش ئۆرگازم خاو ده‌بێته‌وه.\nبه‌ڵام خاوبونه‌وه‌ی چووک به ته‌نها ئه‌م هۆکاره‌ی نیه گه‌لێک هۆکاری دیکه‌ی هه‌یه له‌وانه نه‌خۆشیه‌کانی دڵ و ده‌مارو ڕژێنه‌کان و جگه‌رو حاڵه‌ته سایکۆلۆژیه‌کانی وه‌ك دڵه ڕاوکێ و خه‌مۆکی، هه‌روه‌ها ئه‌وانه‌ی زۆر سه‌یری سایته سێکسییه‌کان ده‌که‌ن له سه‌ته‌لایت و ئینته‌رنێت دا سه‌ره‌ڕای که‌می ئاره‌زوو کردن له ژنه‌که‌یان و نه‌وروژاندنی سێکسی ته‌واو له‌گه‌ڵیاندا جگه له‌مانه هه‌ندێک حاڵه‌تی هه‌وکردن یا سوربونه‌وه‌ی پرۆستات و به‌شه‌کانی دیکه‌ی کۆئه‌ندامی زاوزێن، یا زۆر سێکس کردن یان ده‌سپه‌ڕکردن، یا زۆر جگه‌ره کێشان و به‌کارهێنانی ده‌رمانه هێورکه‌ره‌وه‌کان ئه‌و ڕۆڵه ده‌بینن، له هه‌موو حاڵه‌تێکدا پێویسته خۆت پیشانی پزیشکی پسپۆڕ بده‌یت\nپرسیار 29: مه‌به‌ست له هه‌ردوو زاراوه‌ی ئه‌فرۆدیتریومانیا و ئه‌رتومانیا چییه؟\nئه‌و دوو زاراوه‌یه یه‌که‌میان به مانای شێتی شه‌به‌قی و دووه‌میان به‌مانای تای شه‌به‌قی به‌مانای تای شه‌به‌قی دێت مه‌به‌سته‌که‌ش زیاتر بۆ ئه‌و ژنانه‌یه که تێر له سێکس ناخۆن به‌درێژایی شه‌و ڕۆژ له خه‌یاڵیدا ده‌ژین، ئه‌گه‌ر چی مێرده‌کانیشیان ته‌ندروستیان باشه‌و سێکسی ته‌واویان له‌گه‌ڵ دا ده‌که‌ن به‌ڵام تێر نابن زۆربه‌ی جار په‌نا بۆ ده‌ستپه‌ڕیش ده‌به‌ن یا به‌دوای تێر کردنی دیکه‌دا ده‌ڕۆن\nئه‌و حاڵه‌تی شه‌به‌قیه په‌یوه‌ندیه‌کی زۆری به شکستی ده‌روونی یا کۆمه‌ڵایه‌تی و جۆری په‌روه‌رده‌کردنه‌وه هه‌یه سه‌ره‌ڕای باره فسیۆلۆژیه‌کان وه‌ک تێکچونی هۆرمۆنی که له زۆربه‌یاندا هۆرمۆنی نێر (تیستۆستیرۆن) به‌ڕێژه‌یه‌کی دیار ده‌ڕێژێت و ده‌بێته هۆی گه‌وره کردنی میتکه‌و تێکدانی سوڕی مانگانه و که‌وتنه سه‌ر خوێن، یان هه‌ندێجار به‌هۆی په‌له په‌ل و زوو ڕژاندنه‌وه مێرد بێ ئاگا ده‌بێت له حاڵه‌تی ده‌روونی ژنه‌که‌ی و ناتوانێت بیگه‌یه‌نێته ئۆرگازم له‌به‌رئه‌وه هه‌ندێجار ئه‌و حاڵه‌ته‌ی لێ په‌یدا ده‌بێت.\nبایه‌خدانی مێرد به ژن و باوه‌شپیاکردن و گه‌مه‌بازی زۆرو دواخستنی ڕژاندن له کاتی جوتبووندا و درێژه‌دان به کرداره‌که تا ژن ده‌گه‌یه‌نێته ئاستی ئۆرگازم باشترین چاره‌سه‌ره بۆ دروست نه‌بونی ئه‌م حاڵه‌ته له‌گه‌ڵ ئه‌وه‌شدا ئه‌و جۆره ژنانه پێویسته خۆیان پیشانی پزیشکی پسپۆڕ بده‌ن و هه‌ندێک حه‌پی تایبه‌تی هه‌یه ده‌توانن پزیشکه‌که‌یان بۆیان دیاری بکات که ئه‌و حاڵه‌تی هروژاندنه زۆرو به‌رده‌وامه و حه‌ز کردن له سێکس تیایاندا داده‌به‌زێنێت\nپرسیار 31: ترسێکی له ڕاده‌به‌ده‌رم ده‌رباره‌ی شه‌وی بوکێنی هه‌یه‌و زۆر ده‌ترسم له‌و شه‌وه‌دا نه‌توانم به‌دڵی مێرده‌که‌م بم که ئێستا ماره بڕینمان کردووه نه‌یگواستومه‌ته‌وه.\nئه‌وه ترسێکی بێمانایه بیربکه‌ره‌وه له ملیۆنه‌ها ژنی ئه‌م سه‌رزه‌مینه که هه‌رهه‌موویان به‌و شه‌وه‌دا تێپه‌ڕ بوون هیچ ناڕه‌حه‌تیه‌کیان نه‌دیوه، ئه‌وه قسه‌ی هه‌ندێک نه‌زان و ناحه‌زه که باس له بونی ئازاری زۆر ده‌که‌ن له‌و شه‌وه‌دا به‌پێچه‌وانه‌وه هیچ ئازارێ دروست نابێت و سات و کاتێکی جوانی ژیانی نوێتانه پێویسته له‌و شه‌وه‌دا هه‌ر له‌سه‌ره‌تاوه به خۆشی و په‌رۆشیه‌وه به‌ره‌و پیری بچێت و خۆت له دوو دڵی ترس و گرژبوون دوور خه‌یته‌وه، چونکه ئه‌وانه هه‌موونیان کارده‌که‌نه سه‌ر گرژبونی ماسولکه‌کانی زاوزێ و کاره‌که تێکده‌ده‌ن پێویسته خاوبونه‌وه‌و مێشک سافی به‌شادی و به‌پیره‌وه چوونی ساته چاوه‌ڕوانکراوه‌که به‌که‌یته یاوه‌رت\nپرسیار 32: جی سپۆت چییه؟ چۆن بزانم له کوێدایه؟\nجی سپۆت ناوچه‌یه‌که پڕه له کۆتایی ده‌ماره‌کان و ڕژێنه‌کان و که‌مێک شانه‌کانی پته‌وترو زبرتره له ناوچه‌کانی دیکه‌ی زێ و له قه‌باره‌ی ڕووی سه‌ره‌وه‌ی په‌نجه گه‌وره‌دا ده‌بێت که‌وتۆته ناو زێوه له ته‌نیشت جۆگه‌ی میزه‌وه و که‌وتۆته به‌شی پێشه‌وه‌ی دیواری زێوه له‌نێوان ئێسکی موسه‌ڵدان و ناوکدا به‌رکه‌وتنی په‌نجه بۆ چه‌ند جارێک یا به‌رکه‌وتنی چۆک له‌کاتی جوتبووندا هه‌ستێکی زۆری هرۆژاندن به ژنه‌که ده‌دات که له هه‌ندێکیاندا زیاتره له هه‌ستی هروژاندنی میتکه ده‌یبه‌خشێت.\nیه‌کێک له گه‌مه بازییه‌کانی پیاو پێش کاری جوتبوون په‌نجه بردنه ناوه‌وه‌ی زێه که هه‌ندێک جار جگه له هروژاندنی هه‌ردوو لچه گه‌وره‌و بچوک و میتکه، په‌نجه ده‌گاته ئه‌و ناوچه‌یه که پێی ده‌ڵێن (جی سپۆت) و زیاتر هانی هروژاندنی ژنه‌که ده‌دات پێش جووتبون و کاره سێکسیه‌که، و له‌به‌ر بوونی ڕژێنێکی زۆر تیایدا نزیکه‌ی که‌وچکێکی بچوک شله‌ی لینجی لێ دێته ده‌ره‌وه ئه‌وه‌ش مانای وروژاندنی ته‌واویه‌تی و تێر کاتی ئه‌وه هاتووه که کاره سێکسیه‌که ده‌ست پێ بکات و باشترین حاڵه‌تیش بۆ به‌رکه‌وتنی چوک به‌و ناوچه‌یه ئه‌وه‌یه که ژن له‌سه‌ره‌وه بێت و پیاو به پشتا پاڵبکه‌وێت و ژنه‌که ڕووبه‌ڕووی بچێته سه‌ره‌وه ئه‌و کاته به‌ته‌واوی چووک به‌ر ئه‌و ناوچه‌یه ده‌که‌وێت و ژن زیاتر ده‌هروژێت و به‌ره‌و ئۆرگازمه یه‌ک له دای یه‌که‌کان ده‌ڕوات.\nپرسیار 33: مه‌به‌ست له زاراوه‌ی ده‌ستپه‌ڕی مێشک چییه؟\nئه‌وه زاراوه‌یه‌کی سایکۆلۆژیه که پێی ده‌وترێت ( ) بۆ ئه‌و حاڵه‌تانه به‌کاردێت که هه‌ندێک که‌س کوڕ یان کچ بێ ئه‌وه‌ی ده‌ستیان به‌ر ئه‌ندامێکی زاوزێیان بکه‌وێت یان هه‌ر شتێکی دی ته‌نها به‌قسه‌ی خۆش و باسی سێکسی یا سه‌یرکردنی فیلم و وێنه‌ی سێکسی، یا ئه‌و وه‌سفانه‌ی له چیرۆکدا ده‌یخوێنێته‌وه ده‌رباره‌ی باوه‌شپاکردن و ماچ و گه‌مه بازی سه‌ر جێگه، یا قسه‌کردنی سێکی به تیلفۆن ده‌وروژێن و ده‌یانگه‌یه‌نێته لوتکه‌ی چێژ ئه‌و کچانه‌ی ئه‌و جۆره هه‌ستانه‌یان تێدایه له دواییدا له‌گه‌ڵ مێرده‌کانیان گه‌رم ده‌بن و زۆر چێژ له کاره سێکسیه‌که وه‌رده‌گرن چونکه پێش کاره‌که هه‌ر به‌قسه‌و وه‌سفی حاڵه‌ته‌کان ئاماده‌باشیه‌کی زۆریان تێدا دروست ده‌بێت و ژیانێکی به‌ختیار به‌خۆیان و مێرده‌کانیان ده‌به‌خشن\nپرسیار 34: ژن چی بکات بۆ ئه‌وه‌ی هه‌میشه شوێنی خۆشه‌ویستی و تاسه‌و حه‌زی مێرده‌که‌ی بێت؟\nپیاو بونه‌وه‌رێکی سه‌یره، ده‌یه‌وێت ژنه‌که‌ی پێکه‌وه چه‌ند ژنێک بێت، چێشت لێنه‌رێکی پله یه‌ک بێت و ئاتره‌زووه خۆراکیه‌کانی جێبه‌جێ بکات، له ژووری نوستنیشدا دۆستی عه‌شقی بێت و له ماڵیشه‌وه هه‌میشه ماڵدارێکی باش و کارامه بێت و له‌و زیاتریش هیچ چاوێک به‌سه‌ر هیچ پیاوێکی ئه‌م دنیایه‌دا نه‌نێت\nژن بۆ ئه‌وه‌ی ئه‌م ئاره‌زوانه جێبه‌جێ بکات ده‌بێت به‌ڕاست ده‌ری بخات که خۆشی ده‌وێت و بێ ئه‌و ژیانی مه‌حاڵه، ده‌بێت بایه‌خ به‌جل و به‌رگ و خۆڕازاندنه‌وه‌ی بدات، گرنگی به‌خۆشتن و جوانکاری قژ ڕێکخستن و ماکیاژ و باوه‌شپیاکردن و گه‌مه‌بازی و ماچ کردنی بدات، هه‌میشه شوێنی ڕاکێشانی سه‌رنجی بێت و کاری ناو ماڵ و مه‌تبه‌خ نه‌بێته هۆی بۆن و به‌رام لێ هاتنی ناخۆش و شپرزه‌یی و بایه‌خ نه‌دان به‌خۆ.\nپیاو بونه‌وه‌رێکه، به‌رده‌وام به‌دوای جوانیه‌وه‌یه، ژن ئه‌گه‌ر توانای به‌جێهێنانی و ئه‌و هه‌سته‌ی بۆ ده‌سته‌به‌ر بکات و هه‌میشه شوێنی هروژاندنی سۆزو خۆشه‌ویستی و سێکسی بێت ئه‌وا ژیانێکی به‌ختیارانه بۆ خۆی و ئه‌ویش و ته‌واوی خێزانه‌که مسۆگه‌ر ده‌کات.\nپرسیار 35: بۆچی پیاو له‌دوای کاری سێکسی له‌شی زۆر خاو ده‌بێته‌وه‌و زوو خه‌وی لێده‌که‌وێت؟\nپیاو و ژن دوای کاری سێکسی به‌تایبه‌تی ئه‌گه‌ر گه‌یشته لوتکه‌ی چێژ هه‌ندێک مادده‌ی کیمیایی له ده‌ماخیانه‌وه ده‌ڕژێته خوێنه و به‌تایبه‌تی هه‌ردوو مادده‌ی ئۆکسیتۆسین و سیرۆتۆنین، ده‌بێته ئه‌وه‌ی هه‌ست به خاوبونه‌وه و شه‌که‌تیه‌کی زۆر بکه‌ن له‌وه ده‌چێت کاریگه‌ری ئه‌و دوو ماده کیمیاویه زۆر له‌سه‌ر پیاو زیاتر بن بۆیه خاوبونه‌وه‌که درێژه ده‌کێشێت و ده‌بێته هۆی خه‌وێکی قووڵ، به‌ڵام له زۆرێک له ژناندا چه‌ند خوله‌کێک ده‌خایه‌نێت و به پێچه‌وانه‌وه ده‌بێته هۆی پێدانی وزه‌و توانایه‌کی زۆر بۆ چالاکی له‌به‌ر ئه‌وه ده‌بینین زۆرێک له ژنان پاش کاره سێکسیه‌که به چه‌ند خوله‌کێک چالاکیه‌کی زۆریان بۆ دێت و ده‌که‌ونه کارکردنی زۆر له ماڵدا و زۆر جار توانایه‌کی زۆرتریان بۆ دێت\nتشرینی یه‌كه‌م 7, 2012 ٢ سەرنج ئه‌و سیفه‌تانه‌ی ئاره‌زووی سێکسیی پیاوان و ژنان خامۆش ده‌که‌ن – له‌فارسییه‌وه – توێژه‌ری ده‌روونی – عومه‌ر هه‌ڵه‌بجه‌یی\nئەوخاسیەتانەی كە خواستی سێكسی پیاوان خامۆش دەكـــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــــەن:\nخانمان ئایا دەزانن چ شتگەلێك تینی سێكسی پیاوان سارد‌و خامۆش دەكات؟ هەڵبەتە ئاكار‌و ڕەفتارێك یاخود تایبەتمەندیەك هەیە كە ئارەزووی سێكسواڵی پیاوێك خامۆش دەكات، یان بڵێین ساردكەرەوەیە، كە دەشێت بۆهەموو پیاوێك بەوشێوەیە نەبێت. لەپاش توێژینەوە‌و لێكۆڵینەوەی جیاواز ئێمە بەم دەرئەنجامە گەیشتین. لەم گوتارەدا لیستێكی ( 10) بابەتی لەگرنگترین ئەوڕەوشتانەی كە ئارەزووی سێكسی پیاوان دەوەستێنێت دەخەینە ڕوو، بەوهیوایەی ببێتەی هەوێنی چارەسەركردنی ئەوگرفتە سێكسیانەی كە لەنێوان ژنان‌و پیاواندا ڕوودەدات‌و هەندێكجار دەبێتە هۆی لەبەریەك هەڵوەشاندنەوەی خانەوادە‌و دەرئەنجامێكی ترسناكی لێ دەكەوێتەوە. خانمان هەمیشە لەبیرتان بێت دەشێت ئەم هەمووە مامەڵەو هەڵسوكەوتە هەست بزوێنەرانە كە كاریگەری بەهێزی هەبێت لەسەر بەرامبەرەكەت، بەجۆرێك وروژێنەری سێكسواڵی هاوسەرتان بەیەكجاری بوەستێنێت، بەڵام بەهەرحاڵ ئەم ئاكارانە كێشە‌و ئاریشەیەكی باوە كاریگەری نێگەتیڤ دەكاتە سەرپەیوەندی سێكسی نێوان هاوسەران‌و جۆشی سێكسواڵی پیاوان بەرە‌و سستی دەبات.\n1_ ئەوژنانەی كە وەك پۆلیس ڕەفتار دەكەن: واتە هەندێك لەژنان لەكاتی مومارەسەی سێكسیدا دەیانەوێت هەموو كارەكە بەڕەزامەندی ئەمان بەكۆتا بگات، بۆنموونە: بەپیاوەكەیان دەڵێن” پێویستە پۆشاكەكانم بەئارامی لەبەر لابەریت، ئێستە ملوانكەكەم لابەرە…هتد، ئەوەندە بەربەست‌و لەمپەری دەروونی دروست دەكەن‌و فەرمان دەدەن كە سەرئەنجام تینی سێكسی پیاوەكەیان بەرەو خامۆش بوون دەڕوات‌و لێی دەكشێتە دواوە، بەڵێ، هەندێك لەخانمان هەیە لەكاتی پەیوەندی سێكسیدا ئەم ئاكارانەیان هەیە. لەم توێژینەوەیەدا دەركەوتووە پیاوان زۆر ڕق‌و نفرینیان هەیە بەرامبەر بەم ڕەفتارانە. هەڵبەتە دەربڕینی هەست‌و ناز‌وسۆز جیاوازە لەگەڵ ئەوەی مەكرو بێتاقەتی‌و بێزاری دەربڕین لەكاتی سێكسدا كە وەك فەرمانی پۆلیسی لێ دێت.\n2_ ژنی بێ پەرچەكردار: هەندێك لەخانمان هەیە لەسەر جێگەی نوستن وەك سیستەمەكە درێژ ڕادەكشێن، بێ ئەوەی هیچ بەشداریەكی ڕۆحی‌و جەستەیی بكەن، نەبۆخۆیان‌و نە بۆبەرامبەرەكەیان هیچ ڕۆڵێكیان نییە، هەموو كارەكە دەخەن ئەستۆی پیاوەكانیان، بەڵام ئەمڕۆ لەهەموو ڕوویەكەوە‌و لەهەموو بارێكەوە دونیا گۆڕاوە، بەتایبەتی لەبواری سێكسدا، بۆنموونە” لەبابەتی شێوازی جوتبوون‌و هونەریی جوتبوندا، لەكۆندا زیاتر پیاوان لایەنی ئەكتیڤ‌و كارای هەبوو، ژنیش بەپێچەوانەوە، بەڵام ئێستە تەكنیكی تازە هاتووەتە ئاراوە‌و بەیەك شێوە هەردوولا بێزار‌و زویر دەبن.كە گرنگترین‌و كرۆكترین خاڵ كە پیاوان گلەیی‌و گازندەیان لەبارەیەوە هەبوو، ئەو دەستەوەستان‌و ساردیەی ئافرەتان بوو، چونكە پیاوان بێزار دەبن لەژنێك كە بێ پەرچەكردار‌و بێ ڕۆح بێ هەست بێ. ئامۆژگاری بۆ خانمی بەڕێز پەیوەندی سێكسی پەیوەندیەكی دوولایەنەیە ئەگەر بێت‌و تەنها پیاوان دەست پێشخەری بكەن‌و هەنگاو بنێت، سەرئەنجام بەدڵنیاییەوە تەرازووی نێوانتان لارسەنگ دەبێت، لەبەر ئەوە هەمیشە پێویستە لەكاتی ئەنجامدانی سێكسیدا ژن‌و پیاو وەك یەك دەستپێشخەری بكەن، بۆئەوەی پەیوەندیەكی گەرم‌و گوڕ لەنێوانیاندا درووست ببێت‌و سێكسواڵیەكی چێژدار بۆهەردوولا فەراهەم بێت.\n3_ ئەوژنانەی كە بایەخ‌و گرنگە نادەن بەخۆیان: ئەم ئاریشە تایبەتە بەژنی مێردار. زۆرێك لەژنان لەپاش هاوسەرگیری هیچ گرنگی ئەوتۆبەخۆیان نادەن، لەڕووی جەستە‌و ڕواڵەتی خۆیان، هەروەها ئەوژنانەی كە دەچنە نێو ژیانی هاوسەرگیریەوە‌و بیروبۆچوونیان وایە ئیدی هاوسەرەكەیان ناتوانێت بەسانایی پەراوێزی بخات‌و دەستبەرداری بێت، چونكە بەهەموو پڕەنسیپ‌و یاساكانی زەمینی‌و ئاسمانی ئەم خێزانیەتی، بەڵام بەدڵنیاییەوە پیاوان شتێكی دیكەن، بیركردنەوە‌و كرداریان زۆر لەوبۆچوونەوە دوورە، كە ئەوژنانە بیری لێ دەكەنەوە، لەم توێژینەوەیەدا دەركەوتووە ئەوپیاوانەی كە ناپاكی هاوسەرگیری دەكەن، لەپاش دانپیانان بەكارەكەیان گلەیی ئەویان كردووە، كە ژنەكەیان هیچ بایەخێك نادەن بەخۆیان‌و ئەمانیش لەدەرەوەی ماڵ چەندان كیژۆڵەی جوان‌و دڵڕفێن دەبینن‌و كەمەندێشیان دەكەن، هەروەها خانمی بەڕێز یەكێك لەكلیلەكانی كردنەوەی دەرگای خۆشبەختی لەژیانی هاوسەرێتیدا ئەوەیە بایەخ‌و گرنگی بەخۆتان بدەن، ئێوە بەناونیشانی ژن دەتوانن زۆر كارگەلێك بكەن، وەك قژ ڕەنگ كردن، پاك ڕاگرتنی دەم‌و ددان بۆئەوەی بۆنی نەیەت، بایەخ دان بەجەستە‌و پۆشاكتان. وە ڕواڵەتی جوان‌و جەستەی جوان دووفاكتەری گرنگن بۆ شەیداكردن‌و سەرنج ڕاكێشانی مێردەكەتان‌و، وە هیچ كات ترسی ئەوەشت نییە، كە ناپاكی هاوسەرگیریت لێ بكات.\n4_ ئەوژنانەی كە بەبەردەوامی گلەیی لەخۆیان‌و جەستەیان دەكەن: پێویستە فێربن كە جەستەی خۆتانتان خۆش بووێت، هەمیشە باست‌و وەسفی لەش‌و لارتان بكەن، چونكە دەبێتە هۆی ئەوەی كە هاوسەرەكەتان زیاتر بایەختان پێ بدەن‌و عاشقتان بن، بەڵام هیچ كات دەربارەی كەم‌و كوڕی جەستەتان قسە مەكەن، بۆئەوەی گومان‌و د‌و‌ودڵی لەلای مێردەكەتان دروست نەبێت، چونكە گازندە كردن لەخۆتان‌و جەستەتان دەبێتە هۆی ئەوەی مێردەكەتان بەكەمی مەیلی بەلای مومارەسەی سێكسیدا بڕوات.\n5_ ئەوژنانەی كە تەنها بیر لەلایەنی ماددی پیاوان دەكەنەوە: ئەفسوف لەم ڕۆژگارەدا پرۆسەیەكی گەورەی وەك هاوسەرگیری كە ئاوێتەبوون‌و تێكەڵ بوون‌و توانەوەی دوو ڕۆحە لەیەك جەستەدا، بەڵام زۆرێك لەكچان تەنها لەبەرخاتری پول‌و سەروەت‌و سامان هاوسەرگیری دەكەن، تەنانەت لەپاش هاوسەرگیریش تەنها لەبەرهۆكاری ماددی مێردەكەی سەرجێگەی لەگەڵدا دەكات. لەم توێژینەوەیەدا دەركەوتووە ئەوپیاوانەی كە ژنەكانیان دەچەوسێننەوە‌و هەمیشە وەك دوژمن لێیان دەڕوانن‌و، تەنانەت وەك وێسگەی خاڵی كردنەوەی ڕەمەك‌و شەهوەتیان سەیریان دەكەن، هۆكارەكەی ئەوەبووە بۆیان دەركەوتووە ژنەكەیان ئەنجامدانی سێكس‌و ڕازی بوونی بەهاوسەرگیری لەگەڵیدا تەنها لەبەرخاتری پارە‌و سامانەكەی بووە. لەبەرئەوە هەمیشە پێویستە خانمی بەڕێز ئەوبیروبۆچوونە نەرێنیە لەمێشكت بكەیتە دەرەوە، بەس تەنها لەبەرخاتری سامان لەگەڵ هاوسەرەكەدا بخەوێت، چونكە پیاوان ئەوكات هیچ كات هەست‌و خۆشەویستی بەرامبەرتان نامێنێت، لەبەرئەوەی ئێوە وەك بازرگانی‌و سەودا هاوسەرگیریتان ئەنجام داوە نەوەك وەك هاوسەرگیری.\n_6ئەوژنانەی كە دەربارەی خۆشەویستە كوڕەكەی پێشوویان قسە دەكەن: ئەم پرسە بۆپیاوان زۆر ناخۆشی‌و پەرۆشی هێنەرە، ئایا دەتوانن ماف بەمێردەكانتان نەدەن؟ بێگومان هەموو كەسێك لەقۆناغی هەرزەكاریدا بەدوایی سۆز‌و خۆشەویستی ڕەگەزی بەرامبەریدا دەگەڕێت، بۆهاوسەنگ كردن‌و تێركردنی پێداویستی سۆزمەندی خۆی، جگە لەوەش مەبەستی بووە لەئایندەدا ببێت بەهاوسەری یان پرۆسەی هاوسەرگیری لەگەڵدا پێكبهێنێت، لەبەر ئەوە لەبەر هەرهۆكارێك بووبێت ئەم پرۆسەیە بەئەنجام نەگەیشتووە، هەروەها ئەمەش دۆخ‌و قۆناغێكە زۆربەی كوڕان‌و كچان پیایدا تێدەپەڕن، بۆیە وا بەباشی دەزانین‌و داواتان لێدەكەین هیچ كات كورتەمێژووی ڕابردوو خۆشەویستیت باس مەكە‌و ئەوڕازە بەپەنهانی لەلای خۆت بیهێڵەرەوە بۆئەوەی نەبێتە ژەهرێك‌و دەریای ژن‌و مێردایەتیان ژەهراوی بكات، هەروەها پەیوەندی هاوسەریتان بەرەوبەدگومانی‌و داڕمان‌و جوداكاری ببات، دڵنیابە ئەگەر تۆش لەجێگەی مێردەكەت بویتایە نەتدەتوانی گوێبیستی وەسف‌و باسی خۆشەویستە كچەكەی پێشووی مێردەكەت بیت. هەندێك لەحاڵەتەكانی جیابوونەوەی خانەوادەی ئەمڕۆ وەك لەم توێژینەوەیەدا دەركەوتووە ئەوەیە، كچان پاش هاوسەرگیری ناتوانن دەست بەرداری سۆزی خۆشەویستەكەی پێشوویان بن، وە هەمیشە سارد‌و بێ ڕۆحن لەهەڵسوكەوت‌و مامەڵەكردن لەگەڵ مێردەكەیاندا‌و ئەمەش كێشە‌و ئاژاوەی خێزانیان بۆدروست دەكات، هەندێك هیچ پەیوەندیەكیان نەماوە تەنها بۆدڵنیایی‌و پاكیزەیی خۆی بۆمێردەكەی باس دەكات، بەڵام ئامۆژگاری ئێمە بۆئەوكچانەی كە شكستیان هێناوە لەخۆشەویستیدا‌و سەرئەنجام لەگەڵ كوڕێكی دیكەدا ژیانیان پێكهێناوە، دڵ‌و دەروون‌و ناخ‌و، هەروەها مێشكیان پاك بكەنەوە لەپەیوەندی سۆزداری ڕابردوویان بۆئەوەی بتوانن سەركەوتوو، وە ژیانێكی چێژدار بونیادبنێن. 7_ ئەوژنانەی كە پۆشاكی ژێرەوەی جوان ناپۆشن: پیاوان هاوشێوەی یەك نین‌و سەر ڕێژنەیان( سەلیقەیان) وەك یەك نییە، واتە كچان پێش ئەوەی زەواج بكەن زانیاریان دەربارەی پیاوان هەیە، بەڵام زانیاریەكان تیۆرین، كاتێك پراكتیزە دەبێت هەندێكجار بەوشێوەیە نییە كە ئەوان زانیاریان دەربارەی هەبووە، پۆشاكی ژێرەوە هۆكارێكی سەرەكیە بۆ ورووژاندن‌و بزواندنی پیاوان، هەڵبەتە هەرپیاوە‌و ڕەنگێكی بەلاوە جوان‌و پەسەندە، لەبەر ئەوە دەربارەی كڕین‌و هەڵبژاردنی پۆشاكی ژێرەوە لەگەڵ مێردەكەتدا پرس‌و ڕاوێژ بكە، بۆئەوەی بزانیت كام ڕەنگەی بەلاوە جوان‌و بزوێنەرە، هەروەها لەسەر شێوە‌و دیزاینی جل‌و بەرگی ژێرەوە پیاوان ڕاو سەرنجی خۆیان هەیە‌و زۆر گرنگی پێ دەدەن.\n8_ بوونی مو‌وی جەستە: یەكێك لەفۆرمە هەرەگرنگەكانی پەراوێزخستنی ژنان لەلایەن هاوسەرەكانیانەوە بوونی مووی جەستەیە، خانمی بەڕێز لەدونیای ئەمڕۆدا چەندان ئامێر‌و داڕوو هەیە بۆئەوەی ئێوە بتوانن سودی لێ وەربگرن بۆپاك ڕاگرتنی جەستەتان. لەم توێژینەوەیەدا دەركەوتووە یەكێك لە‌و فاكتەر‌و هۆكارانەی كە پیاوان ژنەكانیان فەرامۆش‌و كەنارگیریان دەخەن‌و هیچ گرنگیەكیان پێنادەن لەڕووی سێكسیەوە هەبوونی مووی جەستەیە. هەڵبەتە مووی لەش كارێكی سروشتیە، بەڵام جوانی لەش‌و لاری ڕەگەزی مێینە نەشێوێنێت، لەگەڵ ئەوەشدا هەندێك لەپیاوان زۆر ئارەزووی بوونی مووی لەشی ئافرەتان دەكەن‌و فاكتەرێكی گرنگیشە بۆ ورووژاندن، بەڵام لابردن‌و نەهێشتنی جوانی‌و سیمایەك بەلەش‌و جەستەیی مێینە دەبەخشێت‌و مێینەیی زیاتر دەردەخات.\n9_ ئەوژنانەی كە ڕواڵەت سازی دەكەن: بەدڵنیاییەوە ئەم حاڵەتە بۆهەموو كەسێك دێتە پێشەوە، كارێك كە خۆی خواستی لەسەری نییە تەنها لەبەرخاتری دڵی بەرامبەرەكەی ئەنجامی دەدات، بەڵام بۆئەنجامدانی پەیوەندیەكی سێكسی باشتر وایە بەهاوسەرەكەت بڵێیت كە لەم ساتەوەختەدا هیچ تاقەتم نییە‌و، هەروەها باری دەروونیشم جێگیر نییە، وە دەبێت پیاوان ئەم حاڵەتەی خێزانەكەیان لەبەرچاوبگرن، چونكە مومارەسەكردنی سێكسواڵی پێویستی بەكەش‌و هەوایەكی هاوسەنگی سایكۆلۆژیی‌و ئامادەگی جەستەی تەوا‌و هەیە، نابێت هەركات پیاوان خۆیان لەئامادەباشیدابوون هیچ حیسابێك بۆژنەكانیان نەكەن، بەڵام خانمی بەڕێز تۆش هەركات توانا‌و تاقەتی سێكست نەبوو، پێویستە هەقیقەتەكە بەهاوسەرت بڵێیت، نەوەك ڕواڵەت سازی‌و نمایشی بۆبكەیت، لەكاتێكدا لەناخەوە هیچ ڕازی نیت.\nهەروەها ژنان جیاوازن لەپیاوان زۆرجار ئەوەندە فكر‌و خەیاڵ لەمێشكیاندایە‌و گیرۆدەی چەندان ئاریشەی دەروونین، كە ناتوانن بیر لەوبابەتە بكەنەوە.\n10_ ژنگەلێك كە هیچ كات دەسپێكیان نییە لەپەیوەندی سێكسیدا: ئەم ڕەفتارە لەڕستەی ئەوڕەوشتانەیە كە كۆن بەتەواوەتی سروشتی‌و نۆڕماڵ بوو، كۆن هەمیشە پیاوان پەیوەندی سێكسیان دەست پێدەكرد، یەكەمین دەستپێكیان ئەنجام دەدا، بەڵام لەدونیای تازەدا هەموو شتێك گۆڕانی بەسەردا هاتووە. خانمان تەسەوریان وایە ئەگەربێت‌و ئەمان دەستپێشخەری بكەن ئەوا بچووك دەبنەوە لەلای مێردەكەیان، بەڵام ئەمە بۆچوونێكی زۆر هەڵەیە‌و بەپێچەوانەوە ئەگەر بێت‌و ژنانیش وەك پیاوان هەنگاوبنێن‌و دەستپێشخەری بكەن، ئەوا بەدڵنیایییەوە پەیوەندیەكی سێكسی گەرم‌و گوڕتر دروست دەبێت لەنێوانیاندا.\nبەوشێوەیەی كە لەپێشەوە باسمان كرد، پیاوان لەگەڵ یەكتریدا زۆر جیازازیان هەیە، ئەوە ئێوەیە بتوانن كەسێتی‌و ڕۆحیەتیان بناسن‌و، هەروەها بزانن كام لەو تایبەتمەندیانەی كە لەسەرەوە ئاماژەی پێدرا بزوێنەری سێكسی ئەوان خامۆش دەكات‌و كامیان بزوێنەرە. وە پێویستە ژنان پرسیار لەهاوسەرەكانیان بكەن‌و ئەو وەڵامەی كە دەستیان دەكەوێت پێی زویر نەبن‌و خۆیان چاك بكەن، هەروەها بەپێچەوانەوە پێویستە پیاوانیش سایكۆلۆژیایی هاوسەرەكانیان تێبگەن‌و هەوڵی زیاتریان لەگەڵدا بدەن‌و سروشتی خۆشیانی بۆباس بكەن، تاوەكو ئەوانیش خێرا لەحەز‌و ئاروزووە‌و بۆچوونەكانی ئێوە تێبگەن. ئەوخاسیەتانەی كە خواستی سێكسی ژنان خامۆش دەكات.\nپیاوانی بەڕێز ئەگەر دەتانەوێت زیندەگیەكی سێكسی تەواو ڕازی كەر‌و چێژدار دابهێنن، ئەوا هەمیشە پێویستە بەهیچ شێوەیەك ئەم كارانەی خوارەوە نەكەن.\nبەهیچ شێوەیەك هیچ كات ئەم كارەمەكە تەنها بۆئەنجامدانی پەیوەندی سێكسی لەهاوسەرەكانتان نزیك ببنەوە، چونكە زۆر زوو ژنەكانتان پەیوەندی سێكسواڵی پەراوێزدەخەن، وە ئەوفكرەیەی لەلا گەڵاڵەدەبێت كە ئێوە تەنها بۆخاڵی كردنەوەی ڕەمەكتان( شەهوەت) ئەوانتان دەوێت، لەبەرئەوە پێویستە كاتیان بۆتەرخان بكەن‌و لەناخی دڵەوە هەست‌و سۆزیان پێ ببەخشن، هەست‌و سۆز پێویستیەكی ڕۆحی‌و دەروونی ژنانە كە هەمیشە‌و هەمووكات پێویستی پێیەتی، چۆن گوڵ پێوستی بەئاوهەیە بۆئەوەی نەژاكێت‌و بەهەمیشەی بگەشێتەوە، بەهەمان شێوە خێزانەكانتان پێویستیان بەسۆز‌و خۆشەویستی هەیە.\nهەروەها گۆڕانگاری كردن لەكاتی پەیوەندی سێكسیدا ئاگری پەیوەندی نێوانتان بڵێسەدارتر دەكات، وە نابێت هیچ كات ئەنجامدانی سێكسواڵی بەوەزیفەی سەرشانی خێزانەكەت بزانیت، چونكە دڵنیابە لەكەمترین ماوەدا هاوسەرەكانتان تاسە‌و تامەزرۆی سێكسی نامێنێت، لەبەرئەوە پەیوەندی سێكسی ئەزموونێكە پێویستی بەڕەزامەندبوونی هەردوولا هەیە، ئەگەر بتانەوێت ژنەكانتان مەجبور بكەن لەكاتێكدا هیچ خواستی لەسەر ئەنجامدانی پەیوەندی سێكسی نییە، بەدڵنیاییەوە ئیدی هیچ مەیلێكی بۆسێكس كردن نامێنێت، ئەگەر ژنەكانتان ماندوو شەكەت‌و بێ تاقەت بوون، یاخود باری دەروونیان ناهاوسەنگ بوو، نابێت بەز‌ورەمڵێ بەسەریدا بسەپێنی بۆئەنجامدانی سێكس.\nهەروەها یەكێكی دیكە لەپرسە هەرەگرنگەكانی ئەوەی كە مەیلی سێكسی هاوسەرتان كوێردەكات ئەوەیە كە بەبێ هیچ دەستپێكێك‌و دەربڕینی هەست‌و سۆزێك یەكسەر بڕۆنە نێو پرۆسەی ئەنجامدانی سێكسواڵیەوە، پێویستە ڕاستگۆیانە پێتان بڵێم ئەم كارە یەكێكە لەئاكارە گرنگەكانی بێزاركدنی ژنەكانتان‌و بێزاربوونیانە لەسێكس كردن.\n1_ گرنگی نەدان بەپاكژی: ژنان لەوەی كە مێردەكەی بۆنی بێت زویردەبن، پێش ئەوەی كە دەتەوێت لەگەڵ هاوسەرەكەتدا بخەویت، پێویستە حەمام بكەیت، لەسەرو ئەمانەشەوە پێویستە پیاوانی بەڕێز دەم‌و چاویان چاك‌و جوان بكەن، عەتردان لەخۆتان، پاككردنەوەی گوێكان، بەكارهێنانی فڵچەی دەم‌و ددان، هەروەها نابێت بەهیچ شێوەیەك بهێڵن بۆنی جەستەتان بێت. بەتایبەت بۆنی سیر‌و پیاز دەبێتە هۆی وەستانی هەڵچوونی ڕەمەكی ئافرەتان.\n_ 2سست مەبە: هەقیقەتێكی سادە لەپەیوەندی سێكسواڵیدا ئەوەیە كە ژنان پێیان خۆش نییە لەگەڵ پیاوێكدا سێكس بكەن كە بێ ڕۆح‌و سست بن، ئەگەر لەژووری خەودا وەك خوشكی هەڵسوكەوت‌و مامەڵە بكەیت دڵنیابە هیچ تاقەت‌و حەوسەڵەیەكی نامێنێت.\n3_ توند‌و تیژی زیاد لەپێویست:\nتوند‌وتیژی زیاد لەپێویست یەكێكە لەسیفەتە بەدەكان كە كاریگەری نێگەتیڤی دەبێت لەسەر پەیوەندی سێكسی، هەروەها نابێت پیاوان تەسەوریان وابێت تەنها لەخەیاڵی چێژ وەرگرتنی خۆیاندا بن، چونكە دەبێتە هۆی تۆراندنی خانمان لەكرداری سێكسیدا.\n4_ ئاكارگەلی بەپەلە: بەبێ پێشەكی بۆدەست كردن بەئەنجامدانی سێكس یەكێكە لەوفاكتەرانەی كەسی بەرامبەری ئێوە لەپەیوەندی سێكسی لاواز دەكات‌و هەندێكجار توانای ئەنجامدانیشی نامێنێت. ئەگەر تۆ یەكێكی لەوپیاوانە كە وا خەیاڵ دەكەیت كە پەیوەندی سێكسواڵی هیچ پێویستی بەپێشەكی نییە، هەروەها ئەگەر تەنها یەكلایەنە بیر لەئەنجامدانی سێكس دەكەیتەوە‌و هیچ چێژێك ناگات بەهاوسەرەكەت دڵنیابە خێزانت دەڕەنجێت‌و ناڕەحەت دەبێت.\nئاب 31, 2012 ٥ سەرنج سێکس له ڕۆژهه‌ڵاتدا – کامه‌ران چروستانی\nسێکس له ڕۆژهه‌ڵاتدا\nکامه‌ران چروستانی به‌ر له ماوه‌یه‌ک له یه‌کێک له ئاماره‌کانی ماڵپه‌ڕی گۆگڵدا سه‌باره‌ت به هه‌ندێک ئاماری وشه‌ی گه‌ڕاندا ئه‌وه‌یان ئاشکرا کرد، که زۆرترین وشه‌ی به‌دواگه‌ڕان که له پاکستاندا له ماڵپه‌ڕی ناوبراودا به‌کارهێنرابێت بریتییه له وشه‌ی (سێکس).\nلێره‌دا بیروبۆچوونمان به‌رامبه‌ر ئه‌م باسه هه‌رچۆنێک بێت، پشتگیریکەر یان دژ به‌و گۆڕانکارییه بین، به ڕاستی دابنێین یان به هه‌ڵه، پێویسته دان به‌وه‌دا بنێین که ئه‌مه کێشه‌یه‌کی کۆمه‌ڵایه‌تییه و به‌شێکی زۆری تاکی کۆمه‌ڵگای به ڕاسته‌وخۆ یان ناڕاسته‌وخۆ گرتۆته‌وه و به تایبه‌تی نه‌وه نوێکه. لێدوانیش له‌سه‌ر ئه‌م بابه‌ته بوێرییه نه‌ک ڕاکردن و دووڕوویی. خۆ ئه‌گه‌ر قوڵتر له‌و بابه‌ته بکۆڵینه‌وه ئه‌وا خۆمان له‌ناو چوارچێوه و پێناسه‌کانی ئازادیدا به‌دی ده‌که‌ین. واته مه‌ودا و پێناسه‌ی هه‌ر کۆمه‌ڵگایه‌ک بۆ ده‌سته‌واژه‌ی سه‌ربه‌ستی و ئازادی تاک ئه‌و خه‌سڵه‌ته دیاری ده‌کات ئایا هه‌تا چ ڕاده‌یه‌ک تاک ڕاستێتی که‌سایه‌تی و ژیانی خۆی پێشانی کۆمه‌ڵگا بدات.\nویست بۆ ئازادی له‌گه‌ڵ له‌دایکبوونماندا سەر هەڵدەدات. بگره له قۆناغی منداڵیشماندا کاتێک له جۆلانه‌کان ده‌مانه‌وێت به‌رز بفڕین و لاسایی باڵنده‌کان بکه‌ینه‌وه، ته‌نها وێنه‌یه‌کی دیکەی خوده‌بێئاگایە بۆ ئازادی. به‌ڵام ئایا مانای ئازادی چییه؟\nئازار 12, 2012 ٤ سەرنج پرسیار و وه‌ڵام ده‌رباره‌ی سێکس\nپرسیار: به‌ڕێزێک به‌ناوی (کاروان)، ته‌مه‌ن (30) ساڵ، ڕه‌به‌ن، ده‌پرسێت، کاتێک به‌ته‌نها خۆم ڕه‌فتاری سێکسیی ئه‌نجام ده‌ده‌م هیچ کێشه‌م نییه، به‌ڵام کاتێک ده‌چێته لای ڕه‌گه‌زی مێینه ئه‌وا تووشی کێشه ده‌بێت له ڕه‌پبوونی چوکیدا، یان ڕه‌پ نابێت یاخود نیوه ڕه‌پ ده‌بێت، کاک کاروان هه‌ستده‌کات تووشی کێشه‌یه‌ک بووه و وایلێهاتووه که نه‌چێت به‌لای ئافره‌تدا.\nوه‌ڵام: کاک کاروان، مادام کاتێک ته‌نهایت کێشه‌ت له‌ڕه‌پبووندا نییه و هه‌موو شتێک ئاساییه، که‌واته کێشه‌که‌ی تۆ فه‌سله‌جی نییه، به‌ڵکو ده‌روونییه، ئه‌مه‌ش چه‌ند ئه‌گه‌رێک له‌پشتییه‌وه هه‌یه، که ئه‌مانه‌ن:\n1-\tئه‌گه‌ر که‌سێک بیت زۆر خۆت ڕاهێنابێت له‌سه‌ر ئه‌نجامدانی ده‌ستپه‌ڕ له‌ته‌نهاییدا یاخود ئالووده‌بووبیت له‌سه‌ر ده‌ستپه‌ڕ کردن، ئه‌وا ئه‌و چێژ وه‌رگرتنه‌ی له‌ڕێی ئه‌م پرۆسه‌یه‌وه به‌رده‌وام وه‌رتگرتووه بۆته جێگره‌وه‌ی ئه‌و چێژه‌ی که له‌په‌یوه‌ندی نێوان دوو ڕه‌گه‌زدا وه‌رده‌گیرێت، ئه‌مه‌ش په‌یوه‌ندی به‌و ئیعازانه‌وه هه‌یه که مێشک ده‌یدات.\n2-\tئه‌گه‌ر په‌روه‌رده‌ی خێزانیت به‌جۆرێک بێت که زۆر جه‌خت له په‌یوه‌ندی سێکسیی حه‌رام و حه‌ڵاڵ کرابێته‌وه، ئه‌وا ئه‌و په‌یوه‌ندییانه‌ی به‌ڕێزت ئه‌نجامی ده‌ده‌یت چونکه له‌چوارچێوه‌ی په‌یوه‌ندی سروشتی ژیانی هاوسه‌رێتیدا نییه، ئه‌گه‌ر هه‌یه له‌ڕێی نه‌سته‌وه تووشی دڵه‌ڕاوکێ و هه‌ستکردنی به گوناهه بکه‌یت، ئه‌مه‌ش خۆی له‌خۆیدا کارده‌کاته سه‌ر توانای سێکسی و له‌ناویشیدا ڕه‌پبوونی چوک.\n3-\tهه‌ست به‌که‌می کردن له‌به‌رامبه‌ر ئافره‌تدا، به‌جۆرێک هه‌ست بکه‌یت که ئه‌نجامدانی پرۆسه‌ی سێکسیی له‌گه‌ڵ ڕه‌گه‌زی به‌رامبه‌ردا توانایه‌کی زۆری ده‌وێت و خۆت به‌لاواز بێته به‌رچاو، ئه‌مه‌ش حاڵه‌تێکی ده‌روونیت بۆ دروست ده‌کات که کارده‌کاته سه‌ر ئه‌دائی سێکسیی تۆ.\n4-\tئه‌و هه‌واڵ و باسانه‌ی ده‌رباره‌ی په‌یوه‌ندی سێکسیی ناشه‌رعی بیستووتن وه‌ک تووشبوون به‌ئایدز، یان قێزلێکردنه‌وه له‌و ئافره‌تانه‌ی که بۆ په‌یداکردنی پاره کاری له‌شفرۆشی ده‌که‌ن، ئه‌گه‌ر هه‌یه کار بکاته سه‌ر تێڕوانینی تۆ به‌رامبه‌ر پرۆسه‌ی سێکسیی له‌مجۆره و تووشی دڵه‌ڕاوکێت بکات.\n5-\tخۆ به‌راورد کردنت به‌و که‌سانه‌ی که له فیلم و گرته سێکسییه‌کاندا هه‌ن، ئه‌گه‌ر هه‌یه وایلێکردبیت که هه‌ست بکه‌یت تۆ خاوه‌نی ئه‌و توانا سێکسییه نیت که‌بتوانیت پرۆسه‌یه‌کی جووتبوون ئه‌نجام بده‌یت له‌گه‌ڵ ڕه‌گه‌زی به‌رامبه‌ر.\nله‌کۆتاییدا ده‌ڵێم: کاکه کاروان دڵنیابه که پرۆسه‌ی جووتبوونی سێکسیی چه‌نده په‌یوه‌سته به باری جه‌سته و ئه‌ندامه‌کانی جه‌سته‌مانه‌وه، هێنده په‌یوه‌سته به‌باری ده‌روونییه‌وه، هه‌تا مرۆڤ فشاری ده‌روونی که‌متر له‌سه‌ر بێت و له‌بارێکی دڵنیایی ده‌روونیدا بێت ئه‌وه‌نده چالاکتر ده‌بێت له‌ڕه‌فتاری سێکسییدا، پاشان هه‌رچه‌نده پیاو له‌ڕووی کاته‌وه که‌متر پێویستی به وروژاندنه‌وه له‌چاو ڕه‌گه‌زی مێینه‌دا به‌ڵام به‌دڵنیاییه‌وه وروژاندن هه‌ر پێویسته، به‌ڵام له‌وجۆره په‌یوه‌ندییانه‌ی له‌ده‌ره‌وه‌ی ژیانی هاوسه‌رییدا ئه‌نجام ده‌درێت به‌تایبه‌تی ئه‌گه‌ر له‌گه‌ڵ له‌شفرۆشه‌کاندا ئه‌نجام بدرێت ئه‌وا هه‌رگیز له‌شفرۆشه‌کان بوار بۆ وروژاندن ناهێڵنه‌وه به‌ڵکو ده‌یانه‌وێت له کورترین ماوه‌دا کڕیارێکی جه‌سته‌یان به‌ڕێبکه‌ن.\nبۆیه به کاک کاروان ده‌ڵێم دڵنیابه له‌ژیانی هاوسه‌رییتدا ئه‌و کێشه‌یه‌ت نامێنێت چونکه ئه‌و نائارامی و دڵه‌ڕاوکێیه‌ت نامێنێت و له‌کاتی جووتبوونی سێکسییدا هه‌ست به‌گوناه ناکه‌یت و دڵنیایی و ئارامی جێی ئه‌و هه‌سته ناخۆشانه‌ت ده‌گرنه‌وه. ئه‌گه‌ر ئالووده‌ش بوویت له‌سه‌ر ده‌ستپه‌ڕ کردن ئه‌وا ده‌بێت ئه‌و ڕه‌فتاره‌ت که‌م بکه‌یته‌وه.\nتشرینی دووه‌م 9, 2011 ٩ سەرنج هۆکاره‌کانی که‌متوانایی سێکسیی له ئافره‌تدا – ڕێبوار حسێن\nهۆکاره‌کانی که‌م توانایی سێکسیی له ئافره تدا\nدوای ئامار کردنی له لایه‌ن کۆمه‌ڵێك له پزیشکانی ئه‌مه‌ریکی له ووڵاته یه‌كگرتووه‌کانی ئه‌مه‌ریکا و بڵاوکردنه‌وه‌ی ڕاپۆرتێ له گۆڤارێکی پزیشکیدا که ئاماژه‌ی به‌وه‌داوه به لایه‌نی که‌مه‌وه ( 24 ) بیستوچوار ملیون ئافره‌ت ده‌ناڵێنن به‌ده‌ست نه‌بوونی ئاره‌زویان بۆ سێکس کردن له‌گه‌ڵ ده‌ستنیشان کردنی ئه‌و هۆکارانه‌ی که‌ده‌بنه هۆی دابڕانیان له هاوسه‌ره‌کانیان له‌کاتی سه‌رجێگادا .\nله زانکۆی شیکا‌غۆ له ووڵاته یه‌کگرتوه‌کانی ئه‌مه‌ریکا له‌لایه‌ن کۆمه‌ڵێك پزیشکی زانا له بواری سێکسیدا ، پێیان وایه که نه‌بوونی ئاره‌زووی سێکسی به‌زۆری له‌و ئافره‌تانه‌دا زۆره که ته‌مه‌نه‌کانیان له‌به‌یینی ( 30 بۆ 40 ) ساڵیدا که ئه‌وجۆره که سانه‌ن له پێش وه‌ستانی سووڕی مانگانه‌یاندا ده‌ستپێ ده‌که‌ن .\nئه‌و هۆکارانه‌ی که‌ده‌بنه هۆی که‌م کردنه‌وه‌ی ئاره‌زووه سێکسیه‌کان له ئافره‌تدا :\n1/ هه‌ڵکشاندنی ته‌مه‌ن وبه‌ساڵاچوون هۆکارێکن بۆ که‌م بوونه‌وه‌ی هۆڕمۆنی ( ئیسترۆجین ) له له‌شی میینه‌دا ، که‌به‌که‌م بوونه‌وه‌ی ئه‌م هۆرمۆنه له‌له‌شی ئافره‌تدا واته کاتێ هیلکه‌دانی ئافره‌ت به‌ره‌و لاوازی ده‌ڕوات یان به‌ره‌و وه‌ستان مانای وایه ئه‌م هۆڕمۆنه که‌م بۆته‌وه له له‌شدا ، جگه‌له‌وه‌ی تێك چوونی ئه‌م هۆڕمۆنه له له‌شی مێینه‌دا واته زیادووکه‌م کرنی ئه‌بێته‌هۆی تیك چوونی لاشه‌ی ئه‌وکه‌سه هه‌ندێ جارزیاد بوونی تووك له ژیرمل و سنگی ئافره‌ت هه‌روه‌ها ده‌بیته هۆی که‌م بوونه‌وه‌ی چالاکی غوده‌ی ده‌ره‌قی .\n2/ به‌کارهینانی ئه‌وده‌رمانانه‌ی که ڕێگرن له مناڵ بوون واته حه‌بی مه‌نع وبه‌کارهێنانی ئه‌وده‌رمانانه‌ی بۆ ضخطی خۆێن به‌کارده‌هێنڕێن له‌کاتی به‌رزبوونه‌وه‌ی پاڵه‌په‌ستۆی خوێن و نزم بوونیدا .\n3/ که‌م خه‌وی به‌تایبه‌تی هه‌ستکردن به ماندو بوون وهیلاکی به‌خێوکردنی منداڵ زیاتر له‌و ئافره‌تانه‌داکه‌له‌ته‌مه‌نی گه‌وره‌ییدا منداڵیان ده‌بی .\nهه‌ندێ هۆکار هه‌یه کۆمه‌ڵایه‌تیه که‌بێگومان کاری ڕاسته‌و خۆیان هه‌یه له‌سه‌رنه‌بوونی ئاره زوه سێکسیه‌کان\n1/ چوونه ده‌ره‌وه‌ی ئافره‌ت بۆ سه‌ر( کار) که‌ئه‌مه‌واده‌کات فشاری زۆری له‌سه‌ر بێت له‌ناو ماڵ و له‌ده‌ره‌وه‌ی ماڵ وه‌نه‌توانێ ده‌سته‌به‌رکردنی پێداویستیه‌کانی خێزان وله‌وانه‌ش جێ به‌جێ کردنی پێداویستیه‌کانی پیاو .\n2/ هۆکارێکی تر ئه‌ویش درێژه پێدانی هاوسه‌رگیری ئه‌بێته‌هۆی ئه‌وه‌ی سێکس وه‌کوو ڕۆتین ته‌ماشا بکرێت تاوای لێد ێت سێکس تام چیژی خۆی له‌ده‌ست ده‌دات .\nهه‌ربۆیه‌شاره‌زایانی بواری په‌یوه‌ندیه‌کانی سێکس هوشیاری ده‌ده‌نه به‌وه‌ی که‌ژن ومیرد شیوازی ژیانی خۆیان بگۆڕن بتوانن گفتوگۆی سێکسی له‌که‌شێکی ڕۆمانسیدا دوور له‌ماڵ ومنداڵ وکار ئه‌نجام بده‌ن هه‌وڵدان بۆگه‌شتن بۆ نوێ کردنه‌وه‌ی په‌یوه‌ندیه سێکسیه‌کان بێ گوێ دانه هۆکاره‌کانی ته‌مه‌ن وپه‌نابردن بۆداوده‌رمان وسه‌رقاڵیه‌کانی ژیان تابتوانن دووباره په‌یوه ندی سێکسی بژێته‌وه یان نوێ بکرێته‌وه .\nچه‌ند ئامۆژگاریه‌کی خێرا :\n1/هه‌وڵی نوێ کردنه‌وه‌ی شێوه‌و سیماوجل وبه‌رگت بده‌به به‌کارهێنانی چه‌ند چالاکیه‌کی نوێ له‌ژیاندا پشوو وه‌رگره له‌کاره‌که‌ت وه‌خته‌کانی خۆت ته‌رخان بکه بۆمێرده‌که‌ت .\n2/ وه‌رزش بخه‌ره کاری ڕۆژانه‌ته‌وه په‌یوه‌ست به ژه‌مه‌خواردنی چالاك وبه‌هێزه‌وه بۆڕزگاربوون له‌خه‌مۆکی وماندوبوونت .\n3/هه‌وڵ بده له‌ماڵه‌که‌داکاتێك بڕه‌خسینه بۆ به‌سه‌ربردنی کاتێکی خۆش له‌گه‌ڵ مێرده‌که‌تا .\nبه‌کارهێنانی مۆم وبۆنی خۆش بۆکاته‌کانی نان خواردن وحه‌مام کردن .\n4/ زیادکردنی ئه‌وخواردنانه‌ی که‌ئه‌بێته هۆی به‌رزکردنه‌وه‌ی هه‌ستی سێکسی .\n5/ دروستکردنی که‌شوهه‌وای خۆشه‌ویستی وه‌به‌کارهێنانی کرێمه شله‌مه‌نیه‌کان وه‌بابه‌تی کارتێکه‌ره سێکسیه‌کان .\nتشرینی دووه‌م 8, 2011 ٢ سەرنج پرسیار و وه‌ڵام ده‌رباره‌ی سێکس\nپرسیار : بۆ ئه‌و به‌ڕێزانه‌ی پرسیاریان سه‌باره‌ت به زوو ئاوهاتنه‌وه کردووه له‌پرۆسه‌ی جووتبوونی سێکسیدا و داوای ڕێنمایی ده‌که‌ن له‌مباره‌یه‌وه ؟\nپرسیار : ئایا ده‌رهێنانی منداڵدان هیچ کاریگه‌رییه‌کی به‌سه‌ر حه‌زی سێکسییه‌وه هه‌یه ؟\nپرسیار : ماوه‌ی پێوانه‌یی جووتبوون چه‌نده ؟\nتشرینی دووه‌م 8, 2011 سەرنج نوسین ئافره‌ت له‌کاتی سێکسدا چی بکات تاکو بتوانێت پیاوه‌که‌ی بوروژێنێت؟ – م. ڕێبوار حسێن\nتشرینی دووه‌م 7, 2011 یەک سەرنج به‌کارهێنانی کۆندۆم و سووده‌کانی له‌کاتی سێکس کردندا – م. ڕێبوار حسێن\nکۆندۆم بریتیه له پێكهاته‌یه‌کی لاستیکیی ته‌نك، واته شه‌فاف که دیوی ناوه‌وه‌ی به‌چه‌ورییه‌کی زۆر ته‌نکی به‌سود داپۆشراوه، که پیاوان ده‌یکه‌نه چووكیانه‌وه (ئه‌ندامی نێرینه‌وه) له‌کاتی جووتبووندا له‌گه‌ڵ مێینه‌دا. به‌کارهێنانی کۆندۆم کارێکی زانستی و د روسته له‌کاتی جووتبووندا له کۆمه‌ڵگا پێشکه‌وتووه‌کاندا و به‌ڕێژه‌یه‌کی به‌رچاو به‌کارده‌هێنرێت، تا ڕاده‌یه‌ك که ده‌کرێت بڵێین له زۆربه‌ی وڵاتانی ئه‌وروپادا پێش ده‌ستپێکردن به کاری سێکسی ده‌بێت کۆندۆمه‌که‌ت ئاماده بێت ئینجا ده‌کرێت ئه‌و کاره ئه‌نجام بدرێت.\nتشرینی دووه‌م 7, 2011 یەک سەرنج سێکس و هۆرمۆن – د.ئه‌فرام محه‌مه‌د حه‌سه‌ن – پسپۆری نه‌خۆشییه ده‌روونییه‌کان\nسێکس و هۆرمۆن\nد.ئه‌فرام محه‌مه‌د حه‌سه‌ن\nپسپۆری نه‌خۆشیه ده‌روونییه‌کان لەدێر زەمانەوە مرۆڤ لەو باوەرەدا بووە کە تاکی بەهێز و توندوتیژ لەرووی سێکسیەوە بە تواناوگەرمترە لە تاکی لاواز، ئەم بۆچوونە هەڵەیە وای لە کۆمەلگەی عەرەبی کردبوو بۆ بوونی منداڵی بەهێز و منداڵی نێرینە رێگە بدەن خێزانەکانیان بچنە لای پیاوێکی بەهێز بۆ ماوەیەکی دیاری کراو تاکو دڵنیا دەبوون خێزانەکانیان سکیان هەیە پاشان دەیانگەراندنەوە بۆ لای خۆیان. لای مێینەش هەمان بۆ چوون هەیە کە ئافرەتی قەلەو باشترە ، زۆر جار لە کۆمەلگە رۆژهەلاتیەکاندا لە کاتی هاوسەر گرتندا خۆشەویستی و لێک گەشتن و رەفتاری شیاو و کەسێتی گونجاو گەلێ سیمای جوانی تر وەلاوە دەنرێ چەند کیلۆیەک گۆشتی زیادە دەکرێتە سەنگی مەحەک و لە بری عەقل ومەعریفەت تەنها گۆشت مارە دەکرێ، بێگومان مەبەست ئەوەنیە کە قەلەوی نەنگی بێت بەلام لە کاتی بونی عەیبەشدا قەلەویەکە بۆی دەشارێتە بۆیە پیشینان ووتویانە کیلۆیە گۆشت هەزار عەیبە دەشارێتەوە!! لە رۆژگاری ئەمرۆشدا هۆکاری هەزار نەخۆشیە !!\nئەمەش وای کردووە هەردوو رەگەز هەوڵ بدەن بۆ خۆ قەلەوکردن لەرێی بەکارهێنانی حەب و دەرزی ( تێستۆستیرۆن و ئەندرۆجین وئیسترۆجین و پرۆجیستیرۆن ) نرخی ئەم پێک هاتانەش بە هەموو شێوەکانیەوە لە بازارەکانی خۆماندا جێی گۆمانە) ، نێرینە بۆ گەورەکردن و بەهێزکردنی ماسولکەکانی زۆر جار پەنا دەباتە بەر بەکارهێنانی ئەم مادانە بۆ ریکۆرد کردنی ئەنجامێکی باشتر و رازی کردنی راهێنەرەکەی وخۆ هەڵکێشان لە ناو هاورێکانیدا و مێینەش بۆ خرکردنی روومەت وگەورەکردنی شان ومل و کەمەری زۆر چاک دەزانێ پیاوی رۆژهەلاتی دوای گۆرانی پورتوقالە حەز لەچی دەکات بە ئاسانی دەتوانێ لە چاوی دەستگیران وهاوسەرەکەیەوە رەوتی سێکسی ئەو بخوێنێتەوە!.( زۆر جار مێینە پەنا دەباتە بەر بە کارهێنانی حەبی دیکسۆن بۆ گەیشتن بەم مەبەستە کە ژمارەیەکی زۆر کاریگەری لابەلایی هەیە)\nلێرە ناکرێ باسی سەرجەم زیانەکانی ئەم پێک هاتانە بکەین چونکە تەوەرێکی زۆر گەورەترمان دەوێ وەک لەم گۆشەیە بۆیە هەوڵ دەدەم تەنها چەخت بخەمە سەرکاریگەری ئەم مادانە لەسەر هەردوو لایەنی سێکسی ودەروونی .\nبێگومان بڕو ماوەی بەکارهێنان و پێکهاتەی مادەکە کاریگەریەکەی زۆرتر و کەمتر دەکات . کاریگەری ناراستەوخۆی هەیە لەسەر کەمبونەوەی ئاستی هەردوو هۆرمۆنی تۆپەلە هەژێن و لیوتینایزین. دەبێتە هۆی پوکانەوەی گونەکان وکەمبونەوەی ژمارەی سپێرم و زۆربوونی ژمارەی سپێرمی نائاسایی ئەمەش دەبێتە هۆی کەمبونەوەی توانای منداڵ خستنەوە، زیاتر لە توێژینەوەیەک ئاماژە بەوە دەدات کە ئەم کۆرانکاریانە لەو وەرزشەوانانەی ئەم مادانە بەکار دێنن زیاترە وەک لە وانەی بەکاری ناهێنن.\nهەندێ جار تاک دووان یان زیاتر لەم مادانە بەکاردێنی ئەمەش ئەگەری زیانەکان زیاتر و خراپتر دەکات. یەکێکی تر لە زیانەکانی گەورەبوونی مەمک کە وەک مەمکی مێینەی لێدێت بەهۆی بەرز بوونەوەی ئاستی هۆرمۆنی ئیسترۆجین ، بە شێوەیەکی گشتی ئەگەری گەڕاندنەوەی بۆ باری ئاسایی کەمە .(بێگومان گەلێ هۆکاری تریش هەیە بۆ گەورە بوونی مەمک لە نێرینەدا).\nهەروەها دەبێتە هۆی ووروژاندنی ئارەزووی سێکسی و توندوتیژى و ئەگەری دەستدرێژی سێکسی لێدەکەوێتەوە سەرەرای بوونی گرفت لە رەپبووندا ڕەنگە خوێنەر بلێ چۆن ئارەزوو زیاد دەکات وگرفتی رەپبوون و ئەو هەموو زیانەى هەیە لێرە دەبێ بزانین ئارەزووی سێکسی و توندوتیژی پەیوەستە بە هۆرمۆنی ئەندرۆجینەوە بەڵام گۆراناریەکانی تر لەژێر کاریگەری هۆرمۆنی تردا روودەدات .\nلە مێیەنەدا هەمان کاریگەری هۆرمۆنی هەیە و لەئەنجامدا دەبێتە هۆی گرفت لە دروست بوونی تۆپەڵەو هێلکە و تێکچوونی سوری مانگانە ئەوەی جێی ووتنە ئەم گۆرانکاریانە زیاتر لە سەرەتای تەمەندا روودەدات وەک لە بەتەمەنەکاندا. دەبێتە هۆی وروژاندنی ئارەزووی سێکسی و گەورەبوونی قیتکەو پەیدابوونی زیبکەو دابەزینی دەنگ و پوکانەوەی سنگ و گەورەبوونی ماسولکەکان کەوەک ماسولکەی نێرینەی لێدێت .\nلە ماوەی سکپریدا دەبێتە هۆی دواکەوتنی گەشەی کۆرپە و رەنگە درۆزنە نێرەموک رووبدات و هەندێ جار دەبێتە هۆی مردنی کۆرپە .\nلە هەردوو رەگەزدا لەرووی دەروونیە دەشێ ببێتە هۆی توندوتیژی و تێک چوونی مەزاج\n( خەمۆکی یان شادی) و نائارامی و تێک چوونی خەو و دڵەراوکێ و هەلوەسە( واتە گوێی لە دەنگێک دەبێت یان شتێک دەبینێت کە ووجودی نیە)\nلێرە جێی خۆیەتی بپرسین چەندن ئەوانەی بۆ شووکردن یان رازی کردنی مێردەکانیان پەنایان بردۆتە بەر بەکارهێنانی ئەم مادانەو توشی گرفتی دەروونی بوون ( خەمۆکی ، شادی ، سایکۆسس) بۆ ماوەیەکی زۆر یان هەتا هەتایە دەرمانی چارەسەرکردنى تەنگژە دەرونییەکان دەخۆن؟\nچەندن ئەو نێرانە بۆ بەهێزکردنی خۆیان دەستدرێژیان کردۆتە سەر خوشک ودایکیان لەکاتێکدا هیچیان دەست نەکەوتووە بۆ بەتاڵ کردنەوەی ئارەزوەکانیان؟\nچەندن ئەوانەی بەهۆی بەکارهێنانی ئەم مادانەوە بونەتە میوانی بەندیخانەکان چونکە رەفتاری دژ بە یاسایان ئەنجام داوە؟\nئەی ئەو پزیشک و دەرمانساز و کارمەندى تەندروستیانە چەندن کە بێ وژدانانە بۆ دوور لە مەبەستی پزیشکی ئەم دەرمانانە بۆ تاک دەنوسن ، لە پێناو برێکی کەم پارەو باش راهاتنی تاک بە ئارەزووی خۆیان نرخەکەی زیاد دەکەن و لە تاوانەکانی تاک بەشدارن بەرامبەر بە خۆد یان کۆمەل. تشرینی دووه‌م 2, 2011 ٥ سەرنج ئۆرگازم و ئه‌ندامی سێکسیی سه‌ره‌کی مێینه – ده‌روونناس: سامان سیوه‌یلی\nئۆرگازم و ئه‌ندامی سێکسیی سه‌ره‌کی مێینه\nله‌کۆمه‌ڵگه‌یه‌کی وه‌ک کۆمه‌ڵگه‌ی کورده‌واریدا که قسه‌کردن له‌سه‌ر مه‌سه‌له سێکسیه‌کان و کێشه‌کانی تایبه‌ت به‌م بواره ته‌نانه‌ت له‌نێوان هاوسه‌رانیشدا تا ئه‌ندازه‌یه‌کی زۆر به هێڵی سوور هه‌ژمارکراوه ، ئه‌م ڕه‌وشه کارێکی ئه‌وتۆی کردووه که زۆربه‌ی هاوسه‌ران کێشه و گرفته سێکسیه‌کانی خۆیان به‌په‌نهانی حه‌شار دابێت و به‌رده‌وام له ده‌روونیاندا خۆیان بخۆنه‌وه و ناڕه‌زاییه‌کانیان له‌یه‌کدی بێ چاره‌سه‌ر بهێڵنه‌وه ، هه‌ربۆیه ئه‌م هه‌ڵوێسته نێگتیفه له‌هه‌مبه‌ر سێکسدا وای کردووه که ئه‌و کێشه و گرفتانه ده‌مامکی بۆ بکرێت و له فۆرمی جیاواز جیاوازدا به‌رجه‌سته‌ی بکه‌ن و مه‌سه‌له یاخود کێشه بنه‌ڕه‌تیه‌که‌ی پێ په‌رده‌پۆش بکه‌ن ، بۆ نموونه ژنان ڕه‌نگه بکه‌ونه بیانوو پێگرتن له هاوسه‌ره‌کانیان که که‌مته‌رخه‌من یاخود گله‌یی و گازنده کردن له ماڵه خه‌زوران و … هتد . له‌به‌رامبه‌ردا پیاوانیش ده‌که‌ونه بیانوو پێگرتن به‌وه‌ی ژنه‌کانیان ته‌مه‌ڵه و ماڵی پێ به‌ڕێوه ناچێت و باش خزمه‌تی مناڵ ناکات و میوان دۆست نیه و … هتد . بۆیه ڕۆشنبیری سێکسی زۆر گرنگه که هه‌ردووڕه‌گه‌زی پێ چه‌کدار بکرێت به‌تایبه‌تی ئه‌وانه‌ی پێ ده‌نێنه ژیانی هاوسه‌ریه‌وه تاکو ئارامی و ئاسووده‌یی باڵ به‌سه‌ر هاوسه‌راندا بکێشێت و خۆیان له چه‌ندین کێشه به‌دوور بگرن .\nیه‌کێک له‌و گرفتانه‌ی که نه‌زانی یاخود که‌می ڕۆشنبیریی سێکسی پیاوان بۆ خۆیان و هاوسه‌ره‌کانیان ده‌یخوڵقێنن ، له‌لایه‌ک ئافره‌تی تێدا ده‌که‌نه قوربانی و له‌لایه‌کی تره‌وه به‌جۆرێکی تر و به درێژبوونه‌وه‌ی ماوه‌ی ژیانی هاوسه‌ری خۆیشیان دووچاری وه‌ڕس بوون ده‌که‌ن له وه‌ڵامدانه‌وه سێکسیه‌کانی هاوسه‌ره‌کانیان ، ئه‌وه‌یه که زۆربه‌ی پیاوان ( نێرینه ) پێیان وایه زێ ئه‌ندامی سه‌ره‌کی سێکسیی مێینه‌یه ، ئه‌م باوه‌ڕه‌ش وایلێکردوون که له‌جووت بوونی سێکسیدا جه‌خت له‌م ئه‌ندامه بکه‌نه‌وه و جووت بوونی سێکسی نێوان خۆیان و هاوسه‌ره‌کانیان له چوونه‌ناوه‌وه‌ی چوکی خۆیان بۆ ناو زێی هاوسه‌ره‌کانیان به پرۆسه‌یه‌کی ته‌واوکار له‌قه‌ڵه‌م بده‌ن . ئه‌گه‌رچی جووت بوونی سێکسی به‌م شێوه‌یه ترۆپکی چێژ یاخود ئۆرگازم بۆ لایه‌نێکی پرۆسه‌که زامن ده‌کات که پیاوانن به‌ڵام بۆ لایه‌نه‌که‌ی تر هه‌مان ده‌رئه‌نجام به‌ده‌سته‌وه نادات یاخود مه‌رج نیه به‌ده‌ستیه‌وه بدات ، له‌کاتێکدا پرۆسه‌ی سێکسی دروست و هاوسه‌نگ له‌نێوان هاوسه‌راندا ئه‌وه‌یه که هه‌ردوولا بگه‌نه ترۆپکی چێژ و پێچه‌وانه‌ی ئه‌مه‌ش به‌دڵنیاییه‌وه ( به‌و شێوه‌یه‌ی ئاماژه‌ی بۆکرا ) ده‌بێته خوڵقانی جۆره‌ها گرفت له‌نێوان هاوسه‌راندا له‌وانه ناپاکی هاوسه‌رێتی و لێکترازانی خێزانی و ئاژاوه و ناته‌بایی و ساردی سێکسی لای ئافره‌تان و ناڕه‌زایی و وه‌ڕسی به‌رده‌وام له هاوسه‌ر و ژیانی هاوسه‌ری .\nلێکۆڵینه‌وه‌کان سه‌لماندوویانه که ( 70% ) ژنان ناگه‌نه ئۆرگازم یاخود ترۆپکی چێژ ئه‌گه‌ر جووت بوونی سێکسی ته‌نها له‌ڕێگه‌ی ( زێ ) وه ئه‌نجام بدرێت له‌گه‌ڵیاندا ، وه ڕێژه‌که‌ی تر ( 30% ) پێویستیان به تێکڕای ( 10 – 15 ) خوله‌ک ده‌بێت که به‌به‌رده‌وامی له‌ڕێی ( زێ ) وه سێکسیان له‌گه‌ڵدا بکرێت بۆ ئه‌وه‌ی بگه‌نه ئۆرگازم ( ڕه‌نگه ئه‌مه‌ش سانا نه‌بێت بۆ ئه‌و گه‌نجانه‌ی ( نێر ) که له بیسته‌کان یان سه‌ره‌تای سییه‌کانی ته‌مه‌نیاندان ) ، هه‌روه‌ها سه‌لمێنراوه ئۆرگازم لای مێینه له‌م حاڵاتانه‌دا ( که جووت بوونی سێکسی ته‌نها له‌ڕێگه‌ی – زێ – وه به‌ڕێوه بچێت ) ده‌رئه‌نجامی وروژانی قیتکه‌ی مێینه‌یه به پله‌ی یه‌که‌م ، که به‌هۆی جوڵانی چووکی پیاو بۆ ده‌ره‌وه و ناوه‌وه ڕووده‌دات که به‌هۆیه‌وه ئه‌و پێسته ده‌جوڵێت که قیتکه‌ی داپۆشیوه و ئه‌م پرۆسه‌یه‌ش ده‌بێته هۆی وروژانی قیتکه .\nکه‌واته ئه‌ی چاری ئه‌و ژنانه‌ی تر چیه که ( 70% ) پێکده‌هێنن بۆ ئه‌وه‌ی بگه‌نه ئۆرگازم و له‌و چێژه بێبه‌ش نه‌بن و نه‌بنه هۆکارێک بۆ تێرکردنی یه‌ک لایه‌نه‌ی جووت بوونی سێکسی و ئه‌و کێشه و قه‌یرانانه‌ش ڕوو نه‌دات که ده‌رهاویشته‌ی ئه‌م بێبه‌ش بوونه‌یه ؟\nله‌ڕاستیدا ورووژاندنی ڕاسته‌وخۆی قیتکه وه‌ڵامی ئه‌م پرسیاره‌یه ، ئه‌گه‌رچی ورووژانی ئه‌ندامه هه‌ستیاره‌کانی تری جه‌سته‌ی ئافره‌ت وه‌ک گۆی مه‌مک و لێو و .. هتد ڕۆڵی خۆیان ده‌گێڕن ، به‌ڵام له‌به‌رئه‌وه‌ی قیتکه به ئه‌ندامی سێکسیی سه‌ره‌کی داده‌نرێت له مێینه‌دا بۆیه جوڵاندن و ده‌ستلێدان و ورووژاندنی به‌شێوه‌یه‌کی به‌رده‌وام ( پێش ئه‌وه‌ی جووت بوون له‌ڕێگه‌ی – زێ – وه ده‌ستپێبکرێت و ته‌نانه‌ت له‌کاتی جووت بوونیشدا ) مه‌رجێکی سه‌ره‌کیه بۆ گه‌یشتنی مێینه به ترۆپکی چێژ ، جا ئه‌م ورووژاندنه له‌لایه‌ن پیاوه‌وه بێت یان له‌لایه‌ن خودی ژنه‌که‌وه ( به‌ده‌ستی خۆی ) بێت .\nقیتکه‌ی مێینه وه‌ک ئه‌ندامی سێکسیی سه‌ره‌کی به‌رامبه‌ر به چووکه وه‌ک ئه‌ندامی سه‌ره‌کی نێرینه ، هه‌ربۆیه دانانی زێ به ئه‌ندامی سێکسیی سه‌ره‌کی مێینه به‌رامبه‌ر به چووک له نێردا دانانێکی نازاستیانه‌یه . له‌شه‌ش هه‌فته‌ی یه‌که‌می گه‌شه‌ی کۆرپه له‌ناو مناڵدانی دایکدا ئه‌ندامه سێکسیه‌کانی نێر و مێ وه‌ک یه‌کن و له‌شێوه‌یه‌کدان که‌ناوده‌برێت به بارسته‌ی سێکسی ، پاشان ئه‌م بارسته‌یه گه‌شه ده‌کات و ده‌گۆڕێت بۆ چووک له نێر و قیتکه له مێدا . وێڕای ئه‌مه‌ش ژماره‌ی ئه‌و ده‌ماره سێکسیانه‌ی له قیتکه‌دا هه‌یه دوو ئه‌وه‌نده‌ی ژماره‌ی ده‌ماره سێکسیه‌کانی چووکی نێره ، هه‌روه‌ها ژماره‌ی ده‌ماره سێکسیه‌کانی زێ نیو ئه‌وه‌نده‌ی ( به‌نزیکه‌یی ) ژماره‌ی ده‌ماره سێکسیه‌کانی قیتکه‌یه ، ئه‌مانه سه‌لمێنه‌ری ئه‌و ڕاستیه‌ن که قیتکه ئه‌ندامی سێکسیی سه‌ره‌کیه لای مێینه و بایه‌خێکی زۆری هه‌یه له ورووژانی سێکسیدا .\nئه‌گه‌ر له‌ڕووی توێکاری یان پێکهاته‌ییه‌وه له‌هه‌ردوو ئه‌ندامی چووک و قیتکه بڕوانین ئه‌وا وه‌ک یه‌کن جگه له‌بوونی یه‌ک جیاوازی ، وه‌کیه‌کیان له‌وه‌دایه که ئه‌م ئه‌ندامه سێکسیه‌ی نێر پێکهاتووه له چووک ( به‌شه درێژ و بینراوه‌که ) و سه‌ری چووک ، له‌کاتێدا قیتکه‌ش ئه‌م دووبه‌شه‌ی هه‌یه ، به‌شه درێژه‌که‌ی که به چینێک پێست داپۆشراوه و درێژبۆته‌وه و به‌درێژی ( 7 ) سم ( به‌نزیکه‌یی ) چۆته‌وه ناو جه‌سته و به‌چاو نابینرێت و به‌شه‌که‌ی تری که ده‌بنرێت سه‌ری قیتکه‌یه که به‌شه بچوکه‌که‌ی قیتکه‌یه و به‌قه‌د ده‌نکۆڵه‌یه‌ک ده‌بێت . به‌ڵام تاکه جیاوازی نێوان چووکی نێر و قیتکه‌ی مێ له‌ڕووی توێکاری یان پێکهاته‌ییه‌وه له‌وه‌دایه که چووکی نێر جگه له‌و دوو شانه ئه‌سفه‌نجیه‌ی توانای کشانی هه‌یه ، ئه‌سفه‌نجی سێیه‌میشی هه‌یه که بۆرییه‌کی له‌خۆگرتووه وه‌ک ڕاڕه‌وێک بۆ میز و سپێرم ، به‌ڵام قیتکه ته‌نها دوو شانه‌ی ئیسفه‌نجی هه‌یه که‌توانای کشانیان هه‌یه ( له‌کاتی وروووژانی سێکسیدا ) و شانه‌ی سێیه‌می نیه وه‌ک چووک که ڕێڕه‌وی میز له‌خۆ بگرێت ، له‌جیاتی ئه‌مه مێینه ده‌رچه‌ی تایبه‌ت به‌میزی هه‌یه که له‌دووری 2 یان 3 سم له خوار قیتکه‌وه‌یه .\nچووکی نێر هه‌ردوو فه‌رمانی پرۆسه‌ی سێکسی و میزده‌ردان به‌جێده‌هێنێت ، زێی مێینه‌ش چه‌ند فه‌رمانێک به‌جێ ده‌هێنێت وه‌ک پرۆسه‌ی سێکسی و ده‌ردانی خوێنی بێنوێژی و ده‌رچه‌یه‌که بۆ مناڵبوون ، به‌ڵام قیتکه ته‌نها یه‌ک فه‌رمانی هه‌یه ئه‌ویش ورووژاندنی سێکسیانه‌ی مێینه‌یه .\nلێره‌دا پرسیارێک سه‌رهه‌ڵئه‌دات که‌ی ده‌بێت قیتکه بورووژێنرێت له پرۆسه‌ی سێکسیدا ؟\nپێویسته قیتکه له‌دوا ئه‌ندامه‌کان بێت که ده‌بێت بوروژێنرێت له‌لایه‌ن پیاوانه‌وه و ژن گه‌یشتبێته ئاستێکی به‌رز له ورووژاندن له‌ڕێگه‌ی ئه‌ندامانی تر و به‌شێوازی تر ئه‌وجا قیتکه بورووژێنرێت به‌جۆرێک که زێ ده‌بێت ته‌ڕ بووبێت به ده‌ردراوه تایبه‌تیه‌کانی خۆی له‌ئه‌نجامی ده‌ستبازی و ورووژانی تره‌وه ئه‌وسا نۆره‌ی قیتکه دێته پێشه‌وه . ده‌کرێت قیتکه به ده‌ست یان په‌نجه یان هه‌رشێوازێکی تر بورووژێنرێت .\nفه‌رامۆش نه‌کردنی ڕۆڵی ئه‌م ئه‌ندامه سێکسیه سه‌ره‌کیه‌ی ژنان له پرۆسه‌ی جووت بوونی سێکسیدا پرۆسه‌که ئاسانتر و هاوسه‌نگتر ده‌کات و ترۆپکی چێژ بۆ ژنان مسۆگه‌ر ده‌کات ئه‌گه‌ر هۆکاری تر ئاماده‌یی نه‌بێت بۆ ساردی سێکسی لای ژنان . دیاره له کولتوری ئێمه‌دا زۆربه‌ی ژنان ئه‌گه‌ر نه‌ش‌ڵێین هه‌موویان ، له‌ژێر ساباتی ژیانی هاوسه‌ریشدا نه‌یاتوانیوه ( بۆ ڕابردوو ) وه ناتوانن ( بۆ ئێستا ) که گوزارشت له حه‌زه سێکسیه‌کانی خۆیان بکه‌ن له‌گه‌ڵ مێرده‌کانیاندا جا یان له‌به‌رئه‌وه‌ی تۆمه‌تبار نه‌کرێن لای مێرده‌کانیان به‌وه‌ی خاوه‌نی باکگراوه‌ندێکن له‌م بواره‌دا یان له‌شه‌رم یان له‌ترس یان به‌هۆی لووتبه‌رزی پیاوسالاریانه‌ی پیاوه‌که‌وه بێت یان به‌هه‌ر هۆکارێکی تره‌وه بێت ، که تێکڕا ئه‌م هۆکارانه ڕه‌وشێکی جه‌سته‌یی و ده‌روونی ناله‌باری وه‌ها بۆ ژنان ده‌خوڵقێنن که به‌شێوه‌یه‌کی تر ده‌بنه‌وه به قوربانی و ئامڕازێک بۆ تێرکردنی حه‌ز و هه‌وه‌سه‌کانی پیاو ، قوربانی بوونی ژنان له‌م باره‌شدا هیچی که‌متر نیه له‌و پێشێلکاریانه‌ی تری مافه‌کانیان که ڕۆژانه له کۆمه‌ڵگه‌که‌ماندا ڕووده‌ده‌ن .\nتشرینی دووه‌م 2, 2011 ٧ سەرنج پەڕەی داهاتوو »


عێراق کۆبوونه‌وه سێ قۆڵییه‌که‌ی دیمه‌شق به سه‌رکه‌وتوو ناو ده‌بات - جام کوردی\nوته‌بێژی فه‌رمانده‌یی هاوبه‌شی سه‌ربازی عێراق جه‌ختیکرده‌وه که کۆبوونه‌وه سێ قۆڵییه‌که‌ی گه‌وره به‌رپرسانی سه‌ربازی ئێران، عێراق و سوریا له دیمه‌شق سه‌رکه‌وتوو بووه.\nبه پێی ڕاپۆرتی جام کوردی، لیوا یه‌حیا ڕه‌سوڵ له وتووێژی له گه‌ڵ ئاژانسی مه‌علومه‌ی عێراق وتی: کۆبوونه‌وه‌ی سێ قۆڵی سه‌رۆک ئه‌رکانی هێزه چه‌کداره‌کانی ئێران، عێراق و سوریا له شاری دیمه‌شق زۆر سه‌رکه‌وتوو بووه.\nناوبراو وتی: له‌م کۆبوونه‌وه‌دا سه‌باره‌ت به هه‌ماهه‌نگی کاری هاوبه‌ش بۆ پاراستنی سنوره‌کانی عێراق و سوریا و به‌رده‌وامی هاوکارییه‌کانی نێوان هه‌ر سێ وڵات به تایبه‌ت ئاڵوگۆڕی زانیاری ئه‌منی ڕێکه‌وتن کراوه.\nناوبراو جه‌ختیکرده‌وه: به پێی بڕیاره‌کانی ئه‌م کۆبوونه‌وه، هاوکاری نێوان هه‌ر دوو سوپای سوریا و عێراق بۆ ڕێگری له دزه‌کردنی تیرۆریستانی داعش و به‌ره‌نگاربوونه‌وه‌ی جموجوڵه‌کانی ئه‌م گرووپه تیرۆریستییه زیاتر ده‌بێت.\nلیوا یه‌حیا ڕه‌سوڵ وتی: له کۆبوونه‌وه سێ قۆڵییه‌که‌ی دیمه‌شق هه‌روه‌ها سه‌باره‌ت به ئاڵوگۆڕی زانیاری ئه‌منی له نێوان چوار وڵاتی کۆماری ئیسلامی ئێران، سوریا، عێراق و ڕووسیا به مه‌به‌ستی هاوئاهه‌نگی ئه‌م چوار وڵاته له پرۆسه‌ی به‌ره‌نگاربوونه‌وه‌ی تیرۆر ڕێکه‌وتن کراوه.\nکۆتایی سپتمبێری 2015 کۆماری ئیسلامی ئێران، ڕووسیا، سوریا و عێراق گه‌یشتنه ڕێکه‌وتن که ناوه‌ندێکی چوارقۆڵی له به‌غدا بکه‌نه‌وه که ئامانجه‌که‌شی هه‌ماهه‌نگی و ئاڵوگۆڕی زانیاری له پێناو شه‌ڕی دژ به تیرۆریزم بێت.\nعێراق ئێران سوریا


ده‌زانی، ئه‌گه‌ر هیچ ناڵێم، به‌و مانایه نییه كه له‌بیرم كردووی. تۆ بۆ من له‌وانه‌ی كه ته‌نانه‌ت نه‌دیتنیشت نابێته هۆی كاڵ بوونه‌وه‌ی بوونت له ژیانما! هه‌میشه هه‌یت، هه‌میشه ده‌بیت! جا چ دوو گه‌ره‌ك ئه‌وبه‌رتر، چ وڵاتێك دوورتر! هه‌موو ڕۆژێ ده‌گه‌ڵ خۆم ده‌ست پێده‌كرێیه‌وه ... بچمه هه‌ر جێیه‌كیش و هه‌ر كارێكیش بكه‌م ، تۆم له بیره! یانی دوو حاڵه‌تی هه‌یه، یان بیرت ده‌كه‌م و ده‌ڵێم بڕیا لێره بایی و یان بیرت ده‌كه‌م و ده‌ڵێم باش بوو لێره نه‌بوو، كه ئه‌وه‌ش هه‌ر یانی تۆم له بیره!\nچوار مانگ تێپه‌ری! چوار مانگی ناخۆش، چوار مانگی بێتام ناخۆش! هه‌ست ده‌كه‌م ئیتر ئێستا كاتی خۆیه‌تی ورده ورده عاده‌ت به نه‌بوونت بكه‌م! ده‌بینم هه‌ندێك "كه‌وانه"م كردۆته‌وه و هه‌روا به جێم هێشتووه! ده‌ڵێم ڕه‌نگه باشتر بێت ورده ورده "كه‌وانه‌كانی" ژیانم كه‌مێك كۆ كه‌مه‌وه و هه‌ندێكیان داخه‌م! وه‌ك... وه‌ك بریای دیتنی تۆ! بریای بوونی تۆ. ئه‌وه‌ش ڕاستیت ده‌وێ شتێك نه‌بوو كه من خۆم به بیرمدا هاتبێت، نا! به‌ڵام له بیرته ئه‌و ڕۆژه‌ی كه بۆ یه‌كه‌م جار وشه‌ی" قه‌ت"، ئه‌وها ئاسایی و به ئاسانی به سه‌ر زمانمانا هات، دڵم له‌رزیی ... زۆر ده‌مێك بوو ئاوا تاڵ نه‌گریا بووم. باوه‌ڕم به‌و كۆتاییه نه‌بوو! ... نازانم، ده‌توانم ناوی بنێمه كۆتایی ؟\nگرفته‌كه ئه‌وه‌یه هه‌رچی بیر ده‌كه‌مه‌وه، نازانم "ئێمه" له كوێرا ده‌ستی پێكرد، ده‌زانی؟ ده‌ڵێی"ئێمه" هه‌ر بووه و ده‌ڵێی پێش"ئێمه" هیچ شتێك نه‌بووه، بۆیه من هیچم وه‌بیر نایه ... نازانم هه‌موو شتێك له كوێرا ده‌ستی پێكرد، به‌ڵام ده‌زانم ئه‌و ڕۆژه، ئه‌م چركه‌یه، سه‌ره‌تای زۆر شت بووه بۆ من، له مندا. جا ئێستا سه‌یره، شتێك كه سه‌ره‌تایه‌كی نه‌بوو بێت چۆن كۆتایی پێدێت ؟ ...\nبۆشاییه‌كانی دنیای ده‌روونم ئێستا زۆر گه‌وره بوون، ئه‌وه‌ش، ده‌زانی، هێز بۆ مرۆڤ ناهێڵێت! ماندووی ده‌کات! سه‌رده‌مێك بوو له چنگ تاڵی و تارماییه‌كان و ته‌م و مژی ده‌ره‌وه هانام برده ده‌روونی خۆم و ده‌رگام له سه‌ر خۆم گاڵه دا، ئه‌وه‌ش به شێوه‌ی خۆی یارمه‌تی دام ڕێگه‌ی گه‌رانه‌وه بدۆزمه‌وه! به‌ڵام ئیتر، ئێستا ... بۆشایی ...\nچوار مانگ تێپه‌ری! چوار مانگی ناخۆش!\nئه‌مڕۆ حه‌زم ده‌كرد هه‌روا بڕۆم و بڕۆم و بڕۆم ... له هه‌رچی ڕێگه‌ی ئاشنا بوو خۆم ده‌پاراست، ویستم له هه‌رچی تۆم وه‌بیرده‌خاته‌وه، خۆم حه‌شارده‌م، كه‌چی زۆر به لاساری ده‌گه‌ڵما هاتی، ده‌گه‌ڵما بووی و ته‌نانه‌ت یه‌ك چركه‌ش دواێنی بیرت به‌رنه‌دام . چوارمانگ تێپه‌ری و من هێشتا عاده‌تم به نه‌بوونی تۆ نه‌گرتووه، هێشتا بێ خه‌به‌ریت تاڵترین ئازاره و هێشتا هه‌ر چركه‌یه‌ك به هیوای بیستنی تۆم ... سێبه‌ری تۆ به سه‌ڕ ڕۆژ و شه‌وه‌کانمدا شۆر بۆته‌وه ...\nنامه‌وێ بڕۆم، باوه‌ركه! نامه‌وێ هیچ شتێك له بیر بكه‌م، به‌ڵام دره‌نگ یا زوو ده‌بێ له جێیه‌كڕا ده‌ست پێبكه‌م! ده‌بێ فێربم ده‌گه‌ڵ نه‌بوونتدا بژیم. ده‌بێ فێربم چیتر چاوه‌ڕوانت نه‌بم. ده‌بێ باوه‌ر بكه‌م ناگه‌رێیته‌وه! ( ناگه‌رێیته‌وه، نا؟... نا، خۆت وتت!) ده‌بێ فێر بم ده‌گه‌ڵ كه‌سی تر بتبینم یان بتبیسم! خۆ ده‌زانم ڕۆیشتن له باری خۆشه‌ویستیم كه‌م ناكاته‌وه ... به‌ڵام جۆرێك هیوادارم ئه‌م گریانه قورگم به‌ردا ......\nچوار مانگ تێپه‌ڕی! ڕاستیت ده‌وێت هێشتا نازانم ژانی ئازاری دووریت زۆرتره یان خه‌می نامۆیی نێوانمان !؟\nبمبووره ئه‌گه‌ر هێشتا خۆشمده‌وێی ....


لە خولی هەشتەمی فستیڤاڵەکەدا؛\nدرەوشانەوەی لاوانی کورد لە فێستیڤاڵی تاکنەوازی دەفی ئێران\nڕێوڕەسمی کۆتایی هەشتەمین فێستیڤاڵی سەرانسەری تاکنەوازی دەف بە ناساندنی کەسانی سەرتر لە تاران بەڕێوە چوو.\nکاردانەوە بە هەڵوێستێکی ئێران\nوتەبێژی تاڵەبان بە دەرکردنی پەیامێک پێشوازی لە هەڵوێستی یەکگرتووخوازانەی تاران کرد.\nبەدوای دابەزینی بایەخی لیری تورکیا؛\nبەدوای بەرزبوونەوەی نرخی دۆلار لە تورکیا، کانزای بەکارهێنراو لە دراوەکان لە نرخی دراوەکان زۆرتر بۆتەوە.\nئەمیرحسێن سەرفەرازی جۆدۆکاری کوردستانی لە کۆتایی پێشبڕکێیەکانی جۆدۆی قارەمانی لاوانی ئێران پلەی دووەمی وەدەست هێنا.\nئەندامی ڕێکخراوەی ئاشوورییەکانی سووریا:\nئەندامی باڵای ڕێکخراوەی ئاشوورییەکانی سووریا دەڵێت ئەمریکا و رووسیا داوای لە کوردەکانی سووریا و دەوڵەتی تورکیا کردووە کە لە پێک هێنانی بنکەی سەربازی بۆ کردەوەی سەربازی خۆ ببوێرن.\nبۆ تاوتۆی دۆخی ئاوی سنە؛\nنوێنەری خەڵکی کوردستان لە مەجلیسی شۆرای ئیسلامی سەبارەت بە خێرا کردنەوەی ڕەوتی پڕۆژەی گواستنەوەی ئاوی خواردنەوە لە بەنداوی ئازدەوە بۆ پاڵاوتنخانەی شاری سنە جەختی کرد.\nفیلمی ئێرانیی دار گوێز بە دەرهێنەریی محەمەد حسێن مەهدەویان بۆ یەکەمین جار لە لایەن کۆمپانیای مەستی فیلم لە هەرێمی کوردستان نمایش دەکرێت.\nپاگەندەی ئاژانسی نێودەوڵەتی وزەی ناڤۆکی:\nئاژانسی نێودەوڵەتی وزەی ناڤۆکی لە گازگەیاندن بە سانتریفیووژی پێشکەوتوو بە بەکارهێنانی ئۆرانیۆمی 20 لەسەدی لەلایەن ئێرانەوە هەواڵی دا.\nوتەبێژی وەزارەتی تەندروستی ئێران ڕایگەیاند تەنیا لە ماوەی شەو و ڕۆژی ڕابردوودا 7516 کەسی دیکەش وەک هەڵگری ڤایرۆسی کۆڕۆنا ناویان تۆمار کراوە .\nئه‌ندامێكى سه‌ركردایه‌تى یه‌كێتى:\nئه‌ندامێكى سه‌ركردایه‌تى یه‌كێتى نیشتیمانى كوردستان هۆشداریی به‌پارتى ده‌دات.\nنووسینگەی ڕاگەیاندنی لقی سەربازی پەکەکە پاگەندەی کرد سوپای وترکیا لە شەش مانگی ڕابردوو لانیکەم 323 جار چەکی کیمیایی بەکار هێناوە.\nسەرچاوە سوورییەکان لە ڕێگری کردنی خەڵکی گونێدێک لە دەڤەری قامیشلۆ لە پەڕینەوە کاروانێکی سەربازی ئەمریکا هەواڵیان دا.\nموقتەدا سەدر رێبەری ڕەوتی سەدر دژایەتیی لەگەڵ هەر جۆرە دەستێوەردانێکی ناوچەیی و نێودەوڵەتی لە کاروباری ناوخۆیی ئەو وڵاتە بەتایبەتی لە پێکهێنانی دەوڵەتی نوێ ڕاگەیاند.\nڕێبەری باڵای ئێران لە گەڵ بەشدار بوانی کۆنفڕانسی یەکگرتوویی ئیسلامی لە تاران دیداری کرد.\nماموستا فواد شێرزادی لە وتووێژ لە گەڵ مێهر:\nماموستا فواد شێرزادی وێڕای ئاماژە بە ڕوانگەی ڕێبەری مەزنی شۆڕش سەبارەت بە مەبەستی بیانییەکان بۆ پێک هێنانی دووبەرەکی لە نێوان موسوڵمانەکان، وتی: زانایان و بەرپرسان دەبێ وشیار بن.\nگورزی کوتوپڕی ژووری ئۆپراسیۆنی هاوبەشی هاوپەیمانانی سووریا لە ئەمریکا بە کردنە ئامانجی بنکەیەکی ستراتیژیک لە ناوچەی ئەلتنف لە سێ گۆشەی سنووری عێراق، سووریا و ئوردون، نیشان لە قۆناغی نوێی بەرخۆدانە.\nدانوستانە ناڤۆکییەکان دەست پێ دەکاتەوە\nوەزیری دەرەوەی ئێران وێڕای ئاماژە بە وتووێژەکانی ئەم دواییانە لە گەڵ یەکێتی ئەورووپا لە تاران و درێژەی لە برووکسل, وتی: دانوستانە ناڤۆکییەکان بەم زوانە دەست پێ دەکاتەوە.\nسەبارەت بە ئەنجامی هەڵبژاردن؛\nکۆمیتەی ڕێکخستنی خۆپیشاندان دژی ئەنجامی هەڵبژاردنی عێراق ڕایگەیاند: تەنیا ٧٢ کاتژمێر دەرفەت دەدەینە کۆمیساریای باڵای هەڵبژاردنی عێراق بۆ گەڕاندنەوەی دەنگە دزراوەکانی خەڵک.\n7081 کەسی دیکە لە ئێران تووشی کۆرۆنا بوون/مەرگی 124 کەس\nوتەبێژی وەزارەتی تەندروستی ئێران ڕایگەیاند تەنیا لە ماوەی شەو و ڕۆژی ڕابردوودا 7081 کەسی دیکەش وەک هەڵگری ڤایرۆسی کۆڕۆنا ناویان تۆمار کراوە .


(50) ئه‌وانیش له وه‌ڵامی داخوازیه‌که‌یاندا ده‌ڵێن: باشه، مه‌گه‌ر پێغه‌مبه‌ره‌کا‌نتان به به‌ڵگه‌و نیشانه‌ی ڕوون و ئاشکراوه، ڕه‌وانه نه‌کرابوون بۆتان؟ هه‌مووان به‌یه‌کده‌نگ ده‌ڵێن: به‌ڵێ، ڕاسته، ئینجا فریشته‌کان ده‌ڵێن: ده‌ی که‌وابوو هه‌ر داوابکه‌ن وبپاڕێنه‌وه، بێگومان داخوازی و پاڕانه‌وه‌ی کافران به‌هیچ ناچێت، تازه هیچ نرخێکی نیه‌و گیرا نابێت.\n(51) به‌ڕاستی ئێمه پێغه‌مبه‌ره‌کانمان و ئه‌وانه‌ش که باوه‌ڕیان هێناوه سه‌ر ده‌خه‌ین، له ژیانی دنیادا هه‌روه‌ها ئه‌و ڕۆژه‌ش که شایه‌ته‌کان شایه‌تی ده‌ده‌ن (فریشته‌کان شایه‌تی بۆ پێغه‌مبه‌ران ده‌ده‌ن، پێغه‌مبه‌ران شایه‌تی بۆ بانگخوازان ده‌ده‌ن بانگخوازان شایه‌تن له‌سه‌ر خه‌ڵکی)\n(52) له‌و ڕۆژه‌دا سته‌مکاران تکاو پاڕانه‌وه‌یان بێ سووده و که‌ڵکیان پێناگه‌یه‌نێت، نه‌فرین هه‌ر بۆ ئه‌وانه و هه‌ر بۆ ئه‌وانیشه جێگه‌ی ناسازو ناخۆش. \n(53) سوێند به‌خوا به‌ڕاستی ئێمه هیدایه‌ت و ڕێنموویمان به‌خشی به موسا و ته‌وراتیشمان هێشته‌وه له‌ناو نه‌وه‌ی ئیسرائیلدا تا په‌یڕه‌وی بکه‌ن و پابه‌ندی بن.\n(54) کردوشمانه به‌هۆی ڕءنموویی و یادخستنه‌وه بۆ خاوه‌ن بیر و هۆشه‌کان.\n(55) ئه‌ی پێغه‌مبه‌ر (صلی الله علیه وسلم) به ئارام و خۆڕاگربه، چونکه به‌ڕاستی به‌ڵێن و واده‌کانی خوا هه‌ر دێته‌دی، داوای لێخۆشبوونیش بکه بۆ گوناهه‌کانت، ته‌سبیحات و ستایش و سوپاسی په‌روه‌ردگاریشت به‌رده‌وام ئه‌نجام بده، به تایبه‌ت له ده‌مه و ئێواران و ده‌مه و به‌یانیاندا.\n(56) به‌ڕاستی ئه‌وانه‌ی که موجاده‌له و گفتوگۆی سه‌رکه‌شانه ده‌که‌ن و، به نه‌شاره‌زایی له ئایه‌ته‌کانی خوا ده‌دوێن بێ ئه‌وه‌ی به‌ڵگه‌یه‌کی به‌هێزیان پێ بێت، ئه‌وانه ته‌نها له سینه‌یاندا خۆ به‌ل زانین هه‌یه، به‌مه‌رجێک هیچ کات ناگه‌نه ئه‌و ئامانجه‌ی که هه‌یانه، که‌واته تۆ په‌نا بگره به خوا له شه‌ڕی خوانه‌ناسان چونکه به‌ڕاستی ئه‌و زاته بیسه‌ر و بینایه.\n(57) به‌ڕاستی دروستکردنی ئاسمانه‌کان و زه‌وی له دروستکردنی خه‌ڵکی زۆر گه‌وره و گرنگتره، به‌ڵام زۆربه‌ی خه‌ڵکی ئه‌م ڕاستیانه تێناگه‌ن و په‌ی پێ نابه‌ن و نایزانن.\n(58) که‌سانی کوێر له به‌رامبه‌ر چاوساغه‌وه، وه‌ک یه‌ک نین، هه‌روه‌ها ئه‌وانه‌ی که باوه‌ڕیان هێناوه کاروکرده‌وه‌ی چاکه ئه‌نجام ده‌ده‌ن، له‌گه‌ڵ ئه‌وانه‌دا که تاوان و گوناهـ ده‌که‌ن (چوونیه‌ک نین)، که‌چی زۆر که‌م خه‌ڵکی تێده‌فکرن و بیرده‌که‌نه‌وه و به‌راورد ده‌که‌ن.


رووسیا هەڵوێستی خۆی لەبارەی دیپۆرتکردنەوەی پاسەوانێکی نازی لە ئەمریکا دەربڕی\nباڵیۆزخانەی رووسیا لە واشنتۆن پێشوازیکرد لە بڕیارێکی دەسەڵاتدارانی ئەمریکا لەبارەی دیپۆرتکردنەوەی "کارڵ بێرگەر" پاسەوانی پێشووی بەندیخانەیەکی نازییەکان بۆ ئەڵمانیا.\nباڵیۆزخانەی رووسیا لە ئەمریکا لە بەیاننامەیەکدا کە لە هەژماری فەرمی خۆی لە تویتەر بڵاویکردووەتەوە و رایگەیاندووە:"پێشوازی لە رێککارەکانی ئەمریکا دەکەین لەبارەی دۆزینەوەی تاوانبارە نازییەکان کە شوێنکەوتووانی هیتلەر چەندین کردەوەی دڕندانەیان ئەنجامداوە".\nبە گوێرەی دەسەڵاتی دادوەری ئەمریکا، کارڵ بێرگەر (٩٥ ساڵان) لە سەردەمی جەنگی جیهانی دووەمدا پاسەوانی بەندینخانەیەکی نازییەکان بووە لە نزیک ناوچەی "میبین" و بەشداری لە چەندین تاوانکردووە لەگەڵ نازییەکاندا.\nشایەنی باسە، بیرگەر لە ساڵی ١٩٥٩ روویکردە ویلایەتی تینیسی لە ئەمریکا و تاوەکو چەندین ساڵ مووچەی خانەنشینی لە دەسەڵاتدارانی ئەڵمانیا وەردەگرت، لە کاتی دادگاییکردنیشی ئاماژەی بەوەکردبوو کە ئەوکات تەنها فەرمانی سەرووی خۆی جێبەجێکردووە و لەو سەردەمەدا تەمەنی تەنها ١٩ ساڵان بووە.\nقاچاخچییەک ٨٠ کۆچبەر فڕێدەداتە دەریاوە\nئەمریکا: وەڵامی هێڕشەکەی سەربازگەی عەین ئەسەد دەدەینەوە\nبازرگانییەکی بەهێز لەنێوان دوژمنەکانی ئەمریکا بەڕێوەدەچێت